
En Helhest — en Heks — en Mare — Mosekonen — Kirkelammet — den vilde 
Jæger ... og til allersidst, men kun i et flygtigt ^ærnt Glimt, Elvermøen. 
(De er travesterede Gengangere af Dramaets handlende Personer). 

FØRSTE ALF (udbryder) 

Tys! — dtv er Helhesten — kluntet og klumpet. 
Han træ(ier os ne(i — la(i os kaMe paa Mor! 

ANDEN ALF 
Vække (ien Gamle? Tys, er Du tumpet? 
Nu humpe(i han bort — (ier er GuM i hans Spor. 

TREDJE ALF (M 
Det stinken(ie Bæst — (ier er GuM-Pærer — fy! 

ALFERNE (ler). 

FØRSTE ALF 
Se, (iér er Heksen ... tag Jer ivare! 

ANDEN ALF 
Aa, me(i Fru Maar har (iet ingen Fare: 
en Gifte-Kniv bider kun, naar den er ny! 

TREDJE ALF 
Men dér — er det ikke den saglende Mare? 
Hun hgner . . . nej det tøv jeg ikke sige. 

Hr. Oluf han rider — 2 

ANDEN 
Hvad er der? . . . 

FØRSTE (peger) 

Saa se dog — den vilde Jæger! 

(De dukker sig alle under Buskene). 
FØRSTE (hvisker) 

Han spænder sin Bue — han sigter — han skyder . . . 
Hører Du det Kvindeskrig? . . . hør, hvor det lyder! 

ANDEN 
Traf han Elvermøen? . . . 

FØRSTE Nej, han skød forbi; 

og harmfuld han jager ad den vildeste Sti. 

ANDEN 
Og Elvermøen haan-ler — for han kom tilkort! 

TREDJE (lytter og springer op) 

Nu kommer der Mennesker! . , . 
ALLE ALFER Nu maa vi bort! 

(spredes til alle Sider). 

To Vandringsmænd kommer hver fra sin Side og mødes. Den ældre Vandrer^ 

midaldrende, vej kendt, livserfaren, i Ligevægt — indhyllet i en graa Kappe,. 

med Stav i Haand. 
Den yngre Vandrer, rejse- og sportsklædt, med Kikkert i Rem over Skuld- 

ren, opvakt, selvsikker, urolig, let satirisk. Den Ældre gaar hen til den 

omstyrtede Træ-Bul, sætter sig. 

DEN YNGRE (frem imod ham — staaende) 
Gamle Ven! Du her? . . . (trykker hans Haand). 

DEN ÆLDRE (lidt reserveret) 

Unge Ven! som Du ser . . .! 

DEN YNGRE 

Da vi sidst saas, tænkte Du paa at udvandre? 

DEN ÆLDRE 
Jeg er undervejs! 

DEN YNGRE 

Ny-Zeeland — Australien? . . . 

DEN ÆLDRE 
Her! 

YNGRE 

Hvad? (ser sig om) i denne Skov? 

ÆLDRE (nikker) 

I denne Skov dør alt, hvad der engang var Levende 

for mig ... og Alt, hvad der er dødt, staar op 
og gaar igen. 

YNGRE 

Det er vel et af dine Luner? 

ÆLDRE 
Det er mit Sværmeri. 

YNGRE (ler) 

Sværmeri ! 

ÆLDRE 
— som Du ikke forstaar. 

YNGRE (stryger sin lille Mustache) 

En yngre moderne Mand forstaar Alt! 

ÆLDRE 

Tilbunds? . . . 

YNGRE 

Naa, maaske just ikke tilbunds. Men det for- 
langes heller ikke. 

ÆLDRE 

Nej, vi forlanger ikke meget af os selv. 

YNGRE 

Du tager det højtideligt. 

ÆLDRE 

Derfor bliver jeg ogsaa i denne Skov. 

YNGRE (smiler) 

God Fornøjelse! Naar Du bliver sulten, søger 
Du nok ud af den igen. 

ÆLDRE 
Den hører aldrig op. 

YNGRE (ler) 

Det vil jeg haabe. Jeg skal videre — ud omkring 
paa Egnen og søge at gøre min Lykke. 

ÆLDRE 
God Fornøjelse! Og farvel! 

YNGRE 

Farvel ! (gaar nogle Skridt — vender om) Vil Du hilse . . . 

ÆLDRE 
Hvem? Hvad? 

YNGRE (ler) 

Du Sværmer og Drømmer! 

ÆLDRE (ser langt ind i Skoven) 

Tak — ja — saa skal jeg hilse! 

YNGRE (sætter sig hos ham) 

Du tænker altsaa for Alvor paa at blive her? 

ÆLDRE 

Jeg ikke blot tænker ... jeg bliver her! 

YNGRE 

Du vilde — sagde Du — søge et Sted paa Jor- 
den, hvor Du kunde skjule dig og leve i Fred. 

ÆLDRE 
Ja. 

YNGRE 

I Fred for Alle? 

ÆLDRE 
Ja. 

YNGRE 
Ogsaa for Kvinderne? 

ÆLDRE (ridser med Staven i Jorden) 

Der findes ikke paa Jorden den Kvinde, ung 

eller gammel, fattig eller rig, smuk eller grim, 
som jeg har Lyst til at være mere end en 
Time sammen med — for at passiare med hen- 
de — for at høre lidt Musik — eller blot for at 
se hende gøre sine smaa Krumspring. 

YNGRE 
Hm! Du har ikke altid tænkt saaledes. 

ÆLDRE 
Nej — og netop derfor . . .! 

YNGRE 

Hvorledes er det kommet? 

ÆLDRE 

Hvorledes kommer Alt? 

YNGRE 

Du er næppe selv uden Skyld! 

ÆLDRE 
Hvem er uden Skyld? 

YNGRE 

Kvinderne har vel ikke den hele? 

ÆLDRE 
Nej — de er kun den halve Del af Menneskene. 

YNGRE (ler) 

Unægteligt! 

ÆLDRE 
Og hvilken Halvdel! 

YNGRE 

Nuvel? ... 

ÆLDRE 

Alt hvad de siger — det véd jeg. Hvad de tæn- 
ker — er ikke Tanker for mig. Hvad de gør — 
er halvgjort. Hvad de vil, det vil jeg ikke! 

YNGRE (løser sin Kikkert fra Remmen — og leger med den) 

Og Mændene? . . . 

ÆLDRE 
Naar de er i Flok, er de mig en Plage. Enkelt- 
vis er Faa af dem saa gode eller kloge, at jeg 
ikke er ligesaa klog og mildest talt noget bedre! 

YNGRE 

Du mangler ikke Selverkendelse! 

ÆLDRE 
Jeg mangler — for at kunne leve iblandt Jer — 
Brutalitet, en god Del Hykleri, og en Smule 
af den borgerlige Uangribelighed, som giver 
gode Renter. 

YNGRE (rejser sig) 

Apropos Renter! Herude paa Egnen er en En- 
kefrue — tilmed to Gange gift. Man regner 
hende endnu for ung og smuk — og hun har 
arvet en anseelig Formue efter sin sidste Mand, 
en gammel, ret hæslig og plump Pengepuger. 
Naa, det fører Forholdene med sig. 

ÆLDRE 

Ja de fører meget med sig! (ironisk) Har Du isinde 
at anbefale hende til mig? 

YNGRE 

Egentlig skal hun nok giftes med en ung Gods- 
ejersøn fra Nabogaarden. En halv-kulret Fyr, 
der ikke véd hvad han vil. Man siger, han er 
Goe Venner med en ung fattig Pige dér paa 
Gaarden . . . man paastaar ogsaa, at han søger 
flygtigere Damebekendtskab. Naa — Godset er 

forgældet, Gaarden faldefærdig. Den unge Fyrs 
Far var en vidtløftig Herre — som kom ulykke- 
lig af Dage paa Jagten. 

ÆLDRE 

Det er rigtigt! 

YNGRE 

Du véd det? . . . 

ÆLDRE 

Man siger, han druknede i Elle-Mosen . . . 

YNGRE 

Siden Du véd det, saa kender Du vel ogsaa 
Moderen? 

ÆLDRE (trækker paa det) 

Moderen — kender jeg . . . maaske. 

YNGRE 

En taabelig gammel Kone! Det vil næppe falde 
mig vanskeligt at faa Partiet forpurret. Jeg 
tager Enkefruen — med Udsigt til at blive en 
uafhængig Herre, som driver Jagt og Sport og 
sætter Børn i Verden. Du smiler? 

ÆLDRE 
Jeg gratulerer! 

YNGRE 
Du synes at være au fait med hele Sagen? 

ÆLDRE 

Den er firehundrede Aar gammel. Jeg kender 
den selvfølgeligt. 

YNGRE (uden Forstaaelse) 

Hvadbehager? 

ÆLDRE 
Tingene er aldrig ny og bliver aldrig gamle. De 
er! . . . (peger paa den Yngres Kikkert) Du trækker Men- 
nesker og Ting tæt ind paa Livet . . . (vender Kik- 
kerten og viser paa den bredere Ende) Jeg Ser dem fjæmt 

— i Afstand. Men de er de samme! 
Dette betyder Skoven for mig! 

YNGRE (ler) 

Du er en sær Patron! Naar Du engang bliver 
ked af dit Eneboerliv, saa se ind til mig. Der 
er altid et Gæstekammer ledigt og en Kuvert 
ved Bordet. Hvad Vin drikker Du? 

ÆLDRE 
Den bedste — eller ingen. 

YNGRE 

Nej nævn mig et Mærke! 

ÆLDRE 

Et MøBrkc? . . . (En ganske svag Musik lyder. Han ser ind imod 
Skoven, hvor Alferne har skjult sig bag Buskene. To af dem stikker nys- 
gerrigt de smukke Hoveder frem). 

Kender Du den kostelige Bryg, som hedder Mose- 
konens stærke Sejd — Skovsneglens ydmyge 
Spyt — Elvermøens overmodige Smil — Dug- 
draaben i Alfernes klare Øjne — og en ung 
uskyldig Piges aabne Læber — hvorover Som- 
mernatten gyder sin gudvelsignede Aande? Har 
Du det Mærke i din Gaard og paa dit Gods, 
saa hold Gæstekammeret beredt . . . Men jeg 
tvivler derpaa! Og derfor: Far hen — og lev 
vel! 

DEN YNGRE 

Aa Du er helt til en Side! . . . 

DEN ÆLDRE 

Til en Side er netop den, der føler sig i vor 
danske Sommernats Magt! Den danske Som- 

mernat er ikke Høj-Nordens — som er altfor 
lys — og ikke Sydens — som er for mørk. 
Nej, den er en dæmpet Elver-Skumring, hvori 
Hjærtet banker delt mellem Andagt og Angst, 
medens Øret lytter til Visen om Hr. Oluf, 
der rider! 

DEN YNGRE 

Du kan selv ride — nok sagt! . . . (gaarud) 

DEN ÆLDRE VANDRER slaar sin Kappe tilside og tager en lille Harpe 
frem — griber nogle Akkorder — bøjer sig ind mod Skoven og lytter. 

Et fjærnt blødttonende Ekko inde fra Skoven. De to Alfer nærmer sig, men 
vedbliver at være halvskjult af Løvet. Saa siger 

VANDREREN 

Det kalder ! 

Og dæmrende lukkes den dampende Lund, 
og Grenene mørknes saa fage; 
og bævende bøjer en Jomfru-Nakke 
sig frem under Højskovens blaanende Bakke, 
og Buskene aabnes — der kaldes bag Krat: 
og Du vandrer dig ind i den Sommernat, 
véd ej, naar Du vender tilbage. 

Jeg hører et Sommer-Sagn kalde — 
o Guder, hvor gør det godt! 

mangt Løvspring har jeg set falde, 

i mangen en Høstdans traadt; 

de fagreste Blomster blev flyet til Jord, 

fo'r hen, som de leved, og laa som de faldt, 

og Frostnætter sukked og Stormene svor . . . 

Jeg hører et Sommersagn kalde, 

og se, hvor jeg genfinder Alt: 

FØRSTE ALF 
Den dampende Eng og den mørknende Lund, 
den rygende Mose, den gyngende Grund, 
de søvntunge Grene, de drømmende Trær, 

Verden i guld-gyldent dæmrende Skær! — 

og en rødmende Sky over Skoven. 
Lunden en og Engen en Sø, 
kvinde-blød runder sig Voven: 
dér bølger de Skygger, som Skumringen søger, 
de skyes ved Dagen som Hekse og Skøger — 
men levendegjort har de Buske og Krat: 
ved dem blir der Sagn af den lyse Nat. 

VANDRER 
Du Danmarks dejlige Sommernat, 
som binder den farende Vandringsmand 
med lønlige Traade til Længslernes Land — 



'i 

Og hæv OS, O Skovenes Hersker og Herre, 
til Sommernat-Sagnets forløsende Fred: 
Freden, som aldrig ender! 

KOR (synger inde fra Skoven) 

Hæv os, o Skovenes Hersker og Herre, 
til Sommernat-Sagnets forløsende Fred: 
Freden, som aldrig ender! 

Tæppet langsomt 

FØRSTE AKT 

I ROSENLUNDEN 



HERREGAARDEN Stigborgs indre Have »Rosenlunden" — mellem 
Voldgraven og Hovedbygningen. Tilvenstre en Løvhytte, dannet af 
blomstrende Buske ; et rundt Stenbord, Træbænke med Ryg-Læn. 
Bag om Løvhytten ses en lav Mur med Laage ind til den indre Gaardsplads. 

Ligeoverfor tilhøjre en Stenbænk ved den siv-omkranste Voldgrav. Bag 
Bænken en Gruppe høje, gamle Trær, skyggende ud over Voldgraven. Paa 
Bænken ligger en Strengeleg. 

I Mellemgrunden den røde Hovedbygning — Riddersals-Fløjen. Gavlsi- 
den stærkt belyst af Middagssolen, Lang-Siden i Skygge. Riddersalens Vin- 
duer er i første Stokværk (Gavlen). Kapellets Vinduer og Dør i Stueetagen 
(Lang-Siden). Vedbend op ad Murene; et højt Elmetræ læner sig op ad Gavl- 
siden. Mure, Vinduer, Døre bærer Præg af Forfald og Forsømmelse. I Bag- 
grunden en smal Planke-Bro, med skrøbeligt Rækværk, over Voldgraven. Paa 
den anden Side af Voldgraven er den lave, solbeskinnede Mur ind til Æb- 
legaarden og Lunden. Midt paa Muren en lukket, halvt overgroet Laage. 
Ovenover Laagen en Klokke i rustae Bøjler. Haven er, ligesom Bygningen, 
forsømt og overladt til sig selv. 

Gaardens Nisse lader sig som en Kat glide ned ad det høje Elmetræ langs 
Gaardens Gavlside — efter at man et Øjeblik har set ham stikke sin røde 
Hue frem af det aabne Vindu i øverste Stokværk. Han er allestedsnærvæ- 
rende — snart skjult agtpaagivende, snart i Bevægelse mellem de Spillende. 
Han er som en lille rød Traad, der drager sig gennem Dramaet Af Pateren^ 
Helle, Hr. Olaf og Sidsel er han kendt — namnest som et hjemmehørende 
lille Husdyr, hvis Særheder og Spilopper man bærer over med uden at til- 
lægge dem alvorligere Betydning. For de Øvrige paa Gaarden, Fru Merthe, 
Mester Martin, Fru Guldborg og senere for Gæsterne er han usynlig. 

Han lister sig omkring Lysthuset — titter md — nikker, som vilde han 
sige: Sov I kun! ... og løber over til Stenbænken paa den modsatte Side. 

Dér springer han op paa Bænken, sætter sig overskrævs paa dens Ryg- 
Lam med et: Hyp! — som om han red. Saa fur han Øje paa Hr. Olufs 

Strengeleg — som han griber og prøvende undersøger. Den giver en lille 
Klang fra sig . . . forskrækket ser han over mod de Sovende — men da de 
ikke vækkes (kun Helle rører svagt paa sig) lægger han den forsigtig fra sig — 
og springer ned paa Jorden. 

GAARDNISSEN 

Snart paa Loft og snart i Kælder, 
nu i Lo og nu i Lade — 
op bag Elmetræets Blade, 
ned i Bryggers, ud i Stalden — 
Hestestriglen, Piskeknalden: 
oppe, nede, ude, inde — 
ingen kan dog Nissen finde, 
skønt de véd, at Nissen er der! 

(ler og svinger sin Hue) 

Skræmme Høns og jage Duer, 

drille Hunden, fange Fluer, 

stjæie Fløden væk fra Katten, 

gaa paa Tyve-Sko om Natten, 

rode rundt i gamle Sager, 

indtil man en Skat opdager 

og forputter den igen 

bag Tapetet, i en Ridse . . . 

Hvor er Skatten? Ingen véd det — 

Ingen uden Gaardens Nisse! 

Langlig gaar den Sommerdag, 
træg og solhed, tung og lummer; 
Hvepsen stikker. Humlen brummer — 
Skyen taarner sig bag Tag: 
men omsider Dagen kvælder, 
og til Søvn Smaapigen hælder 

Kinden imod Sengens Pude . . . 
tys! hvem kalder vel derude 
dæmpet fra det mørke Krat? 
Nissen aner det — men tier 
om den lyse Sommernat. 

Han kan magte Alt paa Gaarden, 
Alt paa Loft og Alt i Kælder; 
men den Magt, som lydløs vælder 
ud af Sommernattens Dyb, 
som fra selve Trolddoms Kilde — 
den gør Nissen dum og lille 
som det allermindste Kryb! 
Alting løber rundt i Ring ham, 
hvad der foregaar omkring ham: 
Skygger kommer, Skygger svinder. 
Alle skælver. Mænd og Kvinder, 
Alle længes, nærmes, drages 
som i Feber — til det dages 
og den hele Drøm er væk! 
Nissen staar dér — og han ler: 
Pokker være Nattens Gæk! — 

(smutter ind mellem Træerne og gemmer sig) 
PATER ANSELM er sovet ind i Middagsvarmen. Hans udtryksfulde Hoved 
nikker nu og da — og stundom gør han en Bevægelse, naar Fluerne ge- 
nerer ham. Han har foldet sine Hænder paa Brystet over sit opslaaede 
Breviar. 
FRU MERTHE sidder ligeoverfor ham i den anden Krog af Lysthuset. Og- 
saa hun blunder. Paa Bordet foran hende ligger en Mængde Sytøj og 
Regnskabsbøger. 
SIDSEL sidder paa Jorden op imod Lysthuset lidt til venstre. Paa hendes 
Hoved vipper en lille Hat, i hvis Skygge hun har stukket brogede Fugle- 
fjer. Hun bærer en laset Hætte-Kappe — en linned Særk dybt nedringet — 
et folmet Skørt oversaaet med Burrer. Hun lægger Halmstraa i Kors — 

smaanynnende medens hun jager Fluerne bort fra Ansigtet. Saa synker 
Hagen ned paa Brystet — hun sover ind. 
HELLE sidder ligeoverfor paa en Skammel. I Skødet paa hendes lette, blaa- 
graa Hvergarns Kjole ligger en Kladdebog, som hun sammenligner med 
en af de Bøger, hun tager fra Bordet. Hun har lyseblaa Baand flettet i 
sit Haar. Et lyst tyndt Hovedklæde er gledet tilbage over Nakken. Paa 
Brystet har hun fæstet nogle smaa Grene af Gærderoser. Hun slipper med 
et Suk Bøgerne — og hendes Øjne falder til. Dæmpet Lyd inde fra Gaar- 
den af Musikanter, som øver sig. Saa hører de op. 

SIDSEL (vaagner, jager Fluerne væk) 

Saadan Stilhed . . . Jeg siger, saadan stille varm 
Dag — Jomfru Helle . . . 

HELLE (slaar afværgende ud med Haanden). 

SIDSEL 
Plager Fluerne ogsaa Dig? Jeg siger . . . 

HELLE 

(lukker Øjnene op og gør Tegn henimod de Sovende — at Sidsel ikke skal 
forstyrre dem). 

Tys! ... 

SIDSEL 
De to — de sover sødeligt, om det Skarnstøj 
stikker nok saa meget! (vrænger ad Fiueme) Surrrrr. . .! 
Det maa være mod Uvejr og Torden at de stikker. 

HELLE (beskæftiget) 

Hys! — Du forstyrrer mig. 

SIDSEL 

Av! (griber sig ind under Særke-Linningen) Fik jCg dig fet CIl- 

gang? . . . (ler) Det er ellers længe siden Nogen 
tog sig den Slags Friheder . . . Hvad siger I, 
lille Helle? 

HELLE (uden at se op) 

Jeg siger, Du skulde tie stille — 

SIDSEL 
Jeg er som en Grav! som en Voldgrav. Jeg er 
som Elle-Kæret derude i Skoven. Jeg er saa 
tavs som den dybeste, sorteste Mose. 

HELLE (ler) 

Saa er Du sandelig heller ikke mere tavs! 

SIDSEL 

Alligevel véd I og jeg, hvem der pusler om der- 
ude — og vifter og vinker, og vender sig og 
drejer sig — 

HELLE (beskæftiget — nikker) 

Kan hændes vi véd det — men vi snakker ikke 
derom! 

SIDSEL (slaar sig paa Munden — skotter til Pater Anselm) 

Han dér — kan ogsaa baade se og høre . . . (skot- 

ter mod Fru Merthe) Men MadmOF Mcrthc — hUH CF 

som en Ko mod en Ladeport! Bøh! (nynner) 

De Store har Brædtet lige for Panden. 

De Smaa er de kloge, de kender hinanden . . . 

11 ELLE (med et lille Suk over sine Regnskaber) 

Det stemmer ikke! . . . 

MUSIKANTERNE begynder dæmpet. 

SIDSEL 
Jo det stemmer! — 

HELLE 
Uorden i Regnskab og Bøger! ... Og Hælvten 
er borte! 

SIDSEL 
Jo galere desbedre ... hi hi! Det er kanske den 
Hælvt, som vedrører Jer selv! 

HELLE (Hdt vemodigt-smilende) 

Ak nej — den kan jeg skyde en hvid Pind efter. 
Den findes aldrig! 

SIDSEL 

„Aldrig" — det er en lille Nisse, som kommer 
frem og siger „Kuk engang!" 

G AARD NISSEN (stikker Hovedet frem bag Busken og siger) 

Kuk! 

SIDSEL (kyler sin Hat efter ham i Spøg) 

Kan Du skue mig den — lille Pjevs! 

GAARDN ISSEN griber Hatten, løber med den hen til Elmetræet ved Gavl- 
siden — klatrer op og forsvinder ind gennem Vinduet i Riddersalen. 

SIDSEL (truer ad ham) 

Nu skulde da ogsaa! . . . Væk er han (lytter tu musi- 
ken og siger til Helle:) Kan I sige mig, Helleliden: er 
det Fluerne, jeg stadig hører surre — eller er 
det rigtig, lebendig Musik? 

HELLE (henkastet) 

Det er Musikanterne fra Brobjærg. De øver sig, 
kan jeg tro, paa Fest-Musiken. 

SIDSEL 

(med en hurtig Bevægelse — strækker Græs-Korset ivejret) 

Da vel ikke oppe paa Højenloftet ... for saa vil 
de dumpe igennem! . . . 

HELLE (medlidende) 

Lille Sidsel, idag er Du ganske fra Vid og Sans! 

SIDSEL (ler) 

Fra Vid og Sans? — Nu fear vi snart Grunker 

til Gaarden (nynner) 

Gaard og forgældet, det rimer paa Grunker: 
et Trækplaster har vi — vor smukke Junker! 

HELLE 
Saa ti dog stille, Sidsel! Hvis Hr. Oluf kom og 
hørte Dig . . . 

SIDSEL 
Han har Øjne og Ører andetsteds! Men jeg laa 
den hele lyse Sommernat i mit Hul — og lyt- 
tede efter hvordan Musene peb og sang? 

HELLE 
Der er de mange Lyde i den lyse Nat. Bedst 
er det at lukke sine Ører og sove ind i den 
store Moders Navn. 

SIDSEL (korser sig over Halmstraaet) 

Det kan I roligt sige, naar Pater Anselm hører Jer. 
Men tør I vedstaa, naar Mester Martin kommer? 

HELLE 
Jeg tør, hvad mig tykkes ret og godt. Jeg er 
ikke ræd af mig — det véd Du. 

SIDSEL (vridser) 

Hvad véd vi? At vi blev til i en Haandeven- 
ding — at vi staar en liden Stund som en 
Fandens Mælkebøtte — og blæses ud en skøn- 
ne Dag . . . puh! 

HELLE (smiler) 

Alle smaa Fnug har vel en Vej og et Ærind? 

SIDSEL 
Musene har Vej og Ærind! De gnaver og gna- 
ver. Og med Et ramler hele Ridder-Fløjen — 
som om Lynet slog ned i den møre Mur! 

HELLE (smiler) 

Saa hastigt gaar det vel ej! 

SIDSEL 

Ser I da aldrig efter Revnerne i vor gamle Rønne? 
Jeg har min Haand i Gabet hver Gry — og jeg 
er lykkelig, fordi jeg ser, hvor godt de gror! 

HELLE 

Jeg er glad over, at den grønne Vedbend gror - 
og at de gamle Trær staar dér og skygger! Jeg 
er glad over Duften af alle de stille Blomster 

Hr. Oluf han rider — 4 

her i Rosenlunden . . . jeg faar jo aldrig Stun- 
der at løbe ud i den store friske Skov. 

SIDSEL (med Betoning) 

Du er lykkelig, fordi Du er ung! (tilføjer) Det vil 
gaa af Dig med Alderen! 

HELLE 

Jeg er lykkelig fordi . . . (hoWer inde, sertil Baggrunden, skif- 
ter et Øjeblik Stemme) Jeg er lykkelig, fordi jeg har 
Nogen at virke for og vaage over. 

Paa den anden Side af den smalle Bro over Voldgraven aabnes Laagen, med 
Besvær, i den lave Mur ind til Abildgaarden. Hr. Oluf river Vedbenden 
tilside, lukker Laagen efter sig, træder et Skridt ud paa Broens Planke — 
prøvende med Foden om Fjælen holder. 

HR. OLUF 

Den bflCrer endnu! — (gaar halwejs frem over Broen, stand- 
ser, griber i det skøre Gelænder, det brister under hans Haand; han 
kaster den raadne Lægte ned i Vandet — saa gaar han rask frem, hen- 
imod Forgrunden, idet han siger). 

Frønnet og forfaldent — som alt det andet! (sætter 

sig paa Bænken under de høje Trær tilhøjre — tager Breve op af Tasken, 
der hænger ved hans Bælte, lægger dem paa Bænken, flytter Strengele- 
gen. Saa ser han over mod de to Sovende — nikker venligt til Helle — 
flygtigt til Sidsel, læser et Brev, lader Hovedet adspredt synke tilbage — 
ser dernæst mod Broen og Laagen — siger hen for sig) 

Frønnet og forfaldent — det hele! (knytter Haanden og 

sætter den fast mod sit Laar) 

Kunde man — ved egen Kraft og Hjælp — raade 
Bod! . . . 

FRU MERTHE høres at snorke. 
OLUF (smiler uvilkaarligt) 

Min Moder har et godt Sovesind. 

SIDSEL (pegende) 

Det har Pateren ogsaa! . . . 

HELLE (stryger sig over Panden) 

Det er lummert Vejr dertil! — 

OLUF 
Jeg tror, om Døden stod for min kære Mo'r, 
hun vilde ikke kendes ved ham men roligt 
sove videre. 

PATER AN S ELM (aabner Øjenene — blinker lidt og siger) 

Ikke at være ræd for at dø, det er Hemligheden 

ved at leve ! (ser et ØjebUk i Breviaret — nikker atter ind). 

OLUF 
De To er kommen videre end vi, Helle! Hver paa 
sin Vis. — 

HELLE (lægger sit Arbejde tilside — peger mod Laagen) 

Hvorledes kom Du ad den Vej? Laagen har al- 
drig været aaben, det jeg mindes! 

OLUF 

Jeg red gennem Skoven i mine egne Tanker — 
tog fejl af Stien — steg af Hesten — kom ind 
i Abildgaarden — brød Laagen op. (medet flygtigt smii> 
Nu er Broen farbar — om ellers Nogen tør 
træde den! 

HELLE 
Godt at det ikke er Ufreds Tid i Landet — ellers 
maatte vi stænge Laagen og bryde Broen! 

OLUF (dæmpet, men tydeligt — idet han drager Vejret dybt) 
Var det Saavel Ufærds Tid . . . (krøller Brevene sammen,. 

glatter dem atter ud) Da toges en Mand i Brug . . . 

(lægger Brevene i Tasken igen) til andet Og mere . . . (bøjet 
fremover, ridser med Ridesvøben i Jorden). 

SIDSEL (ler) 

For en Ufærd! Klokken hist over Muren vil 
lyde tidsnok. Lad os da se, hvad Junkeren 
duer til ... ! 

OLUF og HELLE 
Klokken? 

SIDSEL 
Har I glemt Stigborgs gamle Kvæde? 

„Ringes der fra Taarnet med Stigborgs store Klokke, 
det er for Bryllupsgæster, for Spillemænd og Kokke; 
men ringer den lille Klokke over Havemurens Tind, 
da trænger en ukendt Fjende sig i Bryllupsglæden ind!" 

HELLE (rejser sig) 

Sidsel har sin hede Dag idag! 

SIDSEL 
Det samme sa'e Hunden — men ingen saa' at 

det var Lopperne som bed hende! 
Mig bider Tanken paa det Ufreds-Tøj, som skal 

komme. 

HELLE (klapper hende medlidende paa Kinden) 

Men der er jo ingen Ufred . . . 

SIDSEL (hæver Korset) 

Saa lyt engang! (uroiig og udtryksfuld) 

HELLE (smiler) 

De glade smaa Fugle her rundt om Rosenlun- 
den? . . . 

SIDSEL 

Hvem snakker om Rosenlunden? Her kan de 
dumme Tingester sagtens sladre. Men ude i 
Skoven . . . dér blir de bange! For de hører 
Helhesten halte og snøfte mens ond Lugt staar 
af hans Mule ... og de ser den vilde Jæger 
løfte sin Laase-Bue — og han griner ilde, mens 
han sigter ... og det spjætter i dem, for hans 
Skud træffer ... og se: just nu traf det! Mder 

for Øjnene) 
HELLE (uvilkaarlig) 

Hvem — hvor? . . . 

SIDSEL (ler) 

Mellem de hvide Bryster — paa Elvermøen! 

OLUF (rejser sig op fra Bænken) 
Det er Løgn! (gaw frem imod Sidsel — men standser, bider sig i 
Læben) 

SIDSEL (dukker sig, bange for at han skal slaa) 

Det er Løgn — ja! Men Du røbede dig! 

HELLE (over til Oluf) 

Agt ikke derpaa! 

SIDSEL (ler) 

Nej, agt ikke paa Elvermøen! Ingen træffer hen- 
de; hun træffer dem alle — og ve den, der 
blev truffet! (med Betoning) Der er bare Mormors- 
Mormor — den Gamle ude i Skoven. Hun 
kan binde og baste Ellepigen ! (nærmer sig leende oiuf) 

Det er Løgn og Almuesnak ikkesandt? Junker 
Oluf! 

HELLE 

(sætter sig paa Bænken hos Oluf, tager hans Haand beroligende) 

Hør ikke paa hende, Oluf! . . . 

SIDSEL 
Se kun paa ham, Helle! Det gaar ham som 
mig . . . Midt paa den blanke Dag kommer 
det bag paa ham! 

OLUF 
Læg dig at sove . . . 

SIDSEL 

Ingen sover sig fra det! Vi lader, som var vi 
trygge her paa Gaarden ... Vi hører Fluerne 
surre — den lune Luftning stryger hid fra 
Staldgødningen ... vi hører Musikanterne øve 
sig paa Festmusik! Her er Fred og ingen Fare! 

Men rør blot ved Jert Strengespil, Ridder Oluf! 
— og I skal kende Angsten krybe Jer over 
Hjærtet ... (tæt ved ham) Det er som Skoven kom 
herind i Rosenlunden — og kvalte Borgen i 
sit Favntag! 

OLUF 

(lægger uvilkaarligt Haanden over den lille Harpe paa Bænken — og siger 
dæmpet) 

Om hun havde Ret, Helle? Om det kom saa vidt? 

SIDSEL 

Nu kan jeg sove — nu blev han vækket! (lægger 

sig ned udenfor Lysthuset, drager Skørtet over Ansigtet — ) 
(Et Øjebliks Pavse. Oluf rejser sig — ser bort — rører Strengene) 

il ELLE (ser hen paa ham) 

Saa træt ser Du ud — hvad tænker Du paa? 

SIDSEL (drager Skørtet hastig fra Ansigtet, nikker) 

Sov I kun sammen — den Vej skal det gaa! 

(vender sig — sover) 

OLUF 

(griber nogle Akkorder — som indleder de følgende spændte og løftede Re- 
plikker, kaster atter Strengelegen og siger, idet han gaar frem og tilbage) 

Jeg tænker og tænker . . . hvor har jeg dog stridt: 
var jeg den Brud og det Giftermaal kvit! 

HELLE 

(følger med Blikket hans urolige Bevægelser — tvinger sin egen Bekymring 
tilbage — siger let og frit) 

I Vinters: da var vi saa triste og tunge. 

Brug Sommerens Tid — den er til for de Unge! 

OLUF 

Paa Sommeren følger et Efteraar: 

med Guldholm ved Siden til Hove det gaar! 

HELLE 
Og dér skal Du danse . . . 

Oluf (afbryder) Aldrig med heude! 

HELLE 
Det er til dit bedste! Benyt dog Forstanden: 
hvorfor være ræd? hun er da en Kvinde! 

OLUF 

Det er hun . . . kun Kvinde . . . (ser ud for sig) 

og ej som den Anden! 

(Han ser forskende paa Helle, som om han baade ønskede og frygtede, at 
hun skulde forstaa ham) 

HELLE (smiler) 

Nuvel, den Anden . . .Jeg kender hende! 

OLUF (forbavset, idet han nærmer sig) 

Du kender? . . . 

HELLE Jeg leged, da jeg var lille, 

med Elvermøen ved Lundens Kilde. 

(Idet hun nævner Navnet, sætter Oluf sig hurtigt paa Bænken og lytter til 
Helle). 

HELLE 
Jeg fulgte ved Dag det brogede Spil 
af alle Smaa-Alfer i blomstrende Vænge, 
pusled mod Kvæld dem de spæde Senge, 
strøg Duggen af Øjnene medens de sov. 

OLUF ser paa hende med største Opmærksomhed — tager hendes Haand 
og betragter den. 

HELLE 
Da aabned sit Lukke den dæmrende Skov: 
en Pige gled frem og tog Plads ved min Side . . . 

OLuF (afbryder i stigende Spænding) 

Hvad siger Du, Helle? . . . 

HELLE (nikker) Med Hænderne hvide, 

med fugtige Fingre, hun klapped min Kind, 
og hun saa' mig med Smilen i Øjnene ind: 
„Hvi er dit Bhk saa rohgt, du Smaa, 
og kan jeg vel høre dit Hjærte slaa. 

Og vil Du vel gi' mig dit Hjærte at bære, 
saa vil jeg Dig Dansen til Gengæld lære, 
Dansen i Eng-Taagens bølgende Sø: 
Jeg er den svævende Elvermø!" 

OLUF (tonløs) 

Ja — ja . . . 

HELLE 
Da holdt jeg for Spøg om mit Hjærte: 
„Det gemmer jeg, til jeg blir stor engang I"* 
Saa lo vi tilsammen, og sammen vi svang 
i bølgende Dans os langs dug-vaade Vang. 

OLUF slipper hendes Haand og stirrer ned for sig, 

HELLE 
Dog nu, jeg er voksen, jeg ser hende ej . . . 

OLUF (tofter Hovedet) 

Krydsed hun aldrig Din Sti eller Vej? . . . 

HELLE 
Jo ... én Gang i Fjæmhed jeg syntes hun vinked; 
det lysende Legem mod Skovbrynet blinked, 
det brusende Haar over Skuldrene randt, 
hun bøjed ^ vugged og vinked og svandt — 

Jeg standsed i Undren: thi aldrig jeg saa' 
saa fagert et Syn mod den Sommernat blaa! 

OLUF (griber hendes Hænder) 

Svar mig: Du saa? . . . 

HELLE (undvigende) Jeg drømte kanske! 

OLUF (hæftig) 

Udflugter! Svar mig, om Pigen Du saa' — 
Jeg be'r Dig — jeg fordrer ... mit Liv staar derpaa! 

HELLE (undvigende) 

Herhjemme paa Gaarden er vi jo tre, 
Pateren, Sidsel, og jeg — som kan se. 

OLUF 
Se? . . . 

HELLE 
Ja! vi ser, hvad de Andre ej øjner! 

OLUF (slipper hendes Hænder) 

For Pateren har jeg Ærbødighed, 

men Sidsel er sindssyg — eller en Løgner. 

HELLE (smiler) 

Og jeg da? . . . 

OLUF Helle, min gode Aand: 

tilgiv mig og ræk mig som altid din Haand! 
Sig mig dine Tanker, naar ene du gaar! 

ri ELLE (trykker hans Haand og siger frisk) 

Jeg øjner en Skønhed, en levende Lykke, 
et Friskhedens Liv bag de ringeste Blade: 
alle de smaa Alfer er vævre og glade, 
Spøgelser skræmmer mig ej fra min Tro. 

OLUF ser paa hende spørgende. 

HELLE 
Jeg tror, at en Verden bag Natten maa bo, 
med Syner kanske baade sære og vilde — 
men Mennesker selv kan husere helt vildt, 
og paa dem er dog aldrig vor Kærlighed spildt! 
Syner kan findes af saadan en Pragt, 
af saa overdaadig og blændende Aiagt, 
at ingen, som droges i Trolddommen ind, 
kan drages til Ansvar paa Hjærte og Sind, 
Og Syner kan suge, mod Kvælden den silde, 
Hja^ite og Sind i saa bundløs en Drøm 
men de flygter, naar Sol-Gryet gyder sin Strøm 
ud af Lysets alma^gtige Kilde! 

OLUF 

(har med vekslende Udtryk hørt paa hende — rejser sig pludselig, gaar i 
stærk Bevægelse frem og tilbage — ser paa de tre Sovende — et bittert 
Smil lægger sig over hans Træk — han nærmer sig atter Helle, som ad- 
spredt lader sin Haand glide over Strengelegen) 

Rør ikke Strengen — den bunder herinde! (peger 

paa sit Hjærte, Helle ser op paa ham) 

Se ikke paa mig . . . aa, se ikke paa mig! 

HELLE 
Oluf! . . . 

OLUF 
En ung, uerfaren Kvinde, 
ja hun har let ved at fable om „Natten", 
om „Syner" . . . naar selv hun ligger og blunder! 
Men den, der er ude fra Sol gaar under 
til Sol rinder op, uden Rast og Ro, 
han har nok ikke i Orden sin „Tro", 
men maa tage paa Slump, hvad paa Slump ham møder! 

HELLE (rejser sig hurtig — tager ham ved Skulder og Arm) 

Du er saa bleg — og dit Haandled bløder? 

OLUF 

Min Ganger styrted — jeg rev mig i Faldet . . . 

HELLE 
Mig undveg Du længe . . . 



HR. OLUF HAN RIDER — 63 

OLUF Og upaakaldet 

Du kommer i Dag med frittende Blikke! 

HELLE 
Bekymret er jeg — men fritter ikke . . . 

OLUF (tager hende hengivent heftigt ind til sig) 

Øjne saa friske, saa pige-klare, 

de forsker altid — de vejrer Fare, 

og véd dog kun lidet hvor Faren lurer. 

Du nævner et Syn imod Natten den blaa — 

det ridser dig aldrig i Hjærtet Furer! 

Du snakker om „ drages **, men droges ej hen 

af den koglende Magt mellem Kvinder og Mænd ! 

HELLE (bestemt) 

Véd Du det vist? . . . hvad véd Du i Grunden? 

OLUF 
Ung-Pige Tale er Kvidder i Lunden — 

HELLE 
Ung-Piges Tanke kan række saa langt 
som Skoven er grøn og Løvet er blankt: 
hvad Skoven skjuler og Løvet gemmer, 
det røber hun ej — saa lidt som hun glemmer 

hvem hun blev født og hvad Gang hun maa gaa 
i Stue og Gaard som den Askepot graa! 

OLUF (blødt) 
Jeg saared Dig, Helle? . . . 

HELLE Hvad Saar Du saa gav mig: 

hos Dig bliver Stuen aldrig for lav mig: 
Dit Vel er mig Alt, selv i utrygge Kaar — 
ja, om den saa styrted, din vaklende Gaard! 

OLUF 
Lad styrte! lad Gaarden kun synke i Grus: 
kunde jeg, bygged jeg op dig et Hus, 
klædte i Maar dig og Fløjelsskrud — 
drog selv som en Flygtning i Verden ud! 

(ilsomt forbi Løvhytten — vil ud til højre). 

HELLE 
Oluf — saa hør dog! hvorhen det maa bære, 
jeg følger Dig efter! . . . 

OLUF kommer tilbage. 

OLUF Helle! Du kære! 

Det er som et Slør over Øjet sig lagde; 
det er som dit Ord rev Flænge deri . . . 
Glem, at jeg spurgte, glem hvad Du sagde: 

Jeg vil ikke se, jeg vil ikke mindes, 

vil ikke binde og ikke bindes — 

stærk vil jeg være som Egen grøn, 

Hr. Oluf til Stigborg — min Faders Søn ! (»er ud) 

HELLE staar støttet til Løvhytten og ser efter ham. 
SIDSEL (vaagner) 

Naa, fik Du et Kys? (da hun ikke svarer) Hæ — hans 
Fars Søn! . . . Det er ikke Stort at prale af! 

il ELLE (indtrængende til Sidsel) 

Læg Dig at sove igen. Jeg maa tale med Oluf. 
Aldrig faar vi Stunder. Altid jager de os fra 
hinanden. Og i Nød og Bekymring er han! 

(ser hen til de Sovend*). 
SIDSEL (knurrende) 

Saa lad det ikke blive til Kvidder og Kruseduller! 
Tal ham ordentligt til — og snak ham Grillerne 
ud af Kroppen! De to sover vel en Stund end- 
nu ... og jeg skal stoppe mine Ører! ^betragter 

opnuntsofnt de Sovende, Uder et Græsstraa gaa aver Fru Merthe% An- 
sågjL, Inm stryger sig blot over Munden. Helle løber ud;, 

FRU MERTHE 'oden at vaajgne — mumlende; 

Det skal undersøges! . . . 

Hr. Otef Ina Hdcr — '. 

HELLE 
Du kan ikke bede mig om noget, som jeg ikke 
alt har givet Dig. 

OLUF 
Jeg forstaar Dig ikke . . . 

HELLE 
Jeg har ikke bedet min Far og Mor om noget. 
De tog sig Forlov — og døde fra mig. Her er 
jeg! Og her, hvor jeg færdes, her er jeg for 
Dig. Ingen har været god imod mig, det jeg 
husker. Du har vist Dig god. Det glemmer 
jeg aldrig. Men selv om Du var ond . . . hvad 
spørger jeg derom? Bed mig om hvad Du vil. 
Jeg lever for Dig! 

OLUF (kysser hendes Hænder, lægger dem for sine Øjne) 

Naar Du siger mig saadanne Ord, da kan jeg 
hverken bede Dig eller sige Dig noget. 

HELLE 

Alt, Oluf— Alt! 

OLUF 
Hvordan vi voksede op, det véd Du. Vi var 

som Dyrene; lykkelige uden at vide det; altid 
sammen. Ikke engang Natten skilte os. Vi sov 
ved hinandens Side — følte intet Savn, ingen 
Længsel — vi vidste, at intet skilte os. Og vore 
Drømme var rolige. — 

HELLE 
Mon dine Drømme var rolige? Husker Du dem? 

OLUF 
Jeg vaagned tidt og skreg. Du tyssede paa mig. 

HELLE 
Jeg holdt min Haand over din Mund — at ingen 
skulde høre Dig og give Dig Hug. Jeg holdt 
min Haand over mit Hjærte. Det skjalv for 
Dig. 

OLUF (kysser hende) 

Helle! — Min Far lærte mig, ikke at skælve for 
Nogen. Alt lærte han mig! (medetsuk) Og saa 
døde han en brat Død. 

HELLE 
Man siger han kom brat afdage. Ja, Du elskede 
ham! og ellers intet i den hele Verden! 

OLUF (hæftig) 

Hvorfor døde han fra mig — fra os alle? Han 
var en Mand. I Sandhed, han var en fuldendt 
Ridders-Mand! 

HELLE 
Og Du ligner ham. Ham alene ligner Du. Og 
nu beder Du mig om noget — som Du ikke 
tør sige. 

OLUF 

(sidder et Øjeblik og leger med hendes Hænder — slipper dem — ser bort) 

Helle! — 

HELLE 
Ja! 

OLUF 
Hvor er Du? . . . 

HELLE 
Ikke i dine Tanker — ellers søgte Du mig dér I 

OLUF 

Men jeg søger dig netop 

HELLE (giver sig til at le) 

Hvor Du ligner din Far! Han var aldrig dér> 

hvor han var. Og dér, hvor han helst var, 
turde han ikke være. Endda han var en fuld- 
endt Riddersmand! 

OLUF (vred) 

Hvem stikler paa ham? 

HELLE 
Ikke jeg — Sidsel! . . . 

OLUF 
Den forstyrrede Sidsel! Skal hun ogsaa fordreje 
Hovedet paa Dig? 

HELLE (ler) 

Det er ikke gørligt! 

OLUF (hvisker) 

Helle! kan Du danse? . . . 

HELLE (et øjeblik usikker, dernæst spøgende) 

Jeg tror det! Ved dit Fæstens-Øl kan vi jo forsøge . . 

OLUF (stedse dæmpet) 

Da Du blev voksen Jomfru — og jeg var Svend 
— da tænkte jeg: Mon Helle danser ved Maane- 
skær i Lunden og paa Engen? (stigende) Hvis hun 

vilde lægge sine Klæder og danse for mig i Taa- 
gen — da svandt maaske hin rusende Længsel 
i mit Blod ... og mine sunde, vaagne Sanser 
saa' Dig, som Kvinden er — skabt af Kød og 
Blod . . . (dybt aandende) det der ikke dræber i Tvivl 
og svidende Skam . . . aa. Helleliden, hvor var 
det skønt, dengang Natten ikke skilte os! 

HELLE (ser ham ind i Øjnene) 

Oluf! jeg skal danse med Dig ved din Fest! 
Og siden aldrig mere! 

OLUF 
Nej, ret nu — denne Nat i den lyse Lund! Hvis 
ej, da danser hun mig ned i Dødens Dvale. 

HELLE 
Tal ikke saadan! Leve skal vi alle — Du med 
Fru Guldholm — jeg alene . . . men de, der 
hører Døden til, dem skal vi lade blive i Dø- 
dens Dvale! 

OLUF (ryster paa Hovedet) 

Fra den Stund, jeg saa' hende, frygter jeg for 
mig selv . . . 

HELLE (skjuler sin dybe Bevægelse) 

Du er syg, Oluf! 

OLUF (vedblivende) 

Jeg er i Angst og Kvide — Kun naar dine rene, 
klare Øjne ser ind i mine — kun da siger 
min sunde Sans mig: hun er ikke til . . . hun 
er et Syn, en Skygge ... og min Frygt er forbi! 

HELLE 
Ak, Oluf, kunde jeg altid være dig nær . . . (be- 
drøvet) men jeg kan jo ikke. Vi er fattige Fugle 
beggeto. Du har din Vej, at træde — jeg min. 
Det maa saa være! 

OLUF (gentager tonløs) 

Det maa saa være! 

HELLE 
Kun maa Du ikke tale om mine rene Øjne ... de 
er som andre Kvinders — men Du ser det ikke! 

OLUF 
Jeg kender saa faa Kvinder — men ser jeg Dig 
og Fru Guldholm sammen, da bliver Tanken 
mig dobbelt led, at hendes Øjne skal være 
over min Hovedpude! 

vil komme den Stund, da hendes Lyst faar 
vakt mit Blod og dræbt min Stolthed . . . (dir- 
rende) da kvælcF jeg hende med disse mine be- 
smittede Hænder . . . 

HELLE (angst) 

Oluf — Oluf . . . 

OLUF 
Og jeg løber som en uærlig Træl paa nøgne Fød- 
der ud i Skoven — og kaster mit Liv for hendes 
Fod derude: — Kvinden, som er fostret af En- 
gens rene Aande — Pigen, som er Nattens ube- 
rørte Dejlighed! Hun skal danse min sønder- 
revne Sjæl tildøde! 

HELLE (lægger sin Haand over hans Mund) 
Ti ! (lægger Haanden fast over hans Hjærte) 

Hvem gaar Borgen for Elvermøens rene Hjærte . . . 
hvem siger god for hendes uberørte Dejlighed? 

OLUF 

Det gør Naturen selv — den, der har strøget 
Livets Smuds og Synd af sit lette Klædebon 
— hvorigennem Sølvmaanen skinner! 

HELLE 

(tiger hans Hoved mellem sine Hænder, ser ham fast ind i hans Øjne) 

Jeg vil komme i Lunden i Kvæld — jeg vil danse 

for dig i Nat! (rejser sig og gaar hurtigt til sit Arbejde) 
OLu F (folger tvivlraadig efter — bøjer sig ned og hvisker) 

Er det et Ord ... Du vil komme. Du ftygter 
ikke for hende? 

HELLE (alvorlig) 

Jeg har sagt Dig, at jeg lever for Dig! 

OL U F (presser Hænderne for sin Pande) 

Aa, kunde jeg — saa rev jeg hende ud af mit 
Liv! Og Du — kun Du havde al min Hu og 
al min Vilje! 

HELLE (indtrængende) 

Oluf! jeg vil anraabe den store Moder — som 
elsker alle sine Børn. Hun vil bevare Dig! 

OLUF (fortvivlet) 

Jeg kender hende ikke, Du kender alle — Du 
vil Alt — og intet for dig selv! . . . Jeg blues 
over mig ved at se Dig! — (styrter hastig ud) 

SIDSEL (vaagner) 

Naa! — dér løb han . . . hæ! Ridder Stigs Søn — 
Hr. Oluf! 

HELLE (stille — med bøjet Hoved) 

En ædel Herre — Sidsel! Haan ham ikke! 

SIDSEL 
Jeg hader alle ædle og velbyrdige Herrer — og 
Fruer med! 

HELLE 
Man skal ikke huske, hvad Ondt der gøres En! 

SIDSEL 
Det husker jeg, at de aldrig tænker paa at gøre 
noget Menneske noget godt — uden dem selv 
eneste og alene. 

HELLE O sine egne Tanker) 

Og dog gives der fromme og dydige .Mænd og 
Kvinder . . . 

PATER ANSELM aabner Øjnene og følger agtpaagivende Samtalen. 

SIDSEL 
Hæ! De har kastet den gamle Tro paa Porten — 

Og indkaldt sig en ny. Gid de faa en Ufærd! 
(Pater Anseim smiler) Som om de blev et Gran from- 
mere eller dydigere derved! 

HELLE 
Lad os haabe det, Sidsel! 

SIDSEL 
Du hører selv til Slægten! Du kan svare for den! 
Bliver dens fede Fingre mindre griske paa Næ- 
stens Gods og Jord? (Helleblader bortvendt i Regnskaberne) 

Æder de sig mindre mætte, drikker de sig min- 
dre drukne, søger de mindre Seng sammen — 
fordi en Mester Martin nu læser til og fra Bord 
og Seng? 

PATER ANSELM nikker. 

SIDSEL 

(skotter hen til ham — men lader som om hun ikke ser at han er vaagen) 

Da Paterens Tro regerede dem, da var der disse 
hellige Mænd og Kvinder, for hvis blege Vun- 
der de skammede sig. 

Men hvem skammer sig, fordi Mester Martin slaar 
i den store Bog, saa Støv og Sved staar ham 
af Kjolen. 

PATER ANSELM nikker. 

SIDSEL 
Han læser dem Teksten — siger han — og af- 
dækker deres Synder! Hvor kan han afdække 
noget Menneskes Synd — han som ej engang 
kan granske, hvad Skov og Mark og Mose 
gemmer? 

PATER ANSELM (nikker) 
Ret saa, Sidsel! 

SIDSEL 
Kendte han, hvordan Helhesten stinker, naar den 
kommer humpende blaa og blakket og snuser 
efter nedgravet Guld ... ja saa vidste han vel, 
hvordan den Ridder Pantelaaner og Pengepuger 
ser ud, som ikke faar Fred i sin Grav, men maa 
rode sine Skarnsstreger op igen! 

HELLE 
Du skal ikke sigte til min Arv. Den gaar san- 
delig ikke „igen". 

SIDSEL (afbryder hende) 

Kendte han, hvordan en Mare gaar igen under 
Borgelængens Vindve i Nattens Stund — og 

titter ind i Karlekammeret med opspilede Næse- 
bor ... og saa' han hendes Mund, der sagler 
af Begær ... ja da vidste han vel at skelne 
den Madmor, der ikke lader Svendene i Ro, 
men stjæler deres Kræfter medens de sover! 

HELLE 
Saa hold dog op, Sidsel! 

SIDSEL 
Eller kunde han i den lyse Sommernat se El- 
vermøen træde Dansen — nøgen som Ridde- 
rens Hu, naar han er ruset . . . 

HELLE (holder for sine Ører) 

Jeg vil ikke høre! 

SIDSEL 

Det baadede Eder bedre alle tilhobe, om I saa' 
og hørte hvordan Tingene ser ud i Verden! 

Tag Elvermøen som hun er, naar hun viser sine 
Yndigheder i Nattens forkoglende Skær. Gør 
hun andet end de Frøkner smaa, som danser 
i Sal og Stue for Ridderens hidsede Hu? 

PATER ANSELM lægger Fingren betænksom over Næsen — og hoster let. 
Hr. Oluf han rider — 6 

SIDSEL (slaar sig for Brystet og ned over Lænderne, ler højt). 

Ha ha! Nu er jeg gammel — fed og plump som 
et Karlfolk. Men jeg var engang Elvermø — 
slank og frisk! Klæderne slængte jeg for et 
godt Ord. I lette Flor dansed jeg for et Bæ- 
ger Vin. (gør en drejende Dansebevægelse og slaar sig med et Klask 

bag paa Ryggen) Mcu hul var jeg ikke her — det skal 
min kranke Lykke vidne for mig. Hjærtet gav 
jeg de Svende og Riddere — Hjærtet tog de, 
og forlod mig og lod mig „smaatosset'' tilbage. 

HELLE 
Glem det, Sidsel, glem . . .! 

SIDSEL 

Fanden annamme dem alle — og Elvermøerne 
med. Hule er de tilhobe — Hjærte ejer de ikke. 
Det rev den Onde dem ud fra Ryggen af — 
og lod dem beholde det hede Begær og den 

kolde Sjæl. (spytter) Ptøj! 

HELLE (hen til hende, klapper hendes Kind) 

Stakkels gode Sidsel! . . . 

SIDSEL 
Hvem stakler mig . . . hæ? 

HELLE 
Jeg holder af Dig — det véd Du. Og det smær- 
ter mig at se Dig saa vred og vild. 

SIDSEL 
Der er Høg over Høg — og Maddike under 
Maddike. Det Hele hænger sammen. Ingen 
skal kro sig. Du vil blive ligesom de andre. 
Nej, det er Løgn! (med Eftertryk og aivoriig) Men ham 
skal jeg snakke et skrapt Ord med ... for han 
er begyndt at bisse omkring — som hans Far 
gjorde. Og det kom han i Ulykke ved. 

HELLE 
Ridder Stig omkom paa Jagten. Hr. Oluf jager 
ikke! 

SIDSEL (ser hende bestemt ind i Ansigtet) 

Hvad véd saadan en lille Jomfru om Jagt og om 

jages? (griber hende ved Armen) Du skal gØFe SøUneU 

til en brav Mand . . . (truende og viidt) Eller jeg skal 
la' den røde Kok gale over jeres falske Pa- 
pirer og falske Fester i Gaard og Lund! Ved 
St. Kristoffer, den laadne Kæmpekarl — det 
skal jeg! 

6* 

HELLE 

(vender sig fra hende, hovedrystende, og ser paa Pater Anselm) 

Kan I faa Rede paa hendes forvirrede Tale, Pa- 
ter Anselm? 

SIDSEL 

(klapper hendes Haand og stryger sig selv med den over Panden) 

Saa saa, min lille Gris — min lille Kylling — nu 
er den Galskab ovre! (hemiighedsfuid) Vi skal inat 
ha' vor gamle Mor i Tale — derude i Skoven. 
Det vil hjælpe! 

PATER ANSELM (tii Heiie) 
I, Jomfru Helle — jeg selv — og Sidsel: vi vil 
hjælpe vor unge Junker. Thi han har Hjælp 
behov! 

FRU MERTHE (vaagner gabende) 

Aa ja — Gud ja ! . . . 

PATER ANSELM 
En styrkende Søvn, Fru Merthe? — 

FRU MERTHE 
Man kan trænge til Styrkelse — som man slæber 
og slider den lange hede Sommerdag! — (nikker 

og er ved at blunde igen) Fik I CH lidcil Blund, Pa- 

ter? . . . 

PATER ANSELM (smiler til Helle) 

Jeg er bange for, at vi alle gav efter for Var- 
men . . .! 

FRU MERTHE(serop-vred) 

Hvad? Helle ogsaa? . . . Det maa undersøges! 

HELLE 
Gaardens Regnskaber vil ikke stemme, Fru Mer- 
the! 

FRU MERTHE 
Da har Du dog Kosten og Opholdet her for 
det samme . . .! 

HELLE (knejser et Øjeblik — men bøjer Hovedet atter) 

Jeg takker Jer for al Godhed, kære Tante! Der 
mangler Hælvten! — 

FRU MERTHE 
Tante mig hist og her . . . Fru Guldholm har 
udtrykkelig ønsket alt paa det rene før Bryl- 
luppet: alle Bøger, Regnskaber, Skøder, hver 

skreven Lap . . . (sukker) Aa Gud ja — hvad det 
altsammen hedder . . . hvor er de? 

HELLE 
Vi har ransaget og søgt i hver Krog 

FRU MERTHE 
Søgt? . . . naar Du sover? ... 

SIDSEL 
Helle er oppe før Fanden faar Sko paa — og 
lægger sig først naar Hr. Oluf rider i Lunden! 

FRU MERTHE 
Hold din Mund, Sidsel! ... 

SIDSEL 
Det har jeg ikke Kosten og Opholdet for! En 
maa vel snakke her — naar en anden En 
ikke tør. 

FRU MERTHE (til Pater Anselm) 

Vi er for godmodige, Pater Anselm! Men den 
salig Ridder Stig ønskede . . . Gud glæde hans 
Sjæl ... at Alt skulde forblive ved det Gamle! 
(til Helle) Hvor kan de Papirer være? 

SIDSEL 

Spørg Gaardnissen! Mder) Pjevs — Pjevs! 

FRU MERTHE 
Hvem kalder Du ad? Lad de Tossestreger fare! 

GAARDNISSEN stikker Hovedet frem af Loftslugen og nikker ned til Sidsel. 
SIDSEL (peger) 

Dér kan 1 se ham! (raaber derop) Fly mig min smukke 
Hat, Pjevs! 

GAARDNISSEN 

(vrænger leende ad hende, stikker først sit ene Ben frem af Vinduet, dernæst 
det andet) 

Sku mig den Pusselanke — og sku mig den! . . . 

FRU MERTHE Men at se noget, vred til Sidsel) 

Der er intet Udkomme med Dig! Godt at vi 
har Mester Martin: Han skal vide at faa Nyk- 
kerne ud af Dig — inden Du sætter os alle- 
sammen Fluer i Hovedet. 

SIDSEL (ler) 

Just nu sidder der en paa Jeres Næse, Fru Mer- 
the! Kanske I heller ikke ser den! Gager efter Fiueme) 

MESTER MARTIN kommer ind bag om Lysthuset. Gaardnissen faar Øje paa 
ham — skærer en Grimace — og gemmer sig. Mester Martin, en høj, 
myndig og hovmodig Herre, drager et Tørklæde op af Lommen paa sin 
lange sorte Dragt, tørrer sit Ansigt, hvis Træk er som skaame i Træ — 
hilser afmaalt — nedladende paa Fru Merthe, ikke paa de andre. 

MESTER MARTIN 
I ser saa altereret ud, Fru Merthe! Alt er jo 
ikke paa Gaarden her, som det skulde være. 
Men Skriften lærer os sindig Overbærenhed! 

FRU MERTHE 

Bære over? . . . (med et BUk paa Pater Anselm, paa Helle og Sidsel) 

naar vi aldrig faar Hjælp og Gavn af dem, hvem 
vi giver Naadsensbrød. 

MESTER MARTIN løfter Hovedet og ser overlegent ned paa Pater Anselm — 
med en meget sigende Gestus. 

PATER ANSELM (rolig og sagtmodig) 

Det er smukt, Fru Merthe, at I rækker os Brø- 
det. Mindre smukt, at I saa tidt minder os 
derom! 

FRU MERTHE 
I kan vel taale det — og mere til? . . . 

PATER ANSELM 
Livet lærer os Ydmyghed! 

MESTER MARTIN (knejsende) 

„Ve de Overvundne!" 

SIDSEL (smaaleende) 

Navnlig i Middagsvarmen . . . 

PATER AN S ELM (ser paa Mester Martin) 

Vi overvindes Alle. I Varmen af Døsighed. Mod 
Dagens Slut af Søvnen. Mod Livets Slut af 
Døden. 

FRU MERTHE (ærgenig) 

Altid den Snak om Døden! Alle ser Syner her 
— og alle har Anfægtelser . . . 

MESTER MARTIN (myndig) 
Mod Anfægtelser og alt Ondt har vi Bønnens 
Kraft! 

SIDSEL 
Mon den ogsaa hjælper for Alt? . . . 

MESTER MARTIN: tøftcr BKkket opad. 

SIDSEL 
Nu sidste Vinter havde Stine Malketøs den gy- 
seligste Tandværk: Da sagde jeg: „Stine! gør 

en kraftig Bøn til Sant Kristoffer — ham, der 
bar Alverdens Lidelser paa sine Skuldre . . . 

MESTER MARTIN (stamper hæftig i Jorden) 

Er ikke de gamle Helgener erklæret for døde og 
magtesløse at være? . . . 

SIDSEL (uden at lade sig afbryde) 

Stine gjorde hele tre kraftige Bønner — og værre 
blev hendes Værk! 

MESTER MARTIN 
Havde hun bedet til den rette Herre . . . 

SIDSEL (hurtig) 
Jamen han var jo da kun et lidet Barn — som 
sad paa Skuldren af Kæmpen! 

MESTER MARTIN (løfter Hændeme i Fortvivlelse) 

Der er intet Udkomme med Almuen! (vendt mod Pa- 
ter Anseim) Og det har / afstedkommet med alle 
jeres Fabler! 

PATER ANSELM (roiig) 
Har I dem skønnere? (med et lyst smii) Barnet, der 
bærer Alverdens Synd — og Kæmpen, der 
bærer Barnet! 

MESTER MARTIN (hovmodig) 
Jeg vil nødig forglemme mig — overfor en Mand, 
der var Gejstlig! 

PATER ANSELM (værdig -venlig) 

Vi vedbliver at være det — selv som afeat! 

MESTER MARTIN (vender sig fra ham til Fru Merthe) 

Der trænges sandelig til Myndighed over Landet 
— at enhver kan faa anvist sin rette Plads. 

SIDSEL (folder Hænderne — og ser from ud) 

De Første skulle blive de sidste — og de Sidste 
de første! 

MESTER MARTIN 

(opbragt, peger mod Sidsels nedringede Særkelinning) 

Du skulde først og fremmest føre og bære Dig 
sømmeligere! . . . 

SIDSEL (lader uforstaaende — ærbødig) 

Hvad mener I, ærværdige Mester Martin? 

MESTER MARTIN (slaar med sitTørklæde imod hendes Hals) 

Dæk dig til . . .! 

SIDSEL griber Tørklædet og tørrer dermed sin varme Hals. Gaardnissen tit- 
ter atter ud oppe fra Loftslugen og morer sig kostelig over Synet. Sidsel 

vil give Tørklædet tilbage . . . Mester Martin afslaar det med en krænket 
og forarget Mine og Gestus. Pater Anselm vender sig halvt bort med et 
lille Smil. Helle møder hans Øjne — og skjuler et Smil ved at bøje sig 
over sine Regnskabsbøger. 

SIDSEL (til Mester Martin) 

Hvis Synet af mine stakkels Yndigheder forarger 
Jer — Mester Martin — hvad vilde I da sige, 
om I en Kvæld stod overfor Elvermøens nøgne 
Dejhghed? 

MESTER MARTIN (hæmg) 
Bliv mig fra Livet med din daarlige Tale! Dig 
skylder vi, at Sognet er fuldt af usømmelige 
Viser og Snak om Troldtøj og Djævelskab! 

SIDSEL (ser lige paa ham) 

Jeg kan sandelig ikke gøre alt det Troldtøj i Mark 
og Mose sømmeligere end vi selv er! 

MESTER MARTIN (hæftig) 

Du skal tæmme din Tunge! (medet Blik paa Pater Anselm) 

Thi nu er jeg den, der er sat til at vaage over 
Egnens Ærbarhed . . . saa forsømt, som den 
i lange Tider har været! 

PATER ANSELM 
Den fører sit Liv i det Utilslørte som i det 

Skjulte . . . ! Den fremmes ikke ved ydre 
Tvang. 

MESTER MARTIN (tnsidsei) 
Du skal dække din Nøgenhed — siger jeg! 

SIDSEL (samler smaanynnende Særken sammen over sit Bryst) 

Herregud for al den Staahej — synger jeg! (synger) 

Nøgen sover jo Mand hos Viv, 

og nøgen han svømmer i Bølgen blaa; 

nøgen kom vi af Moders Liv, 

og nøgen skal bort vi gaa! 

Nøgent er Livet fra ringest Frø — 
dér har I den hele Lekse! 
Thi danser vel nøgen den Elvermø 
med alle de hvide Hekse. 

aa ja, saamænd! 

FRU MERTHE (løfter Haanden) 

Tvi Dig, du mundkaade Tosse! . . . 

GAARDNISSEN spræller leende med Benene og kaster Sidsels Hat ned til 
hende. 

SIDSEL (dækker sig med Hatten mod Fru Merthe) 

Jeg taaler bra' nok Hug! Madmor Merthes Haand 
er fed og blød ... 

PATER ANSELM 

(har lagt sig imellem — og siger bebrejdende til Fru Merthe) 

Man bør ikke lægge Haand paa Nogen, hvem 
Forsynet har mærket! 

FRU MERTHE (klynkende) 

Mærk Jer det, Mester Martin, hvor liden Hjælp 
og Støtte jeg har! 

MESTER MARTIN (hovmodig mod Pater Anselm) 

Papisteriet har altid holdt Haanden over Trold- 
dom . . . men begge skal uddrives! 

PATER ANSELM (smiler ironisk) 

Prøv det engang — naar 1 staar overfor det Usynlige ! 

MESTER MARTIN (skarpt) 
Det Usynlige? — 

PATER ANSELM 
Nuvel — de overnaturlige Væsner! 

FRU MERTHE (griber ængstUg Mester Martin ved Haanden) 

Herregud — er der overnaturlige Væsner? . . . 

SIDSEL 
Det manglede bare, at der ikke skulde være . . . 

(ser op mod Gaardnissen, som leende svinger sin Hue) 

HELLE 

(truer skjult med Fingren mod Gaardnissen og hvisker dæmpet) 

Pjevs dog . . . rolig! 

MESTER MARTIN staar knejsende, samler sig sammen med værdigt Selv- 
behag, klapper Fru Merthe paa Hovedet og ordner sin Dragt og sin Krave. 

SIDSEL (folder ydmygt sine Hænder) 

Det sømmer sig for en lærd og gudfrygtig Mand 
at belære os stakkels Kryb! 

MESTER MARTIN 

Jeg vil tale! (med hovmodig saiveise) Skaberen har kund- 
gjordt sin Vilje — i den synlige og den usyn- 
lige Verden. Den synlige er 1) den livløse 
Natur, 2) Dyrene og 3) Menneskene. 

I den usynlige regerer alene Skaberen med sine 
Tjenere Englene! (tn Fm Merthe, Heiie og sidsei) Det fat- 
ter I vel? . . . 

SIDSEL (kradser sig bag Øret) 

Jeg fatter ikke det med den livløse Natur! 
MESTER MARTIN 

(vedbliver idet han med Bagen af sin Haand tørrer Sveden af sin Pande) 

Vorherre har indblæst Mennesket Livsens Aande. 
Alt andet i Naturen kan vel siges at have Liv — 

Dyrene, Fuglene, Fiskene og det andet Kryb 

— men kun Mennesket har Evighedens Liv i 
sig og Forstandens Lys! 

SIDSEL (lader stedse dum) 

Men Planterne da? . . . 

MESTER MARTIN (vendt mod de tre) 

Kan I høre et Træ tale . . . eller tror I, at et 

Græsstraa tænker? 
Svar Du, Helle! — 

li E L L E (stilfærdig — undvigende) 

Ved Aftentide — naar Brisen gaar gennem Løvet 

— da kan jeg høre Træerne tale . . . 

SIDSEL (af bryder hende) 

Og jeg véd hvad et Græsstraa tænker! 

MESTER MARTIN (smiler overbærende) 

Hvad tænker da Græsstraaet paa? 

SIDSEL 
Hun tænker — naar I træder paa hende: det var 
en skammelig plat og hovmodig Fod, den Præste- 
mand har! 

GAARDNISSEN svinger bifaldende sin Hue. 

FRU MERTHE (rejser sig — mod Sidsel) 

Nej, nu gaar det for vidt . . . 
EN AF GAARDENS PIGER 

(kommer hurtig frem bag Lysthuset) 

Jeg skulde lade Madmor vide, at en fornem Frue 
er kommen agende og holder herude i Borg- 
gaarden! 

FRU MERTHE 
Hvordan er det Du ser ud? Hundrede Gange 
har jeg sagt Jer, at I skal tvætte Jer og hæge 
Jer, naar der kommer Fremmede i Besøg. 

PIGEN 

Da maa Madmor vare mig ad i Forvejen . . . 

FRU MERTHE 
Har jeg ikke sagt Jer, at I ikke skal kalde mig 
Madmor? Jeg er velbyrdige Fru Merthe til 
Stigborg — Enke efter min salig Husbond 

Ridder . . . (brister i Graad) 
PIGEN (betuttet) 

Jeg skulde vare velbyrdige Fru Madmor Merthe 
ad, at der er kommen . . . 

Hr. Oluf han rider — 7 



98 HOLGER DRACHMANN 

FRU MERTHE 
Dette er ikke til at holde ud! Hvor er Hr. Oluf? 
(til Mester Martin) Kan I ikke suakke de Klods-Pan- 
der til Fornuft? 

MESTER MARTIN (til Pigen) 
Velbyrdige Fru Merthe vil vide, hvem der er 
kommen? 

FRU MERTHE (græder) 

Det er ganske ligemeget. Jeg rører mig ikke af 

Ftekken ! (synker tilbage paa Bænken) 

PIGEN 
Den velbyrdige Fru Rigmor Guldholm holder 
herudenfor og spørger . . . 

FRU MERTHE (springer op og gaar løs paa Pigen) 

Dit Drog! Kunde Du ikke sagt det straks? Bed 
fluks den naadige Frue ulejlige sig hid . . . 
(raaber efter Pigen) Du kan sige, vi har Stor-Vask paa 
Gaarden . . . (tii Mester Martin) Saa maa Fru Guld- 
holm undskylde vor miserable Forfatning . . . 

(ordner ved sin Hue og sine Klæder — river Sytøjet bort fra Bordet — 
Bøgerne ud af Haanden paa Helle — lægger atter alt tilbage — og siger 
pustende — ) 

Det maa nøje undersøges . . . aa Gud! 

MESTER MARTIN (krummer sig med et sødUgt Smll) 

Den naadige Fru Guldholm er en højst forstan- 
dig Dame . . . hun ser kun, hvad hun vil sel 

FRU MERTHE (haardt til Helle) 

Hvor er dog min Søn? 

SIDSEL (bag sin Haand) 

Paa Hesteryg — ad Hækkenfeldt . . . ! 

FRU RIGMOR GULDHOLM ind, fulgt af Hr. Viderik Vind. Fru Rigmorer 
en smuk, lidt fyldig Dame, med elastiske Bevægelser, oppe i Tredverne ; 
spillende, nydelseslystne ransagende Øjne — der kan antage en kold 
haard Glans. Hendes Mund er temmelig stor, rød, lidt hængende Under- 
læbe . . . hun har den Vane at fugte den med Tungen, medens hun smi- 
ler. Hun er rigt klædt, stærkt nedringet, med et Kniplingstørklæde, let 
og gennemsigtigt, over de hvide Skuldre. Mange Ringe paa de buttede 
Fingre. Hr. Viderik Vind er en yngre Mand, slank, velbygget, jagtklædt, 
rødligt, studset Haar og Skæg, bleg Ansigtsfarve. Øjnene missende, som 
om de stadig tog Sigte, Blikket paa samme Tid koldt og med nærgaaende, 
stikkende Glød . . . selvsikkert, behersket Væsen. Han minder i adskilligt 
om den yngre Vandrer i Forspillet. 

FRU RIGMOR 

(frem mod Fru Merthe — munter, med udstrakte Hænder . . . samtidig med et 
hurtigt Blik omkring sig) 

Min kære Fru Merthe! 
FRU MERTHE 

(med dyb Underdanighed — og med overstrømmende Hjærtelighed) 

Min HjærtenS Datter! . . . (De omfavner og kysser hinanden 

paa Kinderne). 

7» 

FRU RIGMOR (vifter sig med sit Kniplingstørklæde) 

Denne Varme! Tordnen hænger os over Hove- 
det .. . og vi drog derfor herind! . . . (forestillende) 
Hr. Viderik Vind — en vidtløftig Slægtning af 
mig — paa Besøg i denne Tid! 

FRU MERTHE 
Min tilkommende Datters Slægt og Venner er 
os altid velkomne! . . . Laa vi blot ikke i al 

den U orden ! . . . (river forfjamsket Sytøj og Bøger ned, for at 

gøre Plads. Helle samler stilfærdigt op igen. Viderik Vind betragter Helle 
opmærksomt) 

FRU RIGMOR (rækker Mester Martin Haanden) 
Min kære Mester Martin! (Han tager hendes Haand og be- 
holder den længe, idet han kysser den. Saa fortsætter hun munter) 

Naar I er færdig med at velsigne min Haand, 
saa lad mig forestille Eder min unge Slægt- 
ning. Han kaldes for Den vilde Jæger — men 
han vil ikke jage paa Eders Enemærker. 

MESTER MARTIN (smiskende) 

Den spøgefulde Frue til Guldholm véd altid at 
træffe sit rette Valg! 

FRU RIGMOR (ser sig om) 

Det har jeg Ord for! 

FRU MERTHE (hurtig) 
Min Søn maa sikkert snart være her! — Sid ned! 

Sid ned ! Fru Rigmor sætter sig i Bænken hos Fru Merthe. Mester 

Martin staar bøjet bagved Fru Rigmor; hans Blik søger hendes Hals og 
Skuldre. Helle har forladt sin Plads og gaar over til Bænken ved Vold- 
graven. Viderik Vind følger langsomt efter og sætter sig ved Siden af 
hende, naar hun sætter sig. Pater Anselm har rejst sig fra sin Plads. 
Sidsel sidder paa Skamlen, hvor Helle sad, lyttende opmærksomt, tilsyne- 
ladende sløv). 

FRU RIGMOR retter et spørgende Blik mod Pater Anselm. 

FRU MERTHE 

(besvarer Blikket med en Haandbevægelse — forestillende skødesløst) 

Den salig Ridder Stigs Skriftefader — Pater An- 
selm — hvem vi har beholdt paa Gaarden . . . 

FRU RIGMOR (spøgende til Fru Merthe) 

I holder Eder gode Venner med baade den gamle 
og den ny Tro! Vi har nu den sidste — fordi 
den raader ved Hove! 

PATER ANSELM bøjer sig værdig — hilsende — gaar langsomt mod Mel- 
lemgrunden, læsende i sit Breviar. 

FRU RIGMOR (ser efter ham) 

Pateren har været en smuk Mand! — Utvivlsomt 
fortrolig med alle Familie-Hemmeligheder . . . 

(lader sit Blik strejfe over mod Viderik Vind og Helle — dernæst tilbage, 
fangende Mester Martins Øjne, der stedse søger dybere ned over hendes 
Skuldre) 

I undersøger nok mine Hemligheder, Mester Mar- 
tin? . . . (ser leende op mod ham — og trækker Kniplingstørklædet 
sammen over Brystet) 

MESTER MARTIN (Hdt ud af Ligevægt) 

Jeg er bleven noget nærsynet paa det sidste! . . . 

SIDSEL (smaagryntende) 

Der er Forskel paa Hemlighederne — naadige 
Frue! Øjnene er de samme! 

FRU RIGMOR med et Blik, som vilde hun sige: „Hvad mener det Dyr dér?" 
FRU MERTHE (henkastet) 

Ogsaa et Inventarium fra min salig Husbonds 

Tid ! . . . (skyder Bøgerne hen til Fru Rigmor) 
SIDSEL (halvhøjt — for sig selv) 

Bi Du kun — naar Opgørelsen kommer! 

FRU RIGMOR 
Ja lad os faa Inventarie- Listerne! (udt dæmpet tii Fru 
Merthe og Mester Martin) Der skal være en liden Kiste, 
som i Krigens Tid blev bragt i Sikkerhed fra 
Gaardene Dagholt og Vang hidover til Stig- 
borg . . . (fortsætter hviskende — idet hun med et koldt, ransagende 
Blik kaster sig over Bøgerne). 

GAARDNISSEN gør lang Hals oppe fra Loftslugen og søger at opfange, 
hvad de tre taler om. Sidsel ligeledes fra sin Skammel. Ovre paa Bæn- 
ken tilhøjre har Viderik Vind talt dæmpet til Helle. Hun undviger hans 
nærgaaende Blikke og har sin Opmærksomhed fæstet ved de Tre om- 
kring Bordet i Lysthuset. 

VIDERIK VIND 
I kommer aldrig ud i Skoven, Jomfru Helle? 

HELLE (kort) 

Sjældent . . . Jeg har aldrig Stunder. 

VIND 

Aldrig? (tager hendes Haand) Hvis man bad Jer? 

HELLE (drager sin Haand til sig — let spøgende) 

Mig beder man ikke. Man siger: Gør det! . . . 

VIND 
I vil da ikke sige, at I er Tyende? ... En saa- 
dan Holdning — som en født Adelsfrøken! 

HELLE 
Født er jeg vel! . . . Min Far var Hr. Erik til 
Dagholt og Vang! 

VIND 

Besynderligt! De to Gaarde, som nu er under 
Guldholm-Gods? 

FRU MERTHE (græder) 

Aa Gud hjælpe os — ja! Han styrede med let 
Haand — og en tom Børs! 

FRU RIGMOR 
Naar Børsen fyldes, da skal her vel bh ve muntert 
igen! (med et koket Biik paa Hr. vind) Ikke sandt, Viderfk? 

VIND (kysser hendes Haand — dvælende) 

Jeg er nu og for alle Tider Eders lydige Tjener! 

MESTER MARTIN 
Jeg ogsaa! — 

HELLE kommer med et Glas Vand — og byder Fru Rigmor. 

HELLE 
Naadige Frue . . . 

FRU RIGMOR 

Tak! (drikker og ser med et hovmodigt Blik paa Helle) Tjeoer I 

her paa Gaarden? . . . 

SIDSEL (svarer for Helle — hurtigt og med en overdreven Nejen :) 

Tjenerinde — allernaadigste Fru Maren! 

FRU RIGMOR (skarpt) 
Jeg hedder Fru Rigmor! ... 

FRU MERTHE (undskyldende) 

Hun er en stakkels Tosse som vi taaler! 

PATER ANSELM 

(træder til og lægger sin Haand let paa Sidsels Skulder) 

Den Almægtige har lagt en tung Haand paa Sid- 
sel. Hun har nok at bære . . .! 

FR U RIGMOR (betragter ham med Velvilje og siger smilende) 

Det er smukt sagt og tænkt, Hr. Pater. Kanske 
hun kan fornøje os lidt — da min kære Fæ- 
stemand stadig udebliver? 

FRU MERTHE (overdreven venlig) 

Sidsel har en beskidt Tunge — men hun korter 
os den lange Vinter med sine Viser og Op- 
spind . . . 

MESTER MARTIN 

(indsmigrende — med Hænderne lagt paa Sidsels Hoved) 

De gamle, smukke og enfoldige Krøniker — om 
Nissen. paa Loftet og Elverfolket i Lunden — 
og Alferne paa Mark og Eng. 

GAARDN ISSEN- nikker ned til Helle, som skjuler et Smil ved at gaa over 
til Bænken igen. Viderik Vind tæt bag Fru Rigmor, 

SIDSEL (ryster Mester Martins Hænder af sig og ler haanligt) 

„Krøniker"? Gud hjælpe Gaardens Drift — saa 

fattig den er — om ikke Nissen holdt til i Stald 
og Lade, og Alferne klædte Mark og Enge! 

GAARDNISSEN nikker og svinger Huen. 

FRU RIGMOR 

(skjuler en Gaben — vifter sig, sætter sig tilrette og siger) 

Fortæl da! — eller syng en Vise! Man svimer 
næsten i denne Tordenluft! (en fjæm Torden høres) 

SIDSEL 
Min Vise hedder Hellelidens Sang! (skotter tn Heiie) 
Det er ikke hende dér — men en anden Helle! 

(nikker over til Bænken) 
HELLE tager Hr. Olufs Strengeleg og ledsager Sangen. 

SIDSEL (synger) 

Helleliden aksler sin Kofte graa, 

hun vil sig af Gaarde drage; 

hun haster saa haardt over Borge-Bro — 

og ser sig kun lidet tilbage. 

Nu løves mit Haab i Lunde. 

Hvi skal jeg tjene for Terne- Løn 
og Linned og Sindel sømme? 
det Naadsens Brød bliver Sten i Mund 
og tunge blir Nattens Drømme. 

Min Ridder er gangen i Elver-Dans 
bag Skove og dybe Dale, 

men jeg vil gaa til den Elvermøs Høj 
og fange min Elsker i Tale. 

Jeg banker paa med min røde Haand, 
den bløder af Tornenes Flænge: 
stat op, Hr. Ridder, og lad mig ind, 
I dvæled i Højen for længe! 

Jeg drager en Traad af min hvide Særk 
og syer mig fast til Jer Side, 
saa tager jeg Saks og den blanke Kniv, 
de skal paa den Elvermø bide. 

Stat op, Hr. Ridder, det lider mod Dag, 
den Hane gol over Vænge: 
I sover hos Helleliden nu — 

dér burde I sovet længe! 

Nu løves mit Haab i Lunde. 

FRU RIGMOR 

<slaar utaalmodig med fast Haand paa Regnskabsbøgerne — som hun under 
Sangen har bladet i) 

Nu nok med Viser! Skøder og Pantebreve er 
alvorlige Ting, hvor findes de? . . . 

HELLE (frem) 

Er det Eder af Vigtighed, at de findes? 
FRU RIGMOR 

(ser skarpt paa Helle. Saa spiller et koldt Smil i hendes Øjne og hun svarer) 

Af yderste Magtpaaliggenhed — for Hr. Oluf! 

HELLE (spørger igen) 

Hr. Olufs Velfærd? . . . 

FRU RIGMOR 
Hans og min! 

HELLE 

(staar et Øjeblik grundende — saa ser hun op mod Gaardnissen, der vinker 
pegende ind efter Loftslugen) 

De skal findes! (viiiøbe) 

SIDSEL (griber efter hende) 

Er Du galen . . . hvor vil Du hen? 

HELLE (gør sig fri) 

Kammeret deroppe ved Riddersalen! 

SIDSEL 
Gaa ikke derop! 

FRU MERTHE 
Slip hende! ... lad hende søge! . . . 

SIDSEL 
Gulvet er raaddent — Muren er mør — Musene 
peb ... 

REGNEN begynder. 

HELLE 

Hr. Oluf! (løber mod Laagen tilvenstre — ad hvilken Oluf kommer ind 
— hurtig forbi ham og ud) 

OLuF (som er i Hast, ser efter hende) 

Hvad nu? (frem imod Fru Rigmor, som har rejst sig og rækker ham 

sin Haand til Kys) Min naadigC Frue her? . . . (kysser 
Haanden høflig — og hilser koldt paa Viderik Vind, der bukker stivt) 

FRU RIGMOR 
Min smukke Brudgom har altid II ... ! siuger ham 

med Øjnene) 

OLUF 

Det samme har Tordenen ! (siaar Regnen af sin Kappe) 

FRU RIGMOR (tager hans Arm, hvisker) 

Saa koldsindig! 

FRU MERTHE (farer med Haanden over Øjnene) 

Det lynede! Lad os komme under Tag 

SIDSEL (haanlig) 

For Lynet skærmer intet Tag! — og allermindst 
vort! 

MESTER MARTIN 
Vorherre skærmer . . .! 

SIDSEL (med Betoning) 

Saa lad ham tage sig af den stakkels Helle . . . 
for hun er ham nærmest nu ! . . . (peger op mod 

Loftslugen, hvor Gaardnissen ivrigt vinkende stikker Hovedet frem — 
med en advarende Gebærde ned til Sidsel) 

OLUF (ser det — og slipper Fru Rigmors Arm) 

Hvor er Helle? . . . 

FRU RIGMOR 
Vi sendte Tærnen op — at søge paa Loftet! (tryk- 
ker hans Arm) Eders Velfærd — min Hr. Ridder! 

OLUF (hurtig og bestemt) 

Højenloft er afspærret . . . ingen maa komme dér! 

FRU RIGMOR (hurtigt og ligegyldigt) 

En Tærne! . . . 

PATER ANSELM 
En Tærne er et Menneskeliv! . . . 

OLUF (raaber ud) 

Hej, Stalddreng! . . . Karle! . . . (vuud) 

FRU RIGMOR rykker ham til sig. 

FRU RIGMOR 
Hvilken Omhu! Næste Gang søger jeg selv! 

SIDSEL (hurtig) 
Næste Gang er en Skælm! (ser ivejret) Sant Kristoffer 
— Hjælp! 

Et Lyn og et mægtigt Tordenskrald — hvorunder den gamle forfaldne Byg- 
ning synes at ryste. Umiddelbart efter høres en Bragen inde i Bygnin- 
gen ... et Vindu i første Stokværk under Loftslugen knuses — en Sky af 
Kalkstøv staar ud igennem Aabningen. Da Røgen er trukken bort, ses 
Helle i Vinduesaabningen — bleg — klamrende sig til Sprossen. 

Alle er et Øjeblik som lammede af Rystelsen. 

OLUF 

(styrter hen mod Elmetræet, hvis Grene rækker ind imod Vinduet. Han raa- 
ber derop) 

Helle, hold dig fast! . . . (saa svinger han sig behændig op ad 

Træet — og støtter Helle) 

SIDSEL er løbet ud til Laagen, hvor hun faar fat i Stalddreng og Karle, der 
bærer en Stige frem og stiller den op mod Muren. Oluf hjælper Helle 
ned ad Stigen. Da hun har naaet Jorden, vakler hendes Knæer og hun 
segner. Oluf, Pater Anselm og Sidsel hjælper hende ud igennem Laagen. 

FRU RIGMOR har grebet Viderik Vinds Arm og stirrer forbitret efter Oluf 
og Helle. 

FRU MERTHE har under en lydelig Stønnen ladet sig falde ned paa Bæn- 
ken, hvor hun sidder med Kjole-Skørtet trukket op over Hovedet. Me- 
ster Martin gaar duknakket og véd ikke hvem han skal tale et Trøstens 
Ord til — Fru Merthe eller Fru Rigmor. 

Da han ser Fru Rigmor anbragt under Hr. Vinds Arm, fjerner han med et 
Resignations Suk Fru Merthes Nederdel fra hendes forfjamskede Ansigts- 
træk. 

FRU MERTHE (stønner) 

Det maa undersøges! Aa, Gud hjælpe vor gamle 
Gaard! ... 

Hr. Oluf han rider — 8 



EN Lysning i Skoven. 
Tilvenstre ligger en mosgroet Vindfælde. Fra Trægruppen bagved 
denne skyder en Skovbæk frem over Engen, som er oversaaet med 
Blomster og som henimod Baggrunden taber sig i et siv-kranset Kær med 
kroget Elle- Krat. 

Baggrunden er Højskov — og nedenunder Bakkehældningen ses en 
Stendysse. I Mellemgrunden en mægtig gammel Eg. Solnedgangens gyldne 
Lys leger i Vindens Brise blødt over Kroner, Stammer og den blomstrende Eng. 
Lidt efter lidt blaaner Baggrunden hen i violet Dis. Skyggerne bliver 
lange. Og eftersom Handlingen skrider frem, ligger Skæret af den lyse Nat 
lejret over Skov og Eng. Selve Handlingen bevæger sig, ligesom Forspillet, 
i bølgende Skifter af Skygge og Lysvirkninger. 

Op fra Engens varme Flade — ligesom mødt af den kølige Aande fra 
Skovens Dyb — strømmer en fjern fin Musik Saa tier den. 

HELLE 

kommer løbende ind, standser — udbreder Armene, som vilde hun omfavne 
hele Naturen — og udbryder:) 

Der damper Sommer af Engens Flade, 
hver Blomst sig fryder, som nylig frøs; 
glemt har de Vintren, de tusind Blade, 
som nu i Brisen slaar Gækken løs; 
undflyet Gaarden, dens Tryk og Tynge, 
jeg holder knap med min Glæde Trit, 
jeg kunde danse, jeg kunde synge: 
mit unge Hjerte, hvor slaar Du frit! 

Kom til mig, Blomster, kom til mig, Fugle, 
kom, vevre Vestvind, og del min Lyst; 
jeg har jo intet for jer at skjule, 
jeg blotter Eder mit aabne Bryst; 
og kvælder Dagen, mens Maane-Nyet 
staar guld-blankt over det dunkle Krat, 
i Favntag knuged jeg gerne Gryet, 
som rødmer ømt bag den lyse Nat. 

Rundtomkring fra titter Blomsternes og Buskenes Alfer frem. De kalder 

Helleliden! — Helleliden 

HELLE (ser sig smilende forundret om til alle Sider) 

Hvem kalder mig ved Navn? 
ALFERNE 

(svarer — saaledes at det lyder som en Klingren af Klokkeblomster og su- 
sende Viften af Løvet) 

Vi, vi, vi, vi, vi, vi! 

HELLE (raaber ud) 

Sidsel — hvor bliver Du af? Her er et ganske 
fortryllet Sted! Det dufter af Løv og Dug .... 
og Blomsterne kalder. Kom dog! døber ud) 

ALFEN (titter ud gennem Løvet — kommer frem og siger) 

O, hvilken Duft, naar Sol gaar ned 
og Duggen begynder at rinde — 
se hvilken skær Gennemsigtighed, 

nu Dagen begynder at svinde. 

Da løfter en Borg sig mod yderste Vest: 

med Skarlagen draget den straaler til Fest, 

og en Dronning-Brud venter derinde. 

Med bankende Hjærte og Haand imod Bryst 

hun aner og venter den højeste Lyst — 

men kan ikke Brudgommen finde; 

thi over alt Under er Dronningen skøn, 

og ikke der findes en kvinde-født Søn 

værdig at hæve den fristende Skat. 

Saa bier den Brud, saa blegner den Fest, 

saa synker den Borg, saa dør imod Vest 

den lyse, dæmrende Nat! 

EN AF DE MINDRE ALFER 
Hvor kært, at den lille Helle hun fandt os. 

EN ANDEN 
Ja, Helleliden skal danse iblandt os! 

DEN STØRRE ALF 
Hun er for stor! . . . 

DE SMAA Vist ikke — vist ikke! . . . 

ALFEN (svinger sig op paa en Gren — ser ud gennem Skoven) 

Dér kommer Pjevs! Hvor travlt han dog har; 
han stønner og puster — han faar vist Hikke! 

EN AF DE MINDRE 
Gaardnisse! Gaardnisse! Kom, lille Pjevs! 
Jo, nu skal vi holde ham net for Nar! 

GAARDNISSEN 

(kommer løbende ind ; han bærer under Armen den store Pakke gulnede Papirer) 

Hejda deroppe! Kom frem derhenne! 
Skoven er fri — nu er Dagen tilende. 

EN ALF (titter frem) 

God Kvæld, lille Pjevs! . . . 

GAARDNISSE Hvor er Du? . . . 

ALFEN Ja, søg! — 

GAARDNISSE 
Bag Egen? . . . 

ALF Nej, her bag den store Bøg! 

GAARDNISSE 
Du narrer mig . . . 

EN ANDEN ALF, en tredje, fjerde o. s. v. 

Her — nej her — nej her 

GAARDNISSE 

Jeg løber som en Tosse, jeg taber mit Vejr 

ALFEN 
Ret nu skal Du se os! Men sæt dig først ned; 
træk Huen over Øjnene . . . 

GAARDNISSEN (sætter sig) Sikken en Besked! 

ALFEN 
Først maa til Mørket dit Øje Du vænne: 
og Skumringens Glans vil Du undrende kende, 
vil stirre Dig ind i et Skønheds Rige, 
som Kløgt ej kan tænke, og Ord ej kan sige. 

GAARDNISSEN (trækker Huen ned) 

Det lyder helt fint! Jeg ser ej en Smule 

ALFEN (ler) 

Vi har intet at vise og intet at skjule! 

GAARDNISSEN 
Skarns-Tøj, I gækker mig! . . . 

ALF (slaar op med Haanden) TyS, kan Du høFe? . . . 

(Fjerne Akkorder paa en Harpe — gennem den stille, dæmrende Lund — 
Hr. Olufs Stemme) 

GAARDNISSE 
Junker Oluf! Den Stemme er kendt for mit Øre. 

HR. OLUF (synger udenfor) 

Vegen er Dagen, den solvarme Dag, 
nu svales de dampende Enge, 
men Aftensvalen er kun et Bedrag, 
der brister om ikke længe. 

Saa vildes min Vej! 

De Taageslør tætter sig ind til en Sø, 
hvis Krusninger synes at sove, 
men brister de, staar der en Elvermø 
med Brystet i bølgende Vove. 

Vegen er Dagen, saa varm, saa lang, 

hedt dufter de dampende Enge; 

det brænder i mit Hjærte, det brænder i min Sang — 

de gløder, mine dugvaade Strenge. 

Saa vildes min Vej! 

GAARDNISSE (tager sin Hue af) 

Det var kønt, maa jeg sige! Vi faar hjælpe ham . . . 
ALFERNE Jat 

GAARDNISSE 

Naar jeg bare kunde gætte, hvor de gode Raad 

kom fra. 
Gode Raad er dyre — vi faar ta' dem paa Slump! . . . 

ALFEN 
Dér er Skovnissen ! Bort ! — Han er altid saa plump . . 

(ALFERNE smutter ind igen mellem Løvet) (Gaardnissen og Skovnissen 

mødes). 
(SKOVNISSEN er langsom af Bevægelser og Tale — i hans graa Kofte 

hænger endnu Stumper af Hø og vissent Løv, som om han lige havde 

forladt sit Leje. De tager sig hilsende op til Toppen af de røde Huer — 

og trykker hinandens Hænder). 

GAARDNISSE (vims og fomøjelig) 

Godda' i Skoven! 

SKOVNISSE (lidt drævende og mut) 

God — Dag! 

GAARDNISSE 
Det er længe siden . . . 

SKOVNISSE 
Ja-a! 

GAARDNISSE 
Hvad nyt herude? 

SKOVNISSE 
Det gamle! 

GAARDNISSE 
Du er saa kort af Dig. 

SKOVNISSE 

Du er ikke stort længere! (peger paa Pakken med Papirerne) 

Er Du bleven boglærd? 

GAARDNISSE (aabner Pakken — sætter Brillerne for Næsen) 

Det er et Par af Pater Anselms Briller. Dem 
blir man klog af! 

SKOVNISSE (kigger ham over Skuldren ned i Pakken) 

Vil Du bilde mig ind, at Du kan læse det Krims- 
krams? 

GAARDNISSE (slaar ham med sin Hue) 

Bondetamp! Jeg troede, at Du kunde læse det 
for mig! 

SKOVNISSE (slaar ham ligeledes) 

Køkken-Skriver! 

GAARDNISSE 

Nødde-Knækker! . . . 

SKOVNISSE 
Oste-Tyv! . . . 

GAARDNISSE 
Loppe-Morder — Luse-Piller! . . . 

SKOVNISSE (river ham i Haaret) 

Piller Du ved mine — saa plukker jeg ved dine! 

(kaster ham omkuld, prygler ham). 

GAARDNISSE (rejser sig — leende af fuld Hals) 
Nu kom der Fart i Dig! (rækker ham Haanden) Godda', 

Skovnisse ! 

SKOVNISSE (rækker ham Haanden) 

Goddag, Gaardnisse! 

GAARDNISSE 

Ja, for vi er da af Familien! — Ser Du ellers 
noget til vort unge Herskab herude? 

SKOVNISSE 
Han, Oluf? . . . 

GAARDNISSE 

Justement! 

SKOVNISSE (kort) 
Hvorfor det? 

GAARDNISSE (fortrolig) 
Jeg skulde gerne ha' Rede paa — hvad det egent- 
hg er han ta'r sig for herude i Skoven? 

SKOVNISSE 
Vi sladrer ikke — 

GAARDNISSE 

Han skal snart ha' Fæstens-Øl . . . 

SKOVNISSE 
Herregud, skal han det? . . . 

GAARDNISSE 
I en Maaned eller mere, har han redet Landet 
rundt for at bede til Ja-Ord. Men ret aldrig 
bliver han færdig. 

SKOVNISSE (undvigende) 

Slægten er stor! . . . 

GAARDNISSE 

Janok! Men Arbejdet derhjemme er ogsaa stort. 
Paa Oluf og Jomfru Helle beror det hele! 
De driver Gaarden. Men faldefærdig er den — og 
vi sidder i Skyld og Gæld helt op til Skorstenen. 

SKOVNISSE 
Hvad rager det mig? 

GAARDNISSE 

Faar vi ikke det Bryllup i Stand med Fru Guld- 
holmen, saa klarer vi os ikke — og hvor skal 
jeg saa faa min Nadvergrød? 

SKOVNISSE (tørt) 
Snak fra Leveren, hvad vil du vide? 

GAARDNISSE 
Hver Dag imod Kvæld trækker Hr. Oluf sit Hors 
af Stald — og højt op ad næste Dag kommer 
han først hjem. Hest og Rytter ser begge ud, 
som havde de været — jeg vil ikke sige hvor . . ! 

(Ser med smaa, plirende Øjne paa Skovnissen og dernæst ud over Engen) 

Der skulde da vel ikke være Ugler i Mosen? 

SKOVNISSE (klør sig i Nakken) 

Vi har mange Slags Ugler i Mosen. Nogle er 
lyse og lange — og har baade Arme og Ben» 

GAARDNISSE (nysgerrig) 

Kan de flyve og skrige? — 

SKOVNISSE 
De kan danse og tale! Og ser man den Dans 
og hører man den Tale — saa har man ondt 
ved at glemme den! 

GAARDNISSE (pufPer ham fortroligt i Siden) 

Du, Skovnisse — ser man rigtig til, saa er her 
nok ikke saa ensformigt endda? (sætter Briiieme prø- 
vende for Næsen) 

SKOVNISSE 
De Tingester? — nej! Jeg skal ta' mig af din 

Hr. Oluf han rider — 9 

Opdragelse. Den har været svært forsømt blandt 
alt det Menneskevrøvl! 

(Bøjer sig ned mod et gammelt, frønnet Elle-Stød — tager sin Træsko af og 
hugger dermed et Stykke Trøske løs — rækker det til Gaardnissen) 

GAARDNISSE 

Er det din Nadvre! Mer i det — og spytter ud) Fy for 
Rakkeren — det smager ramt! 

SKOVNISSE (smaaleende) 

Det er ikke til at æde! (forklarende) Det er Glar-Øjne 
— meget skrappere end Paterens . . . Det er 

Elle-Trøske ! (gnider ham dermed over Øjnene — en sagte Musik 
begynder — og til Ledsagelsen heraf fremsiger Skovnissen en Slags Be- 
sværgelse) 

SKOVNISSE 

Øjne i, Øjne op — 
se Dig ud, og se Dig om: 
aldrig ser du Pladsen tom — 
fyldt er Engen, fyldt er Lunden, 
nu begynder Elver-Stunden. 
Hop — hop — hop — ! 

GAARDNISSEN giver sig til at hoppe i Takt efter Musikken — vender sig 
hid og did — men kan intet opdage. Musikken hører op. 

GAARDNISSE 
Jeg ser ingenting — bare Taage! 

SKOVNISSE (dæmpe.) 

Det er Elver- Folkets Bryg! 

GAARDNISSE (hurtig) 
Jeg er tørstig ... lad mig smage? 

SKOVNISSE 
Du kunde kanske endda taale den — for Du 
hører nu alligevel til Familien. 

GAARDNISSE 
Men Oluf ikke? Hi hi . . . hvad? . . . 

SKOVNISSE (stryger ham atter over Øjnene) 

Mer' Trøske! . . . Hører Du nu noget? 

GAARDNISSE 
Jeg hører min Mave knurre! Kan Du ikke give 
mig en Hvede-Kage? 

SKOVNISSE 
En Sanse-Kage kan Du faa! (siaar ham paa øret) 

GAARDNISSE 

Naada! 

SKOVNISSE 
Stille! — hør! . . . 

(Musik — dæmpet — toner ud fra Eng og Skov.) 

ALFEN (dukker frem og siger) 

Vi længes, vi savner, 
vi Planter og Dyr! 
I Vinterens Kulde, 
i Mulm under Mulde 
vi vented og venter, til Vaardagen gryr. 

Nu suger vi Væden 
fra tusinde Kanter, 
nu drikker vi Glæden, 
vi Dyr og vi Planter, 
af Livs-Duggens Sødme mens Sommeren gryr. 

Der sitres, der bæves, 
fra Mulmet vi hæves, 
i Lyset vi havner — 
og Kim-Kraften gryr! 
Med Griben, med Vigen, 
i jublende Stigen 
vi favnes og favner, 
vi Planter og Dyr! 

GAARDNISSE 

(har taget sin røde Hue af og foldet Hænderne over den) 

Det var dejligt! . . . (sætter Huenpaa) „Det maa under- 
søges" som Fru Merthe siger derhjemme! (vii 

løbe ind imellem Træerne) 

SKOVNISSE 

Stille. Der kommer Mennesker! . . . (gnber caardmsse 

ved Armen og drager ham med sig, i modsat ' Retning, ind mellem Bu- 
skene, hvor de trykker sig ned i Græsset — ligesom et Par Harer. 

HELLE ind med Sidsel. Helle kaster sig udstrakt i Græsset, med Armene 
under Nakken, seende op i Træernes Kroner. Sidsel sætter sig paa Træ- 
bullen — løser et sammenknyttet Klæde op, hvori hun har forskellige Ting.) 

SIDSEL 

Saa slap vi endelig engang ud fra den gamle skim- 
lede Røverrede ... 

HELLE (med et dybt Suk — uden at forandre Stilling) 

Man kunde græde over det — saa dejligt er det 
at se paa! 

SIDSEL 

Paa hvad? . . . (ser op og omkring sig) 
HELLE (vedblivende) 

Og jo mere jeg ser — des mere længes jeg efter 
noget endnu dejligere — endda jeg véd, at det 
ikke gives! 

SIDSEL 

Sludder, lille Helle! . . . 

HELLE 
Og jeg tænker, at hvis jeg engang bliver rigtig 
lykkelig — saa vil jeg fornemme det paa samme 

Maade .... (stryger en Taare væk fra Kinden) med dcnnC 

lille Beklemmelse indeni . . . (løfter Hovedet) Duggen 
begynder vel at falde? 

SIDSEL (tørt) 
Du savner et Mandfolk! . . , 

HELLE (ler) 

Du kan sige, Du ikke véd det! 

SIDSEL 
Saadan en lille Jomfru er let nok at se durk 
igennem! — 

HELLE (løsner sit Kjoleliv lidt — og skyder Brystlinningen tilside) 

Prøv! ... 

SIDSEL 
Jeg véd, at Du gemmer godt paa, hvad Vorherre 
har udstyret Dig med! 

HELLE (smiler) 

Det er ogsaa alt mit Udstyr! Om jeg lagde mine 
Klæder og traadte Dansen nøgen her om Kæret 
— saa vilde Du dog ikke skønne, hvem jeg 
var, og hvad jeg indeholdt! 

SIDSEL (ser sig om — betydningsfuldt) 

Andre kunde skønne det — just her!. 

HELLE (hurtig) 

Hvorfor har vi søgt saa langt ind i Tykningen 
— uden netop for at ingen skulde se og høre os? 

SIDSEL (smaaleende — lidt underfundig) 

Saa længe vi er ved vore fulde fem, saa ser og 
hører vi akurat ligesaa lidt, som alle de andre 
Blinde og Døve i Verden. Men gaar Du en- 
gang rigtig fra Snøvsen, saa skal Du fornem- 
me, hvor Du faar Gluggerne op! 

HELLE Oidt uhyggelig tilmode) 

Alle gode Magter bevare min Forstand! 

SIDSEL 
Saa længe Du ikke hader nogen — som Du dog 
ikke kan faa Ram paa — saa gaar det nok! 

HELLE (ser paa hende) 

Hvem hader Du, Sidsel? 

SIDSEL (undvigende) 

Det ene Fruentimmer hader altid det andet — 
især naar der staar en Mand dem imellem! 

HELLE 

Heldigt, at ingen Mand staar imellem os! 

SIDSEL 

Vi klarer os - — Du og jeg! (snuser tn Helles Bryst, dernæst 

til sin egen Arm) Vi lugtCF af Jordeii. Du, der er saa 
ren og frisk som Græsset og Løvet — Dig vil 
den bie en god Stund paa! Mig, der er fuld 
af Støv og Snavs, mig vil den snart sluge! 
Saa vil Du en føje Stund leve i Kys og Glæde 
— og jeg vil ligge dernede og fryde mig over, 
at jeg kunde hjælpe Dig og ham! 

HELLE (trykker sig ind til hende) 

Du har sagt mig alt hvad jeg skulde gøre. Jeg 
har betroet Dig, hvad jeg kunde og vilde gøre. 
Du vil ikke skuffe mig og føre mig i Fortræd? 

SIDSEL (ler) 

Er Du ræd? 

HELLE (kort) 
Nej! — 

SIDSEL 
Du tror dog paa vor gamle, kloge Mor — med 
det ærhge Sind? 

HELLE (folder sine Hænder) 

Ja — sikkert tror jeg paa hende, Sidsel! 

SIDSEL 
Ilde gik det med de Papirer! Borte har taget 
dem — men Du slap allenfals med Skrækken! 
Nu ser vi paa de rare Ting, vi fandt under- 
vejs. (Tager frem af Tørklædet) Her er BlomSten „Stol- 

ten Henrik" — og her er „Jomfruen i det Grøn- 
ne". Dem binder vi sammen med et Hjærtegræs. 
Saadan! Nu tager vi denne stærke Urt „Vor- 
herres Haand", og med den banker vi paa hos 
vor gamle Mor . . . 

HELLE (holder hende tilbage) 

Sidsel, min Forstand siger mig, at dette er for 
meget vovet! 

SIDSEL (ler) 

Hvis Du er i Kærlighed — og det er Du — da 
mister Du din lille Forstand — og den siger 

Dig, hvor en større begynder! (Hun hæver Blomsten 
og svinger den ligesom besværgende i Retning af den gamle Eg. Nogle 
dæmpede Akkorder toner) Vor Mor — VOr gamle Mor ! . . . 

HELLE (drager endnu engang Sidsel bort) 

Kom, Sidsel — mens Tid er til! 

SIDSEL (stærkt) 

Nu er Tiden inde — den lyse Nat er paa sit 

højeste den gamle Kvinde samler sine 

Børn i Eng og Skov syng ud! — 

„Velsignet være!" 

HELLE 

(har rejst sig — og stirrer frem, i en Blanding af Angst og Forventning) 

Hvad? — hvilket? . . . 

SIDSEL 
Sig frem — 

HELLE 

(udbreder Armene — og siger, i et Udbrud af Ekstase, under en ganske svag 
Musikledsagelse) 

Velsignet være Du Tid af Aaret, 
hvor Livet føles med dobbelt Fryd, 
hvor Sind og Sans ret som vinge-baaret 
er vakt og vaagent for Syn og Lyd; 
det er som Hjærtet laa gemt i Øret, 
som Sjælen ud gennem Øjet saa' — 
og det Usynlige kaster Sløret, 
for frem i Sommernattens Glans at gaa! 

GAARD NISSEN kommer springende frem, bagefter ham Skovnissen, 

GAARDNISSE 

Tilside, Jomfru Helle! ... 

SKOVNISSE 
Skjul Jer for en liden Stund! Den rette Tid er 
endnu ikke inde! (begge hurtigt ud) 

SIDSEL 

(drager nogle lette Flor — af Farve som Maaneskæret over Græsset — frem 
af sit Tørklæde — svinger dem højt over Helles Hoved) 

Den rette Tid er Dansens Tid — den rette Dans vi kender; 
de rette Flor skal svøbes om de reneste Jomfru- Lænder! 

Eja! det bliver Dans! (hvirvler Helle ud med sig — 

bagefter Gaardnisse og Skovnisse) 

Det bliver mørkt. Naar det atter lysner, aabner den mægtige Eg sig. Under 
dens Krone sidder en gammel Kvinde — Slør fra Panden ned over Skuld- 
rene — fodsid Dragt — Farverne i hendes Klædning er stemt med Sko- 
vens Toner — graagrønne, brunlige, violette. Hun spinder paa en Haand-Ten. 

Fjern, fin Musik bølger vagt gennem Luften. 

DEN GAMLE KVINDE 

Vaagnet er tillive, 

hvad længe gemtes — 

Vintren var haard. 

Det frøs og det føg om den Herregaard, 

det knaged i Skoven, de Smaafugle skræmtes 

— jeg kender dertil: 

de svage fandt Døden, de stærke skal leve, 

jeg spinder, jeg væver det brogede Spil, 

jeg hører der jubles, jeg hører der klynkes; 

le har jeg lært mig, kun ikke at ynkes; 

saa lider de tusind og tusinde Aar — 

til Døds-Kulden kommer og Alting forgaar. 

Hun rejser sig rank og stor — lader Tenen falde — hæver Armene, medens 
de dybtliggende graa Øjne fanger tindrende Liv. 

Hvad der skal komme — derfor en Anden raader; 
mægtig Moder blev jeg — men lyder en Størres Lov; 

frydes vil jeg, Gamle, ved hver en Vaar, som løves, 
samle mine Børn i den grønne Sommerskov! 

Hun klapper i Hænderae. Og nu bliver Underskoven levende ; Buskene be- 
væger sig, Træerne ryster de lavthængende Grene, Græsset bølger — 
og til spæde Fugle-Trillers Musik strømmer et Mylr af Alfer frem : klædt 
i Blomsternes, i Buskenes, i de unge Træers og i Græssets Farver. 

DEN GAMLE KVINDE (mildt og spøgende) 

Samler Jer, Børnlille! Hvor er I? . . . 

STEMME — Her! 

EN ANDEN — Og hist! 

DEN GAMLE KVINDE 
Hvor er mine Anemoner? . . . 

EN AF DEM (beskeden) 

— Dér hvor Du saa' os sidst! 

GAMLE KVINDE 

Engblommer! Hvor I skinner — med flunkende 

nye Knapper! 
Har Gøgeurten Snue? . . . 

GØGE URT (forsikrende) 

Nej, jeg har holdt mig tapper! 

GAMLE KVINDE 
Ko-Driver! Hvad bedrev Du den lange Tid un- 
der Sneen? . . . , 

KO-DRIVER (lidt søvnig) 
Jeg drømte, jeg var et Diebarn, som laa og spræl- 
led i Bleen. 
GAMLE KVINDE 

Og Du med Skælmen i Øjet — min søde lille 

Røllike!... 

RØLLIKE (munter) 

„Kys mig" staar der paa Munden — men paa 
Kjolen staar der „krøl ikke!" 

GAMLE KVINDE 

Men hvem er denne Klynge, som saa nydeligt 

nejer? 
Gud signe de lyseblaa Blikke — mine søde For- 
glemmigej 'er! 

Samler alle de forskellige Blomster-Alfer om sig — klapper dem paa Kin- 
derne og sender dem atter bort. 

Jeg elsker Jer alle tilhobe — spørger ej, hvad I 

kan nytte, 
sanker mig Fryd af hver Tusindfryd — som af 

Fandens Mælkebøtte. 

(smiler): 

Nyd kun den Tid, som kommer; spred Jer i 

Eng og Lunde, 
men tab ej Jert Hoved, Smaa- Alfer, naar det 

køles mod Aftenstunde, 



142 HOLGER DRACHMANN 

naar Mosekonen hun brygger og Natravnen skriger 

hæst, 
og Hel-Hesten humper imod J^r . . . 

EN AF MÆLKEBØTTERNE 

Aa, det afskyelige Bæst! 
Vi stakkels smaa Mælkebøtter er ham i Øjet en 

Torn, 
naar hans dampende Aande stinker og han stan- 
ger med Pandens Horn! 

GAMLE KVINDE (trækker smUende paa skuldrene) 
Det Bæst maa jo OgSaa leve! (vinker en af de smaa Cræs- 

straa-Aifer til sig) Hvad Kæremaal har saa Du? 

GRÆSSTRÅ A-AL FEN (siger yderst beskeden) 

Jeg er kun et ganske lille Græsstraa — jeg har 
næsten ikke noget at klage over. Men vi er 
mange. Og det gør jo ondt paa hver enkelt . . . 

GAMLE KVINDE 
Hvad gør ondt? — 

GRÆSSTRAA 
Dansen, som gaar over mine Søstres og min Eng. 

GAMLE KVINDE 
Dansen? 

GRÆSSTRAA 

Elver-Dansen! 

GAMLE KVINDE 

Mine slanke, lette Elver-Møer! De berører jo 

næppe Jorden, (ryster smilende paa Hovedet) I maa have 

følt fejl? Det er Dug-Draaberne, som rinder 
over Eder. 

GRÆSSTRAA 
Det er ikke Elvermøens Taa — og ikke Dug- 
gens Taarer. Men der staar Spor efter den 
unge Ridders Fod — paa mig og mine Sø- 
stre smaa. 

GAMMEL KVINDE (M 
En højst ubehøvlet ung Ridder! . . . 

GAARDNISSEN (dukker frem bag et Træ) 

Ubestøvlet er han allenfals ikke! . . . 

GAMMEL KVINDE 
Er Du nu her paa Spil? . . . 

GAARDNISSE 

Ikke jeg, men Hr. Oluf er paa Spil. Han rider 

rundt og byder Gæster til sit Ja-Ord. (svinger med 
Huen) Vi skal ha' Fæstens-Øl paa Gaarden! 

ALLE ALFER 

Fest! ... (de stimler sammen om ham) 

GAARDNISSE (skyder de nærmeste tilside) 
Ikke Saa nærgaaende! (sætter Huen paa — og gør sig stor) Jeg 

véd det Hele . . . men jeg siger ikke noget! 

EN AF BLOMSTER-ALFERNE (indsmigrende) 

Fortæl, lille Nisse! — 

EN ANDEN 
Fortæl, fortæl . . . 

KOR 

Fortæl, fortæl, fortæl! . . . 

GAARDNISSE 
Jeg læser alle Pater Anselms Bøger — og jeg 
lægger Æsels-Ører ved det, som han ikke selv 
forstaar! Jeg er meget større og langt klogere 
end Jer alle tilsammen! 

MÆLKEBØTTE 

Du er sød! . . . (vil kysse ham) 

GAARDNISSE 

Nej Tak, Mælkebøtte . . . jeg holder ikke af Efter- 
smagen ! 

Han sætter sig ned. Alle Alferne lejrer sig rundt om ham — Røllike nærmest. 
Den gamle Kvinde har atter sat sig under sit Træ — hun hører og ser 
til hied synlig Fornøjelse — som paa Børns Leg. 

GAARDNISSE 

tager Papir-Pakken frem — drejer og vender den — sætter Brillerne paa — 
men kan ikke finde ud af Pakkens Indhold. Saa spørger han :) 

Hvem er her, som kan læse? (tii Røiuke) Kan Du, 
Røllike? 

RØLLIKE 

Læse? . . . hvad er det? 

ALLE ALFER (gentager leende) 

Læse? 

GAARDNISSE 

Kan I ikke forstaa . . . (peger) Disse Kragetæer be- 
tyder noget . . . men hvad betyder de? 

RØLLIKE 

Du, som er saa klog — Du maa jo vide det! 

GAARDNISSE 

Jomfru Næsvis! (vil kysse hende) 

Hr. Oluf han rider — 10 

RØLLIKE 
Krøl ikke — krøl ikke! . . . 

(Alferne ler) 

DEN GAMLE KVINDE 

Fly mig de Papirer hid! (gennemser dem flygtigt) Det er 
Menneskene, der bedrager og narrer hinanden. 
Og det kalder de /?^fe-Dokumenter! (vu gemme dem) 

GAARDNISSE (Wør sig i Nakken) 

Jamen — de skulde hjælpe Jomfru Helle til hen- 
des Ret — efter hvad jeg kan forstaa. Hun 
hjælper mig til min Nadver-Grød — og jeg vil 
gøre Gengæld. 

DEN GAMLE KVINDE 

Naar Menneskene helt vil ta' Nadver-Grøden fra 

hende — Saa kan vi tales ved (Hun gemmer Papireme 
inde i Egen) 

GAARDNISSE (hvisker til RølUke) 

Jeg skal mærke mig den Ridse i Træet! 

DEN GAMLE KVINDE 
Har I flere Kæremaal? Hvad U-Gavn gør den 
unge Ridder? 

GAARDNISSE 

Han gør saavist hverken Ondt eller Godt. Men 
jeg forstaar, at baade Sidsel og Helle sørger 
over hende — Elvermøen. 

DEN GAMLE KVINDE 

Elvermøen! Tugted jeg hende ikke sidst? Tilside! 

(Gaardnisse og Alfer bort. Den gamle Kvinde klapper i Hænderne og 

kalder) Elvermø — Elvermø! 

I Baggrunden begynder en Taage at danne lyse, lette Skikkelser i Flors-Ge- 
vanter; Farverne er afdæmpede som Skovens, grønlig-klare, lys-violette, 
let-brunlige; hist og her strejfer et Maanelys Skikkelserne — og de lever 
og bevæger sig i rytmiske Slyngninger — medens Alferne nu og da titter 
frem og betragter dem, halvt beundrende, halvt ængstelige 

DEN GAMLE KVINDE (hæver Tenen) 

Hid — frem — Du, hvem jeg søger! 

ELVERMØEN kommer glidende frem af Søstrenes Kreds — indhyllet i sine 
lange Flor — med udslaaet, bølgende rødt Haar, — Ansigtet halvt dækket 
af Floret. " 

DEN GAMLE KVINDE 
Tør Du ej vise Dig? Skælver Du fra sidst? 



ELVERMØ 

mdser i sine vugger 
Kvindes Blik) 

Jeg skælver ej — jeg fordrer! 



(standser i sine vuggende Bevægelser — og møder knejsende den gamle 
Kvindes Blik) 



10* 

DEN GAMLE KVINDE 
Du forlanger? ... 

ELVERMØ 
Jeg vil ha'! 

DEN GAMLE KVINDE 
Bestandig vil Du ha' . . . Bestandig? . . . 

ELVERMØ (kaster med Hovedet) Ja! 

(IJerner Floret fra Ansigtet. Man ser de store sugende Øjne og den lille røde 
Mund i det dødblege Aasyn) 

DEN GAMLE KVINDE 

(betragter hende med uvilkaarligt Behag — dernæst strengt) 

Gav jeg Dig ej Dansen til Arv og Eje, 

med Paabud at undvige Menneskets Veje? 

Dansen ud af Længslernes evige Væld, 

med skyldfri Glæder i den kølige Kvæld? 

ELVERMØ 

Og tror Du da Dansen, som evigt jeg træder, 
kun giver de kølige Sommer-Kvælds Glæder? 
Mener Du, at Natten, hvis Barn jeg er vorden, 
ej rummer de Længsler, der stiger af Jorden? 
Og tror Du, fordi jeg knap Jorden berører, 
at intet jeg øjner og intet jeg hører? 

Nej, vide det skal Du, at Sommernats Taagen 

gør lyttende-lydhør og seende-vaagen : 

hver Smaafugl, som synes at slumre bag Kviste,. 

ved fjer-dækket Bryst vil et Æventyr friste; 

hver Hind, som foY hen over Eng-Tæppets Bølge, 

vil Hjorten med bankende Daa-Hjærte følge; 

og Ridderen — han, som foV vild af sin Vej: 

jeg længes mod ham — som han længes mod mig! 

DEN GAMLE KVINDE (haaniigt) 
Saa lød det ogsaa sidst ... og hvor førte det hen : 
Riddere og Ryttersmænd om og om igen! 

EL VERMØ (smiler — under dansende Bevægelser) 

Det føre mig fjærnt eller føre mig nær: 
paany vil jeg ha' mig en Hjærtenskær! 

DEN GAMLE KVINDE 
Galen er Du vorden — og jeg burde Dig tugte. 
Død er i dit Følge — Blod er paa din Vej . . . 

".ELVERMØ (smiler) '' \ 

Det er mig kun en Drøm — dette Blod paa min Vej, 
Jeg danser let derover, det rører mig ej! 
Jeg træder min Dans, hvor der aldrig gik Vej, 
jeg træder den dér, hvor den Ridende kommer: 

fra Vaar og fra Sommer 

mit Livsmod jeg henter: 

jeg venter — jeg venter — 

han kommer — -han kommer! 

DEN GAMLE KVINDE (advarende) 

Vintertid kommer og Græmmelser med! 

ELVERMØ 

Din Vinter, dit Tungsind: behold Du dem begge — 
hver Fold i mit Flor har Du lært mig at lægge, 
Jeg træder min Dans, hvor den Ridende kommer — 
jeg fanger ham ind ved Vaar og ved Sommer, 

DEN GAMLE KVINDE 

(frem — udstrakt Ten — myndig) 

Fang ind, hvem Du vil, af vid-løse Taaber, 
Menneskene lyver og bedrager. 
Men hvis den Uskyldiges Stemme til mig raaber, 
og hvis den Forfulgte ved Haanden mig tager, 
saa slip din Fangst — eller, ve Dig! 

DED GAMLE KVINDE træder, som imod sin Vilje, nærmere til hende — 
lægger sin Haand paa hendes skønne Skulder — stryger ømt hendes lange 
Haar. 

Du var mig en Drøm — som jeg hæged og plejed, 
mens ellers hvert Hjernespind væk jeg har fejet; 
naar Stakler ihjelfrøs den Vinternat haard — 
jeg længtes mod Dig og den signede Vaar; 
naar Mennesket ased i Blod og i Sved, 
som rust-farver Marken i mørknende Pletter, 
et mildnende Syn gennem Eng-Taagen gled: 
Dm svævende Dans i de dæmrende Nætter! 

(drager hende kærtegnende ind til sit Bryst) 

ELVERMØ 
Moder! — husker Du de Nætter, da Du tog mig 

til dit Bryst, naar jeg havde danset — og mit 
Hoved blev saa lille ved din Skulder? Jeg 
mærked, at min Kind blev vaad — og Du 
sagde: det var dine Taarer! Du hvisked ud i 
Natten dit Savn, din Længsel. Du glemte, 
jeg laa ved dit Bryst — men jeg lytted, jeg 
aned, jeg forstod! 

DEN GAMLE KVINDE (kærtegnende hende) 

Ti, mit Barn — ti! . . . 

ELVERMØ (ser hende ind i Ansigtet) 

Jeg aned, at din Aften var bleven saa graa — 
Græmmelser, Skuffelser, Skygger jeg saa*. 
Til dit Vejr-Drag jeg lytted: hvor bølged det derinde — 
hvilke Luer gennem Blodet hos den aldrende Kvinde! 

Og din Morgen jeg forstod — da Du spænstig, stolt og 

varm 
over Eng-Duggen vandred i din hede Bejlers Arm: 
om hans Guld-Hjælm Du hvisked, da han opsteg af sit Hav: 
for hans Øjnes Glød Du rødmed — om hans Favntag 

Du tav!' 
DEN GAMLE KVINDE (ømt) 

Ti dermed! (efter et øjeblik— dæmpet) Hvad gjorde jeg? . . . 

ELVERMØ dansende Bevægelser — dernæst hen til den gamle Kvinde igen. 

ELVERMØ 

Mit slanke Legem krysted Du, saa heftig, at jeg skreg — 

Og om dine Børn Du tåled, om din store Elskovs- Leg: 
og det var, som alle Planter, og alle Dyr i Skove, 
som Fuglen under Skyen, og Fisken under Vove — 
som Alt stod op og vidned . . . 

DEN GAMLE KVINDE (afbryder -heftigt) 

Saa ti dog Barn — saa ti! . . . 

ELVERMØ (fortsætter) 

Som Alting for Dig vidned ... 

DEN GAMLE KVINDE (skjuler sit Ansigt) 

At Alting er forbi! — 
ELVERMØ 

(fjerner sig nogle Skridt — begynder atter dansende at lege med sine bøl- 
gende Flor) 

Blod eller ej! — 

Dit Morgen-Livs Glød blev min Nat til en Flamme; 

skal nogen belære, faar Du staa til Skamme! 

(Forandrer Bevægelser og Rythme. Danser i blegrødt Skær sammen med 
Søstrene) 

Din Aande ombølger mig, let, lyst og glad: glem- 
mer Du Kvældens Rosensky, hvoraf mine Taa- 
ger blev vævet? Du bærer Enke-Slør, vi bærer 
Brude-Lin: saa' vi Dig ej smile, naar Dit Blik 
paa os blev hævet? O, Moder, vær stolt af 

dine Børn ! (Søstrene danser.) 

Saa danser vi gennem Livet, til Taarer kender 
vi intet . . . 

DEN GAMLE KVINDE (strengt) 
Nej, Hjærtet tog jeg fra Jer! . . . 

ELVERMØ (ler) 
Og Evighed har Du os givet! (man hører hendes og Sø- 
strenes dæmpede Latter, som naar det visne Løv ved Vaartid rasler gen- 
nem den lyse Skov) 

SØSTRENE 
Til Sorger kender vi intet! . . . (Låner) 

DEN GAMLE KVINDE 

(rank og bestemt — udstrækker Haanden med Tenen) 

Men Andre krymper sig ved dem — hvad svarer 

I da? . . . 
ELVERMØ ' 

Vi fordrer ... 

SØSTRENE: Vi forlanger . . . 

ELVERMØ: Vi forlanger — vi vil ha'! 

SØSTRENE 

Ja — ja — ja — ja — ja — !.. . 

Latteren klinger — mens Dansen bølger — som en Bæk, der haster gennem 
Skoven ... og Lunden er fyldt af de lysende, hvirvlende Slør — hvoraf 



154 HOLGER DRACHMANN 

Alferne griber nogle, der bliver liggende over Buske og Blade. Fjernere 
bevæger sig Dansen. 

ELVERMØ er standset og prøver at møde den gamle Kvindes Blik — men 
bøjer sig i smidig Bevægelse helt ned mod Jorden — skyder atter ivejret 
svaj og rank — og suser afeted med Søstrene i klart-leende Kæde . . . 
Florene og Latteren taber sig i Skovens Dyb. 

Det bliver et Øjeblik mørkt. Da det alter lysner, har Egetræet lukket sig ef- 
ter den gamle Kvinde. Dybt inde mellem Stammerne lysner det. Oluf 
kommer løbende ind, med Hænderne fremstrakte. Hans Klæder er i 
Uorden — som fra et voldsomt Ridt — hans lange, brune Haar klæber 
ham svedvaadt om Pande og Kind. Hans Øjne brænder i det blege An- 
sigt. Hans Læber er røde, som havde han bidt dem tilblods. Hans korte 
Kappe er flænget af Grene og Torne. Hans Hue, med en Fugle-Fjer i, 
sidder ham bag i Nakken. Hans Ridestøvler er tilstænkede. Ved hans 
Bælte hænger hans korte Sværd, Kniv og Taske. 

Da han er løbet helt frem til den modsatte Side — standser han, stirrer ud 
— lader Armene synke — idet han drager Vejret dybt, som i Skuffelse; 
saa tørrer han med Trøjeærmet Sveden af sit Ansigt. Man hører Stald- 
drengens Stemme. 

STALDDRENGENS STEMME (udenM 
Skal jeg binde Hestene? . . . 

OLUF (kort) 

Bind hvor Du vil! . . . 

STALDDRENGENS STEMME 
Eller ride dem? . . . 

OLUF (heftig) 

Rid dem ad Hækkenfelt til! . . . 

STALDDRENGENS STEMME 
Saa rider jeg — hyp! 

OLUF (vender sig hurtig — løber tilbage og kalder ud efter ham) 
Saa bliv dog — og hør! (river nogle Breve op af sin Taske) 

Rid med de Breve — til Felding og Gjøs — 
Saa slipper jeg selv — ... rid, som Fanden var løs! 

(rækker dem ud til ham) 

STALDDRENGENS STEMME 
Skal jeg bie paa Jer? . . . 

OLUF (kort) Nej! — det bliver for silde. 

(henkastet — som det var ligegyldigt) 

Jeg gaar hjem tilfods — over Elver-Kilde! 

STALDDRENGENS STEMME 
Hr. Oluf, det skulde I nødigt . . . 

OLUF Afsted! 

(Slaar heftigt ud med Haanden efter ham ; vender sig hastigt — og kommer 
tilbage — alene) 

Han er væk! Gud ha* Lov! Den er endt for i Dag, 
denne Beden til Fest i Hæseblæs-Jag, 
denne Runddans hos Onkler og Tante og Fætter, 
med taabelig Snak mens man 01-Stobet letter! 

(Kaster sig ned paa Træ-Bullen) 

Aa, let Dig, mit Bryst, for hver Tynge, som knuger! 

(Han lader Armene synke og siger træt og modfalden) 

Atter en Kvæld, hvor det drager og suger — 
atter en stundesløs Jagen i Ring, 

atter én Skuffelse, atter en Tvivlen, 
atter et Haab ... og igen Ingenting! 

Lytter og ser spejdende ud mod Baggrunden, hvor Pater Ånselm kommer 
gaaende ind, langsomt. 

Tys! Det er Pateren: Skridt for Skridt, 
langsomt, som den, der har Ro i sit Sind — 
var jeg blot ham og hvert Menneske kvit! . . . 

PATER ANSELM 

(hilser, idet han vil fortsætte sin rolige Gang) 

God Kvæld, min Søn! Er Du faret vild? 

OLUF (kort) 

Jeg kender Skoven, fra jeg var Barn! 

PATEREN (standser) 

Saa véd Du, hvor Jægeren sætter sine Garn 
og hvor Ræve- og Ulve-Saks truer din Fod! 

OLUF 

Jeg véd, hvad mig truer — 

PATER (fortsætter) Din Viden er god: 

følg den — og Du er paa rette Spor! 

OLUF (rejser sig) 

Pater! Et Ord! 

PATER (vender om) 

Saa mange Du vil — hvis Du vel har betænkt dem. 
Vi har vel forskellige Veje, vi to! 

OLUF 

Svar mig — men ærligt — hvad er det, at tro!? 

PATE R (ser vist paa ham — dernæst med et let Smil) 

At tro — er at tro ! 

OLUF Hvis I tager det skæmtvis, 

saa har vi forskellige Veje, vi to! 

PATER (rolig) 
Jert Spørgsmaal, Hr. Oluf, er altfor stort. 
Spørg om lidt mindre. Til en Begyndelse — 
spørg hos Dig selv, hvorpaa Du tvivler? 

OLUF (spottende) 

Tvivl — siger Kirken — er jo Forsyndelse! 

PATER 

Godt, at Du véd det! God Kvæld! . . . (viigaa) 

OLUF (imod ham) Nej bliv! 

(indtrængende) 

Pater Anselm! I kender til Menneskets Liv — 
kan hændes, som den, der staar udenfor selv: 
men / har vel og været ung af Alder 

Og kender de Magter, der lokker og kalder, 
svinder og kommer — og lokker igen? 

PATER (nikker roligt) 

Kan hændes! 

OLUF 
Saa véd I . . . 

PATER (afbryder) 

Min unge Ven, 

Jeg véd ej — jeg tror, at der gives en Verden 

med Farer for den, som i Tvivl er stedt. 

Frisk ud med Sproget og lige til Sagen: 

den skræmmer kun, naar den i Omsvøb er klædt! 

OLUF (kæmpende med sig selv) 

Min Skræmsel er nøgen! Forstaar I det? 

PATER nikker bejaende. 

OLUF 
Nøgen ... o, Almagt, hvor fager at skue! 
farlig . . . fordi den er skjult! 

PATER (med sin Haand paa hans Skulder) Du har Ret! 

Ungdommens Snarer er lagt i det Skjulte. 
Oluf: slaa Synet af Sind og Tanker! 

OLUF 

Let nok — naar Hjærtet ej skælver og banker, 
svært, naar livagtigt jeg øjner et Syn; 
sværest — naar svedvaad min Haand over Bryn 
visker det væk, mens jeg hæst maa mig sige: 
Hjærnespind kun bagved Taage-Flige . . . (gentager) 
Hjærnespind — men i en Kvindes Gestalt! 

PATER (fast) 

Jag hende bort! 

OLUF (uden at høre paa ham — seende ud for sig) 

. . . Aa, da FHgene faldt 

første Gang ned om den dun-lette Fod! 

Natten var lys, og Maanen var lav, 

frem skød hun, op som en Blomst af en Grav, 

hæved sig, svæved og sank og steg, 
Blikket som rindende Vand i Leg, 
barne-smaa Hænder, en slange-rund Arm 
knuget i Lyst om den jomfru-bly Barm. 

PATER 

Hjærnespind ! 

OLUF 
Pater! gentag det Ord! 
sig, at I ikke paa Elverdans tror! 

PATE R (betænker sig — ser dernæst alvorligt paa ham) 

Og hvis jeg nu tror paa det taagede Rige, 
og dersom jeg kender dets Magt og véd 
baade om den og dens Farer Besked — 
da maa i Alvor jeg manende sige: 
Faren er til i Ens Sanser og Sind! 
Alting er Syner, ved Natten især, 
da suger de Liv af vort skjulte Begær — 
jo yngre, jo skønnere-hedt vi tænker, 
des lettere lægger de os i Lænker, 
legende for os bag duggede Rude, 
vinkende ad os fra Dansen derude — 
Faren er kun i vort vigende Sind: 
Faren er dér, hvor vi lukker den ind ! 

OLUF (stærkt) 

Har I set hende, Pater? Ja eller nej! . . . 

PATER 

Set hende har jeg! . . . Her skilles vor Vej!(gaar) 

OLUF 

Præstesnak! . . . Nej, han er gammel og klog, 
han læser med Lethed Naturens Bog. 
Jeg famler og søger — drages og viger . . . 

(løber efter ham) 

Pater! Fortæl om de taagede Riger! 

(Drager ham med sig tilbage til Træ-Bullen, hvor han tvinger Pater Anselm 
til at sætte sig, medens han selv lægger sig paa Knæ foran ham) 

PATER 
Du skal fortælle! Du staar dem nær, 
Du, som er ung! . . . 



HR. OLUF HAN RIDER — 161 

OLUF (med hans Haand i sin) 

Naar det lyse Skær 

drømmende sænker sit Slør overjorden: 

véd vi da, hvad eller hvem vi er vorden? 

Løftes vi ikke fra Forsæt og Planer 

endeløst ud mod en Skønhed, vi aner? 

Giver den ej os en Lede ved alt, 

hvad kun som Lov for et Trælle-Dyr gjaldt? 

Fødtes vi kun til at æde og sove, 
pløje vore Marker og hugge vore Skove? 
Raktes vort Liv os som højeste Krone 
det at søge Seng hos en jævnbyrdig Kone? 

Nej, Pater Anselm, hundred Gange nej: 
der krydser skjulte Stier den slagne Vej! 

Men sløres den Sti dybt i Lunden inde, 
og svæver et Noget, et Syn, os imøde 
— levende Liv og dog Pust fra de Døde, 
Gysen i vor Sjæl og Brand i vort Blod: 
saa sig mig, o, sig, er hun til, den Kvinde, 
som maner vor Manddom til højeste Mod? 
Kan i et Favntag hos hende vi maale 
Styrken, som over vort Jævnmaal os stiller — 
eller ser vi et gabende Svælg kun, som skiller — 
en Afgrund — et Blik — som ej Tanken kan taale? 

PATER (ser ham fast og indtrængende i Øjnene) 

Ja — der er en Kvinde: den farligste af alle, 
avlet af blodrige Slægter i Halvsøvn, 

Hr. Oluf han rider — 1 1 

fostret af Mands-Lystens ubundne Kraft, 

næret af Liv og Indbildning i Et. 

Udødelig er hun som Ungdommen selv — 

hendes Legem er herligt: dets Favntag forjætter 

en vaande-blandet Salighed i underskønne Nætter; 

men den Haand, der er blød, og som synes saa svag, 

aldrig vil den slippe det Offer, den holdt: 

Du føler i din Lyst, hvor hendes Hjærte er koldt, 

og Du favner det bundløse Intet dér bag; 

OLUF dækker sit Ansigt med Hænderne. 

PATER 

Oluf! just din Ungdom, saa ubrugt, saa sund, 
med Slægtens Attraa i Dig, dens Mærke i dit Kød, 
den digter Sagnets Liv i hendes lokkende Skød, 
den maner hende op fra den dybe Mose-Bund . . . 
Men det bør Dig som Mand at leve med en Kvinde: 
Din Slægt og dens Ære skal Du rejse fra dens Fald: 
alle gode Ting vil hos Guldholm Du finde — 
det er Naturens Røst, som paamaner Dig dit Kald! 

OLUF (rejser sig) 

Naturen og Fru Guldholm, dem nævner Du i Et? 
Unaturligt er det, sin Ungdom at sælge! . . . 

PATER 
Det var din Faders Vilje — og Du kan ikke vælge! 

OLUF 
Min Moders Vilje, mener I? . . . 

PATER 

Din Far blev bragt hjem 

fra Jagten som halvdød. Han leved end en Stund, 

og han drog mit Øre ned mod sin skælvende Mund: 

„Pater Anselm! lov mig ved jert hellige Kald, 

at Oluf skal oprejse min Gaard fra dens Fald; 

han skal arve mine Vaaben, min Hest og mine KlæV — 

og lad ham aldrig, aldrig komme Elvermosen nær!" 

Med disse Ord han døde — og blev paa Baare lagt. 
Jeg holdt i Sommernatten ved den salig Herre Vagt; 
men dengang det led imod Gryets første Stund, 
da faldt der henover mine Øjne en Blund, 
og da jeg atter vaagned og saa' til Baaren hen, 
da var den tom . . . 

OLUF (griber ham i Armen) Hvad SigCr I? . . . 

PATER Ved de hellige Mænd! 

Baaren var tom, Din Fader forsvunden . . . 
en Taagestribe vifted bort derudenfor i Lunden! 

OLUF synker sammen — sidder bortvendt — med Hænderne over Ansigtet. 
Pater Anselm bøjer sig over ham — vil drage ham op til sit Bryst. 

OLUF (rejser sig hastig) 

Jeg maa ride — jeg maa bort — jeg maa . . . 
Slip mig, lad mig gaa! 

PATER ANSELM gør Korsets Tegn over ham — fjerner sig langsomt — ser 
endnu engang med et stort, alvorligt Blik tilbage paa ham — Armene 
hævet — og ud. 

OLUF staar et Øjeblik stirrende stift mod Jorden — saa vender han Blikket 
smertefuldt søgende ind imod Baggrunden — og gaar langsomt, uimod- 
staaeligt draget, ind i Skovens Dybde — modsat Retning som Pateren tog. 
Lidt efter høres 

HR. OLUFS STEMME (udenfor) 
Tungt aander hun op, den hvide Mø, 
og hæver de vinkende Hænder — 
hedt dufter det ud fra det slagne Hø, 
og Elver-Taagen dampende brænder. 
Saa vildes min Vej! 

Atter skifter Lys og Mørke et Sekund. Tilbage i Lysningen kommer Oluf — 
sætter sig, hvor han før sad — hovedrystende — skuffet — siger dæmpet 
og blødt: 

Altid det gækkende samme Syn: 
den ringlede Lok om det lyse Bryn, 
og Haanden, som stemmer den røde Flod, 
og Haaret, som ikke vil lade sig kue . . . 
nej, det er min Hu og mit eget Blod, 
som haster i rindende Lue! 

(ser op — med knyttet Haand) 

Kue mig vil jeg — knægte mig ned — 
dukke mit Hoved i Ydmyghed . . . 

(springer op, trodsigt leende) 

Og hvorfor kue — og hvorfor knægte? . . . 

SIDSELS Latter høres udenfor. 

SIDSEL (ind, standser — falder ham leende i Ordet) 

Nej! imod Fanden kan ingen fægte! (Frem imod oiuf, 

som med en utaalmodig, ærgerlig Gestus atter sætter sig) 

Ret saa, min Gut! tag kun Munden fuld! 
men pas paa, at det ej slaar Dig selv omkuld! 

(sætter sig hos ham, klapper ham paa Knæet) 
OLUF (bortvendt) 

Hvad vil Du? 

SIDSEL Vil? Jeg vil aldrig en Kende: 

men engang vilde de Alle med mig! 

(Tager ham ved Skuldrene) 

Jeg vil vare Dig ad — jeg vil tale Dig til — 
jeg vil ruske Dig op — det er det, jeg vil! 

OLUF 

Slip mig og gaa! lad de Løjer faa Ende! 

SIDSEL 

Løjer? Oho — Du kender mig ej: 
jeg kan gøgle og narres med dem derhjemme, 
men der hvisker herinde en lavmælt Stemme, 
som ikke er Fjantens — tro Du mit Ord! 

(bøjer sig mod hans Øre) 

Din Far! . . . 
OLUF Hvad han? 

SIDSEL Lad os sige: Din Mor! 

om hun ellers er det . . . 

OLUF Vogt paa din Tunge! 

(griber Sidsel i Armen og vil støde hende bort. Hun presser sin Haand fast om 
hans Haandled, saa man ser, det smærter) 

SIDSEL 

Vogt paa Dig selv — min bitte Unge! 
stærkere Karlfolk end Dig har jeg magtet, 
og endnu er den gamle So ikke slagtet. 

OLUF gør sig hovedrystende fri — og ser sig utaalmodig om med en Skulder- 
trækning. 

SIDSEL (vred — dernæst fortsættende i storlinjet Fortælling) 

Ryst ej paa Ho'det — men hør, hvad jeg siger: 
den skønneste var jeg af Godsets Piger — 
og dengang din Far og jeg kom tilsammen, 
da dansed jeg for ham i Lyst og Gammen, 
saa Sko-Rem og Skørter og Særk gik itu — 
dansed med ham i den grønne Lund: 
og glemmer det aldrig til denne Stund! 

OLUF (ser paa hende) 

Du — Sidsel? 

SIDSEL 

Just saa! Jeg var Elvermø: 
rødhaaret, højbrystet, kridhvid af Lød, 
svaj gennem Ryggen og rund om mit Skød; 
og Herren — han holdt mig i Stads og Ære, 
gav mig de kosteligste Klæder at bære, 
saa lette af Silke, saa bløde af Lin; 
og vi tømte tilsammen mangt lifligt Maal Vin. 

OLUF 
Sælsomt! 

SIDSEL Ja — sælsomt: og dog ligetil! 

Saa var det en Midnat — vi havde jaget, 

var faret vild — og stakaandet laa vi 

paa Engen i Skoven, ved Kæret det hvide; 

og han trykked sin Mund mod mit pustende Bryst 

og sagde: hvem ejer slig Slangeside, 

hvem deler min Vin af saa tørstende Lyst, 

hvem er mig mit Liv til Lise og Trøst — 

og med hvem, uden Dig, var det Attraa at dø? 

Da steg der fra Kæret en ligbleg Mø, 

med Haaret saa rødt som en Blodstrøm at skue, 

og hun syntes paa engang at bede og true, 

og hun bøjed sig mod ham med dugvaade Hænder, 

hvis Draaber randt ned ad de lysende Lænder; 

hun greb ham — og lo, som et Diebarn græder — 

og sagde: giv mig dine Silkeflors Klæder, 

giv mig af din Vin, og lad Tærnen svælte: 

Du er min Brudgom — som løser mit Bælte! 

OLUF (i skælvende Spænding — spørger) 

Og min Far? . . . 

SIDSEL 

Han lod mig i Stikken for hende! 
Jeg vilde slaa . . . men hun slog mig, den Kvinde; 
og ham drog hun med sig til Mosens Bund . . . 
og smaatosset var jeg fra samme Stund. 

OLUF (stirrer paa hende, bleg, hovedrystende) 

Sidsel — Sidsel! . . . 

SIDSEL (snærrende) 

Ja, Sidsel og Sidsel! 

Jeg blev dem alle en brændende Tidsel, 

jeg løb dem paa Døre, jeg kasted mit Garn 

for Riddersmænd ud — og blev kaldt for et Skarn! 

Jeg dansed dem alle fra Vid og fra Sans: 

Jeg var Elvermø, jeg ... Du maa tro, det var Dans! 

Indtil jeg omsider af Legen var led, 

og lo ad det alt — og blev gammel og fed! 

(med Haanden knyttet) 

Men den skændige Kvind\ som min Kæreste stjal, 
hun skal bøde mig det, og den Kindhest, hun slog - 
saasandt som jeg kaldes for „gal"! 

OLUF (rejser sig — med Hænderne lagt over Panden) 

Jeg selv bliver gal! ... 

(ser medynksfuldt paa Sidsel) 

hvor den Stakkel har stridt! 

SIDSEL 

Stakkel mig her og Stakkel mig dér! 

(stærkt) 

For din Fars Skyld, vil jeg Dig raade: 

kast hende fra Dig — og Guldholmen med — 

og sæt Helleliden i Hustrus Sted! 

OLUF 

Ak, Helleliden, — nævn ikke hende! . . . 

SIDSEL 
Her er hun den eneste ærbare Kvinde! 

OLUF 

(staar — kæmpende med sig selv . . . saa sætter han sig ned hos Sidsel — 
tager hendes Hænder — siger blødt bevæget) 

Jeg kunde give Dig haarde Ord, 

men jeg har kun de gode, min Far har Dig givet. 

Spar dine Raad, her gælder det Livet: 

paa Skæbnens Tavlbord de Tærninger falder; 

tabt er mit Spil . . . jeg vil intet høre. 

(vender sig fra hende — ser ind mod Skovens Dybde — siger hviskende) 

Jeg hører kun den, som i Lunden kalder! 

HELLES STEMME (fjemt) 
Hvor er Du? saa svar mig! . . . 

OLUF 

(farer sammen — lytter og gør en Bevægelse, som vilde han ile ud efter 
Lyden . . . Men saa vender han sig truende mod Sidsel, idet han drager 
sit Sværd) 

Bort med jer begge! 

SIDSEL (truende med Næven ad ham) 

Vil Du slaa? Saa gid Du maa Halsen knække! 

(Løber ud i den Retning, hvor Helles Stemme lød) 

OLUF (alene) 

Fruer og Jomfruer, Præster og Daarer: 

bort med jer Medynk, med Bønner og Taarer 

(slynger Sværdet langt bort) 

med Angreb og Forsvar . . . bort med mig selv ! 

(Styrter ind imod Baggrunden) 

Da aabner Skovens hemmelighedsfulde Dyb sig — under Musik glider Elver- 
møen svævende frem. I Sommernattens og Maanens dæmpet-gyldne og 
grønlige Skær er hun ligbleg at skue — med store, sugende, smilende 
Øjne — en bleg Mund med skinnende Tænder — det store, brusende 
Haar, rødt som Blodbøgen, i lange, lette Lokker ned over Panden, ind 
bag de smaa Ører, ud over Hals og blændende Skuldre. 

Hun lægger de smaa Hænder over det lysende Bryst — hæver dem og stræk- 
ker dem frem imod Hr. Oluf, Bag hende og ved Siderne — stedse i no- 
gen Afstand — glider hendes Søstre dansende og svævende frem — om- 
spændende Lunden med deres Legemer i de viftende Taage-Flor. 

ELVERMØ (siger) 

Kommer Du, min Elskede? Bringer Du mig Bud — 
saa fager Du ser ud, 
skønneste Ridder i Lunde! 

KOR AF SØSTRENE (syngende) 

Hr. Oluf — Hr. Oluf i Lunde! 

ELVERMØ 
Hr. Oluf, Du kommer — vi danser for Dig, 
med alle Elver-Taager saa kranser vi Dig; 

KOR 

Hr. Oluf, Hr. Oluf i Lunde! 

ELVERMØEN, med sine Søstre, leger i broget-svævende Ring omkring ham. 

OLUF 

Mit Sværd har jeg slængt hen, min Faders gode 

Sværd — 
ELVERMØ 

Min dyre Hjærtensven, her er dets Balg, se her — 

(aabner smilende sin Favn) 

Jeg hungrer efter dødelig Vunde! 

OLUF 

Uden Værge jeg kommer, uden Værn, uden Vagt — 

ELVERMØ (breder Armene ud) 

Og jeg lægger Dig i Lænker . . . 

OLUF Nej, jeg gruer for din Magt! 

ELVERMØ 

Du deler den med mig i mit Rige! 
Dér koger skjult en Kilde, og den stiller hvert et Savn, 
og det gløder i min Indvold, og jeg aabner Dig min Favn, 
og Du svales i en Lyst uden Lige. 

(frem imod ham, vil omfavne ham; han viger tilbage) 

HELLES STEMME (fjernt) 
Oluf, hvor er du? Jeg kommer til Dig! 

ELVERMØ (heftigt) 
Hør ej paa Nogen — men se paa mig! 

OLUF er veget hen til en Side; han staar som rodfæstet og stirrer paa Elver- 
møen og hendes Søstres Dans, hvis Slyngninger til en yderst fin, dæm- 
pet Musik gaar hen over de lysende smaa Grønninger ind i de dybe 
Skygger, rffter frem i Lyset, atter skjult, paany frem . . . saa at Lunden 
tilsidst er som et levende Spil af Farver, Musik, Flor, yndefuldt legende 
Legemer — vinkende, vigende, truende, bedende . . . indtil Fligene af de 
lette Flor gribes og fastholdes af Buskene, der bøjer sig over og skjuler 
Søstrene, medens Elvermøen ene, sejersbevidst, bliver slaaende i det 
Fjerne, med de hvide Arme højt oprakt og med Hænderne spredende det 
brusende Haar, som en lysende Fugls Vingefang, der vinker indefter mod 
Skovens Dybde. 

OLUF (idet Musiken hører op — aldeles betaget) 

Ja, det er Dans, som aldrig før jeg saa': 

intet Græs bliver krummet af den ned-strakte Taa! 

Luftens Bølge viger for de vuggende Lænder, 

og Haarets røde Silke som et Ild-Pust i mig brænder! 

(drager Vejret dybt) 

Men hvor Bølgen viger, dér strømmer frem en Aande: 
den er ram som Mosens — og isner mig i Vaande . . . 
vaande-fyldt jeg svimler — jeg véd ej, hvor jeg er! 

HELLES STEMME (nærmere) 

Oluf! hvor er Du? 

OLUF farer sammen — ser sig forstyrret om. 

ELVERMØ (atter frem) Hvi bliver Du saa bleg? 

(spottende) 

Kan en Ridder være ræd for den lette Elver-Leg? 

OLUF 

Ikke er jeg ræd — men jeg hørte Nogen skrige . . . 

ELVERMØ 
Hør ej efter Nogen — men se Din Elverpige! 

Under Dansen kommer Helle ind — i lange lette Flor — udslaaet Haar. Hun 
gyser et Øjeblik for Elvermøerne — derpaa løber hun frem — under dan- 
sende Bevægelser — skjulende sin Angst — den hun ligesom „danser sig 
fra" — med Øjnene bønfaldende heftet paa Oluf — saaledes at hun vedbli- 
vende er mellem Elverpigen og ham. 

HELLE 
Jeg kommer som jeg loved. Jeg danser for Dig 

iløn! — 

OLUF (stirrende) 

Der leger et Legem for mig — saa friskt som 

Skoven er grøn. 

(strækker Haanden ud) 

Aldrig har jeg anet, Helleliden var saa skøn . . . 

HELLE 
Aldrig fik Du det vide, om ej Du var i Nød. 

(griber hans Haand) 

Oluf! bort fra hende — hun volder Dig din Død! 

OLUF (stirrer vildt fra'den ene paa den anden) 

Aldrig har je^ anet, at Dans var Dødens Lov: 

to hvide Kvinder lærer mig det i den mørke Skov! 

HELLE 

Men dér hvor Skoven ender, dér bryder Dagen frem: 
Dit Hjærte, Oluf, kalder Dig til Menneskenes Hjem! 

ELVERMØ (heftig, frem, skyder Helle tilside, spottende) 

Dig kender jeg, Du Smaa! Du har vokset dig stor — 
men ikke skal Du krydse min Vej og mit Spor! (tii oiuf) 
Du er en Mand, Hr. Oluf! — de Mennesker paa Trods: 
Du er i Elver-Dansen og Du tilhører os — 

(slaar op med den hvide Haand) 

Ridder Oluf, vor Konge i mit Rige! 

KOR (under Dans) 

Kong Oluf i Elverfolkets Rige! 
OLUF 

(har sluppet Helles Haand — stirrer atter betaget paa Elverpigen) 

Er jeg en Konge vorden? — jeg tror det saavist! 

HELLE (indtrængende, bedende) 

Kender Du Gryets Kulde? — hør, Fuglen paa 

Kvist! . . . 
OLUF 

Jeg kender ej — jeg hører ej . . . 

ELVERMØ Husk Eden, som Du svor! 

HELLE (i Angst — rækker ud mod ham) 

Sværg ikke! Har Du svoret? . . . 

ELVERMØ (truende imod Helle) 

Vig af fra hans Spor — 

(løfter Haanden) 

OLUF (kaster sig imellem) 

Hun ikke! Hun ikke! Saa træf heller mig! — 

ELVERMØ (leende) 

Min Fæstemand, Hr. Oluf, det siger jeg Dig: 
imorgen til Dit Fæstens-Øl saa beder Du mig! 

OLUF (tonløst — stirrende) 

Imorgen . . . 

(En Bevægelse af Uro og Ængstelse blandt Søstrene, som viger tilbage) 
ELVERMØ (utaalmodig — hastig) 

Stunden er nær — den store Gysen kommer! . . . 

Dit Svar? . . . (viger tllbage) 

OLUF 

Det er her! . . . 

(Han iler, med udbredte Arme, efter de flygtende Elverpiger. Og nu høres en 
sælsom susende Lyd gennem Skoven. Alferne, som har gemt sig, stikker 
Hovederne forskrækkede frem — ser ud — kaster sig plat ned. Nu kom- 
mer igennem Skoven alle dens Nattesyner: Helhest, Heks, Mare, Mose- 
kone, Kirkelam, Natravn, Den vilde Jæger ... de iler frem — vender 
sig — ser ængstelig tilbage — den ene gør den anden ræd — de sidste 
river de forreste med sig . . . fulgt af susende, hemmelighedsfuld-uhyggelig 
Musik ... i vildt Løb ud. Sidst kommer Gaardnisse og Skovnisse — ogsaa 
de er grebne af Angst. Gaardnisse vinker advarende til Helle, som i sin 
Sorg intet ser og hører — blot stirrer ud efter den bortflygtende Oluf. 

SIDSEL hurtig ind — frem mod Helle. Gaardnisse vinker endnu engang ad 
dem begge. Saa river Skovnisse ham hovedkuls ud med sig.) ^^ 

SIDSEL (vrænger haanligt ad den hele Forstyrrelse) 

Lad dem løbe — alle tilhobe! Mig bider det ikke 

paa . . . jeg har jo mistet min Forstand! (griber 

Helle ved Armen) Men Du skal dukkc Dig! . . .(tvinger 
hende ned — sætter sig selv hos hende. Musiken suser) 

HELLE (omklamrer hendes Arm — ser sig sky, forvirret om) 

Hvad er det? . . . aa, hvad er det dog? . . . 

SIDSEL 
Det er det Store, som stirrer! . . . 

HELLE (ser bævende i den Retning, hvor Oluf løb) 

Hvilket? . . . 

SIDSEL (med dyb, dump Stemme) 

Det er den Gysen imod Gryet . . . (meiiem Angst og 

Foragt) Det er det store Ingenting! (vU beskyttende dække 
over Helle) 

HELLE (springer op — raaber) 
Oluf! . . . (lytter) 

OLUFS STEMME (fjernt) 

Helle! . . . 

HELLE Oublende) 

Han lever! . . . han kommer tilbage!!! (Kaster sig ned 

paa Knæ foran den gamle Eg — foldede Hænder) StOre, almæg- 
tige Moder — bevar Dine Børn! 

(Dæmpet-betydningsfulde Akkorder ud fra Træet) 

Tæppet ftdder hurtigt. 



HERREGAARDS-HAVEN udenfor Riddersals-Fløjen (som i første 
Akt) Muren er stivet af med Fyrrestammer. Et i Hast sammen- 
tømret Halvtag skærmer over Indgangsdøren til det lille Kapel 
i Stue-Etagen. 

Paa Trinene og nedenfor staar Gaardens og Egnens voksne og halvvoksne 
Piger. Skolemesteren staar i Døren. 

I Løvhytten tilvenstre sidder Sidsely med en Kande 01 for sig, snoende 
en Guirlande af Hylde- og Lindeblomster, Roser osv. Paa den modsatte Side, 
tilhøjre — saaledes at Udsigten holdes fri imod Baggrunden med den smalle 
Bro over Voldgraven — er Fest-Borde stillede i Række, dækkede med blom- 
strede Duge, besat med Skaale og Fade, Bagværk, Frugt, 01- og Vinkander, 
Bægre osv. 

Udenfor Løvhytten, paa begge Sider af Kapel-Døren, og bag Bordene er 
plantet Stænger, omvundne med Grønt, hvorpaa er anbragt Beg-Kranse. Paa 
Stængerne bag de tre Hæders-Sæder i Midten af Bordene]er ophængt malede 
Vaaben-Skjolde, henholdsvis Fru Merthes, Ridder Olufs og Fru Rigmor Guld- 
holms. 

Ved et lille Bord i Forgrunden tilhøjre sidder Musikanterne med deres 
Instrumenter og med Ølkander og Stob. 

Svag Orgelmusik indenfor. 

Det er sen Eftermiddag, med lange Skygger under de høje Træer. Vold- 
graven blinker mat i Baggrunden. Man ser den smalle Bro, og Havemuren 
med det lille Klokketaam over Laagen ind til Abildgaarden og Skoven. Der 
skimtes Lys gennem de smaa Ruder i Kapel- Vinduet. 

FØRSTE MUSIKANT 

(tømmer sit Stob og tørrer sin Pande) 

Lummert er det — puh ! Og den Voldgrav sender 
sin ramme Lugt i Næsen paa En, ligesom en Mose ! 

ANDEN 
Det bli'r vel Tordenregn igen i Nat . . . Saa kan 
vi faa vores Instrumenter artigt ramponerede! 

FØRSTE 
Aa — vi sender Regningen til Fru Guldholmen! 

TREDJE 
Ja dér er nok at tå af — baade til Strenge og 
Harpiks! 

ANDEN 
Hun skal være en saare vanskelig Betaler! 

TREDJE 
Som alle, der samler til Bunke! Holdt de Godt- 
folk ikke paa Skillingerne, saa formerede de 
sig ikke. 

FØRSTE 
Hvis Hr. Oluf gør sin Pligt — som han er be- 
talt for — saa kan hun snart komme til at 
formere sig! 

(MUSIKANTERNE smaaler. Skolemestren kommer trippende over til dem.) 

SKOLEMESTER 
Det er en beklagelig Iagttagelse, jeg har gjort — 

at Musikantere som oftest fører et usømmeligt 
Sprog! 

FØRSTE MUSIKANT 
Hvad rager det Jer? 

SKOLEMESTER 
Som Lærer for Børnene, og som faderlig Ven 
af de voksne Piger . . . 

FØRSTE MUSIKANT (ler) 
De voksne Piger — de véd godt nok Besked 

i vore Dage ! (Pigerne begynder at smaahviske) 

SKOLEMESTER 
Man skal ikke kaste Uro ind i det ubefæstede 
Gemyt! 

FØRSTE MUSIKANT 
Det gør Musiken fremfor nogen! Men hverken 
Degn eller Klokker eller Præst vil dog band- 
lyse den udaf Verden. 

SKOLEMESTER vinker afværgende Pigerne tilbage, som begynder at nær- 
me sig. 

FØRSTE MUSIKANT 
Saasnart jeg hører et Orgel begynde at snurre — 

saadan som det gamle Sangværk derinde — saa 
kribler det mig under Huden: Og jeg har dog 
slidt adskillige Par Saaler ved at trampe Takten 

til Brudedansen ! (vender sig fra ham og fylder sit Stob af Kanden) 
SKOLEMESTER (med opadvendte Øjne) 

Musiken er skabt til at forædle Menneskene — 
til at opløfte . . .! 

FØRSTE MUSIKANT 
Histop og herned! Musiken er snart en Ridder- 
støvle med Guldspore — snart en Bonde- 
Træsko med Jærnkrampe ! (til Musikanterne, med hævet Stob) 

Skaal, Kammerater! Gid vi faa et lystigt Fæ- 
stens-Øl! 

S I DSE L (i Løvhytten — løfter sin Kande og nikker til Musikanterne) 

Talt ud af mit Hjærte . . .! Mester Martin lyser 
sin Velsignelse over Kærestefolkene derinde 
— og vi lyser vor! 

SKOLEMESTER (tripper derhen til) 

Hvad bestiller Du, Sidsel? 

SIDSEL 
Jeg snoer denne smukke Strikke — til at hænge 
alle de glade Gæster i! 

SKOLEMESTER (ryster paa Hovedet) 

Hvorfor er Du ikke inde at se paa Ceremonien? 

SIDSEL (svinger Guirlanden — og synger) 

Tingludi, tangludi, lustige Leut, 
og Kristomani, 

og Snurrevurrevip — 
og Ce-re-moni! 

MUSIKANTERNE ler. 

SKOLEMESTER (stedse hovedrystende) 

Jeg har bange Anelser! 

SIDSEL (efteraber hans Betoning) 

Hvorfor har I bange Anelser? 

SKOLEMESTER (betydningsfuldt) 

Jeg har skuet Hr. Oluf ind i hans Ansigt! Og 
det bar en endeløs Sorg! . . . 

SIDSEL 
I skulde skue Jer selv dér, hvor I hører op! 

SKOLEMESTER trækker medlidende paa Skuldrene og tripper tilbage til 
Døren. 

FØRSTE MUSIKANT 
Hvem skal være Forsanger ved Dansen? 

SIDSEL (kniber Øjnene sammen) 

Vidste jeg det bare . . .! 

FØRSTE MUSIKANT 
Ja for vi skal da vel ha' rigtig Dansevise — paa 
den gode gamle Manér? 

SIDSEL (som før) 
Spørg Mester Martin! (tørrer sig under Næsen med Bagen af 

Haanden) Fik han Lov at raade, saa blev der 
ikke mere af Dans og Glæde — end paa Bagen 
af min Haand! Han siger, det er Kætteri alt- 
sammen! Han er ædende gal, fordi Ridder- 
salen er braset ned — og fordi vi skal feste 
herude i det Fri! Han siger, at det er Pa- 
pisten — som fører alle Slags Friheder med 
sig! Han siger, at det lugter af det gamle 
Djævelskab! . . .(snyder sin Næse) Jeg slger, at det 
lugter af Eng og Mose og Lygtemænd — og 
alle andre rare Ting! Skaal . . .! 

Bag om Løvhytten kommer Helle ind, bærende en Sølvkande og tre Pokaler, 
som hun sætter paa Bordet. Sidsel vinker hende til sig. 

HELLE 
Hvad vil Du, Sidsel? Jeg har meget at tage 
vare. 

SIDSEL 
Bøj Jer ned, Helleliden, og lad mig hviske Jer 
en lille Spøg! . . . (halvhøjt) Laan mig Jeres store 
Hætte-Kappe og noget Blaar! 

HELLE (halv nysgerrig, halv adspredt) 

Til hvad? 

SIDSEL 
Til en omvandrende Sanger . . .! 

HELLE ryster uforstaaende paa Hovedet. 

SIDSEL (hvisker til hende — dernæst højere) 

Vil I gøre, hvad jeg siger? Vi maa bringe Mun- 
terhed ind i Gildet . . . Skolemestren siger, at 
han „har bange Anelser". Og nutildags maa 
man tro, hvad en Skolemester siger! 

HELLE nikker, gaar over til Bordet i Midten og sætter Kande og Pokaler 
foran Hæderspladserne. Orgelspillet høres nu tydeligere. Hun lytter et 
Øjeblik . . . hendes Minespil røber, at hendes Tanker er derinde — ved 
„Ceremonien" ; hun behersker sin Bevægelse, vender sig — og løber lige 
imod Køgemesteren og Gaardnissen, som kommer imod hende fra Gangen 
bagom Løvhytten. 

GAARDNISSEN ses kun af Helle og Sidsel. 

HELLE 

Men Pjevs da! . . . (slaar spøgende efter ham med sit Forklæde) 

SIDSEL 

Naar han er med, saa gaar der sikkert noget i 
Skuddermudder af Højtideligheden! 

GAARDN ISSEN smutter bag om Køgemesteren, napper ham i hans Forklæde. 

KØGEMESTER 

(forpustet, med Sveden haglende ned ad sig, tror at der tales til ham) 

Skuddermudder — ja det skal Herren vide! Vi 
har hverken Smør nok eller Fedt nok, eller 
Mel nok, eller Gær nok . . . 

SIDSEL 
Eller Vejr nok! Pust dog ud, Køgemester! 

KØGEMESTER 

(som mærker, at der bliver nappet i ham — slaar og sparker bagud) 

I skal la' mig i Fred, I Skarns Tøse! Gæsterne 
er nogle rigtige Knavsere — de har ikke bragt 
det halve med af Vildt og Tamt, som vi ven- 
ted' ... og jeg skal endda øve mig i at danse 
den tilkommende Frue ud af Jomfru-Lavet . . . 

SIDSEL 
Det er besørget — tvende Gange tilforn, Køge- 
mester! 

KØGEMESTER 

Aa, det er til at blive rundtosset af! (gør nogie Hop 

og Dansetrin — snurrer rundt — snubler over Gaardnissen — løber ban- 
dende ud igen, under Pigernes og Musikanternes Munterhed) 

SIDSEL (kaster en Sjat 01 efter Gaardnissen) 

Dy dig nu, Du Vipstjært — eller jeg skal drukne 
dig i et Fad Tykmælk! 

SKOLEMESTER 

(ser medlidende henimod Sidsel og formaner Pigerne til Ro) 

Husk, at hun er hjemsøgt af Herren! . . . 

SIDSEL (vrænger) 

Ja, hjemsøgt af Herren — som alle vi Godsets 
Piger bhver i vore unge Dage! 

HELLE (flyr Gaardnissen et Stykke Kage fra Bordet) 

Nu holder Du op. Pjevs! . . . 

GAARDNISSEN takker med en Grimasse og gemmer sig. 
SIDSEL (holder sit Skørt op og siger) 

Tak, som byder! 

HELLE kaster hende et Stykke Kage i Skørtet og gaar atter ud. 
Orgelmusikken forstærkes. Bevægelse foran Kapel-Døren. 

SKOLEMESTER 
Ret Jer nu, Piger! ... to Rækker! . . . Blom- 
sterne strøs ! . . . (Han ordner Pigerne i Rækker og gennemgaar 
mumlende Sangen med dem) 

SIDSEL 

Det er vist en nydelig Sang I har skrevet? Bare 
den ikke ligger for højt! Jeg kunde ha' Lyst 
til at gøre Jer Rangen stridig. For: Sang og 
Viser vil vi ha' i Kvæld! ... om det saa blir 
sidste Gang i mit Liv! — 

SKOLEMESTREN (tii Pigeme) 
Naar I kommer til det Sted — da maa I tage 
Tonen ret højt og holde den længe! Altsaa: 

(læser op af et skrevet Blad) 

„Der ligger Snarer saa vidt og bredt, 
som er for Mennesket en Gaade, 
men vorder Kvinde og Mand først Et, 
faar Mørkets Magter ej raade!" 

Nu. . .! 

PIGERNE begynder at synge . . . 

SKOLEMESTER (standser dem) 

Det er forkert! ... 

SIDSEL (ler) 

Pinende falsk og forkert det Hele! . . . 

Ligesom Sangen er begyndt igen, aabnes Døren til Kapellet — og ud træder 
Hr. Oluf med Fru Rigmor. Oluf er meget bleg. Fru Rigmor i stiv Bro- 
kades-Klædning, — knejsende i sin Holdning, med et usikkert-spørgende 

Blik paa Oluf, der gaar som en Søvngænger. Fru Merthe, opløst .i Taa- 
rer, fulgt af Mester Martin, med Spændebibel under Armen. 
Dernæst Gæsterne: Fru Maar (af Almuen kaldet Heksen) som er Tante til 
Fru Rigmor. Ved hendes Side Ridder Galt (kaldet Helhesten) en Broder 
til Fru Rigmors sidst afdøde Mand. Dernæst Fru Flø (kaldet iVlosekonen) 
sammen med Hr. Tyge Okse, en tyk Spiser. Saa Hr. Fink til Flaarup (kal- 
det Natravnen) en Skændegæst med hæs Stemme. Saa Farbror Flemmingy 
en gemytlig gammel Herre, Fætter til Hr. Olufs Far. Dernæst Viderik 
Vind (kaldet den vilde Jæger) som holder sig tæt ved Fru Rigmor. Der- 
næst flere Herrer og Fruer af Slægten. Sidst Pater Anselm. 

FRU MERTHE 

(omfavner snøftende Fru Rigmor og derpaa Oluf) 

Til Lykke — I kære To! 

MESTER MARTIN 
Lykke — og Himlens Velsignelse! Det var vor 
Bøn derinde i Kapellet for de to Trolovede! 

HELE SLÆGTEN (en efter en) 

Til Lykke. . .! 

KØGEMESTER begynder at ordne Gæsterne — som strides om Pladserne. 

TYGE OKSE (ser tll opdækningen paa Bordene) 
Saa er det vel paa Tide at . . .? (gumler med Munden) 

KØGEMESTER 
Lige saa snart Sangen er sunget . . . 

FRU RIGMOR 
Min Gemal vil give sine Ordrer! (haardt og dæmpet tii 
Oluf) Hvad gaar der af Dig? 



192 HOLGER DRACHMANN 

SKOLEMESTER (ydmyg) 
Sangen havde det Uheld, at den knækkede over 
. . . men jeg har i al Ærbødighed forfattet et 
lidet Carmeriy som skulde fremsiges . . . 

FARBROR FLEMMING 
Jeg siger som Oksen dér: Lad os først faa noget 
for Tanden! Vi gaar tilbords . . . hver tager 
Pladsen, som den findes! 

KØGEMESTER bukker for Hr. Oluf, som staar i dybe Tanker. 
FRU RIGMOR (dæmpet til Oluf) 

Du er ufattelig! Jeg skal huske Dig det! 

KØGEMESTER fører de To og Fru Merthe til Sæde. De øvrige bænkes 
under forskellige Smaarivninger. Viderik Vind sætter sig ligeoverfor Fru 
Rigmor og har ikke Øjnene fra hende under hele Optrinet. Kun da 
Helle træder frem for Bordet, fikserer han hende med sit nærgaaende 
Blik. 

Fanfare af Musikanterne, naar alle er bænket. 

FARBROR FLEMMING 
Endehg Harmonien i Orden! . . . 

FINK TIL FLAARUP(hæs) 
Højst sjældent — naar Slægten er samlet (dæmpet) 
Se til Heksen dér ... ! 

' FR U MA AR (med et ondt Blik— noget tunghør — til Ridder Galt) 

Hvad siger Natravnen? . . . 
RIDDER GALT 

(ligeledes noget tunghør — med et gustent, opsvulmet Ansigt, fremfaldende 
Øjne) 

Noget beskidt Noget . . . hum! hum! som sæd- 
vanlig! 

FRU FLØ 

(fede, svømmende, ubestemte Træk, hvisker bag Haanden til sin Nabo Hr. 
Tyge Okse) 

Hvor han stinker — Helhesten! . . . ganske som 
Fru Rigmors sidste Mand! 

TYGE OKSE 
Ligemeget — bare Maden ikke er bedærvet! 

FRU FLØ (smager paa Drikken, som Helle skænker for hende) 

Den brygger jeg selv bedre! 

FINK TIL FLAARUP (ler hæst) 
I sparer jo ikke paa jert Mosevand — bedste 
Fru Flø! 

FRU MA AR (ler skadefro) 

Der fik hun den! . . . Mosekonen! 

ALLE ser paa hinanden i trykket Stemning. 

Hr. Oluf han rider — 13 

FARBROR FLEMMING 

(uforstyrrelig i Ligevægt) 

Ja — vi under hinanden det godt! men ligegodt 
er det en lykkelig Sammenkomst — til Slæg- 
tens Fordel og Formering! 

MESTER MARTIN 

(med Munden fuld af Mad — vil tale — men kan ikke faa Ordene frem . . . 
og nøjes med et:) 

Amen! . . . 

OLUF (løfter Haanden og vinker) 

Skolemester! . . . 

FRU RIGMOR (ser paa ham - smiler) 

Endelig . . .! 

SKOLEMESTER 

(træder frem, bukkende, med et Blad Papir i Haanden. Han er nærsynet — 
søger efter sine Briller — kan ikke finde dem . . .) 

Jeg har — i Allerærbødigsthed — forfattet et 
ringe Fest-Kvæde — som skulde fremsiges for 
det høje Par — i Stedet for Sangen, som var 
saa uheldig at blive afbrudt . . . 

FARBROR FLEMMING (ler) 
Ingen Afbrydelser, Skolemester . . . 

SKOLEMESTER Mppet) 
Men da jeg har glemt mine Glar-Øjne — og er 
meget nærsynet . . . 

FARBROR FLEMMING 
Ligesom Eders høje Foresatte, Mester Martin, dér! 

MESTER MARTIN, hvis Øjne stedse fortaber sig i hans Sidedames blottede 
Skuldre — gør en Bevægelse — ) 

FINK (ler hæst) 

Kirkelammet! ... 

SKOLEMESTER 
. . . Saa anmoder jeg de høje Herskaber om at 

udpege En, som kunde . . . (Han ser sig om i Kredsen. 
Ingen har Lyst. Hans Blik standser ved Helle, som tilligemed Køge- 
mester rækker Retterne omkring) Kanske I, Jomfru Helle? 

HELLE undslaar sig. 

FARBROR FLEMMING 
Gør det, lille Helle! Du er nærmest dertil! — 

(henvendt til Skolemester) Et Digt til den tilkommende 

Brud skal dog vel fremsiges af en nærværende 
Jomfru? . . . 

FRU RIGMOR (kaster lidt med Nakken) 

En Tærne? . . . 

13* 

FRU MA AR (ondt til sin Sidemand) 

Hvem er Jomfru her? . . . 

FARBROR FLEMMMING (bestemt) 
Jeg siger god for Ridder Erik — Jomfru Helles 
Far og min gamle Ven! — 

FINK (hæst — gnider sine Hænder) 

Ret saa! Lad os rippe op i de gamle Sager . . . 
det giver Appetit! — 

GÆSTERNE begynder at mundhugges. 

OLUF (rejser sig) 
Helle læs! (sætter sig) 

FRU RIGMOR tilkaster ham et vredt Blik . . . Viderik Vind hæver sit Glas 
og drikker med hende. 

HELLE tager Papiret. Hendes Haand skælver let. Hun overvinder sin Æng- 
stelse. Efterhaanden som hun læser, bliver hendes Forlegenhed kendelig. 
Ogsaa Skolemestren røber sin Benauelse. Det er et forkert Digt, han har 
givet hende. 

HELLE (læser) 

FÆSTENS-KVÆDE 

Er der et Kvad, som synes født 
for lykkelige To, 
det er den lyse Sommernats 
i gudhenaandet Ro! 

Den lyse danske Sommernat 
i gylden-dæmpet Ro, 
den synes kun én Rosen-Drøm, 
men rummer Verdner to. 

Dens Sødme søger i din Sjæl 
sin Inderligheds Grund: 
den er en Jomfrus rene Kys 
paa Riddersmandens Mund. 

Men se, der strømmer Elver-Sejd 
af Kærets Brygger-Kar, 
og Du er i dit Hjærtets Ve 
ej mer den Mand, Du var! 

Rank gik Du dig i Natten ind. 
Guldsporen klang om Hæl! 
Du bar ved Gryet bort en Orm, 
der vred sig om din Sjæl. 

Stolt staar den røde Ridder-Borg 
i hundred Kærters Glans — 
hvad hjælper det? Dit Blik blev slukt 
i Mørkets Elverdans! 

O Riddersmand! den lyse Nat, 
hvor fik dens Dyb sin Ro, 
om aldrig Du blev vilse-ført 
og stod som delt i To. 

Thi tvende Kamre har din Hu, 
to Lejer har Du redt: 

for den, der er den budne Brud, 
og den, der ej blev bedt! 

Et Valg er Livet, hvert et Døgn, 
indtil den sidste Stund: 
vælg Sommernattens Jomfrukys 
paa Svendens friske Mund. 

Man ser paa hinanden. Helle staar et Øjeblik uvis — med Papiret i Haanden. 
Hun ser et Øjeblik paa Oluf, der tilkendegiver med et Blik, at Digtet hid- 
rører fra ham — og som derpaa vender sig bort. 

HELLE rækker det skrevne Blad frem imod Fru Rigmor. 

FRU RIGMOR (vred) 
Hvad skal jeg med det? . . . 

SKOLEMESTER (uiykkeiig) 
Jeg beder ydmygeligen om Tilgivelse! Det er en 
Fejltagelse! 

FRU RIGMOR 

En Fejltagelse? . . . 

SKOLEMESTER 
Jeg har forvekslet det med en Afskrift af et 
skønt gammelt Digt, som jeg fandt — (peger) — 
hist i Grusbunken under den revnede Gavl ! . . . 

FRU RIGMOR (hurtig) 
Fandt I ikke andet? ... En Kiste med Doku- 
menter? . . . 

SKOLEMEStER ryster paa Hovedet. Mr. Martin kalder ham til sig og be- 
tyder ham, at han skal fjæme sig. Saa taler Mr. Martin med Fru Rigmor. 
Helle gemmer Bladet paa sit Bryst og skænker rundt for Gæsterne, 
sammen med Køgemester. Gaardnissen er atter kommen frem. Helle be- 
tyder ham, venlig men bestemt, at han ikke maa gøre mere Forstyrrelse 
end der allerede er iblandt disse Gæster, der synes saare lidet feststemte 
fra Begyndelsen — og som nu giver sig til at tømme Bægrene hurtigt, 
for i det mindste at faa den Løftelse over Gildet. 

SIDSEL har siddet agtpaagivende i nogen Tid i Løvhytten. Saa vinker hun 
Helle til sig (førend denne læser Digtet op) og hvisker til hende. Derpaa 
gaar Sidsel ud. 

Nu hører man 

RIDDER GALT (sige højt ind i Øret paa Fru Maar) 

Vor Handel om den Drift Stude blev vi da al- 
drig enige om. Skal vi lade den gaa i Orden? . . . 

FRU MAAR (med et ondt Sideblik mod Fru Rigmor) 

Gik det i Orden med de Panteforskrivninger, 
som Eders Broder, salig Guldholm, havde op- 
købt paa Dagholt og . . .? 

FRU RIGMOR (afbryder) 

Festens Dag er ikke til Sligt! Nu er vi alle i Glæde! 

MESTER MARTIN (kysser hendes Haand) 

I Glæde og Fryd! . . . 

FINK 
Glæde? — haa haa! Da har I vel faaet de rette- 
lige Skøder paa Dagholt og Vang? ... i 

FARBROR FLEMMING (blussende) 
Det kunde jeg tale med om — endda jeg blev 
kasseret som Værge for Ridder Eriks umyn- 
dige Arving . . . 

FRU RIGMOR (ivrig) 
Det blev rettelig godtgjort, at der ingen Arvinger 
fandtes i ægte Afkom! . . . 

FINK (skraaler hæst op) 

Beviser! Det er en „Skøde "-Synd i vor Slægt 
med disse Dokumenter, der kommer og for- 
svinder! . . . 

GAARDNISSEN giver sin Fornøjelse over disse Ord tilkende og lister hans 
Bæger fra ham — hælder dets Indhold ud — og sætter det atter foran 
ham. 

FINK (hvem de andre tysser paa) 

Man kan sige om os, at vi er pengegriske — for 
det er vi! At vi ikke er stort bedre end Sti- 
mænd og Røvere — for det er vi ikke! Man 
kan sige, at vi dobler og drikker og . . . (stirrer 
i sit Bæger) Hvem Har drukket mit Bæger ud. — 
Er det Jer, Viderik Vind . . .? da skal I vogte 
Jer for at jage paa mine Enemærker! 

FARBROR FLEMMING (ler højt) 
Den vilde Jæger! — se hvor rød han bh'r i 
Kammen ! (tii oiuf) Vogt Dig, Oluf, at han ikke 
bryder ind paa din Vildtbane! 

FRU RIGMOR 

(heftig til Oluf, der stedse sidder, som om det Hele ikke angik ham, nu og 
da med Blikket uroligt søgende mod Baggrunden) 

Giv dog dine Ordrer, (raaber hen mod Musikanterne) Musik ! 

FARBROR FLEMMING 
Ja, Musik og Lystighed — efter det gamle Ri- 
tual ! Fæstemøen skal danses ind i Lavet — efter- 
som hun ikke kan danses ud . . . 

MESTER MARTIN (tU Fm Rigmor) 

I vil da ikke bifalde de gamle uværdige Skik- 
ke? .. . 

FRU RIGMOR (idet hun rejser sig fra Bordet) 

Imorgen raader Eders Skik — iaften Festens! 

ALLE rejser sig. Køgemester sørger for at Bordene bliver flyttet bort og Beg- 
faklerne antændt. Belyst af Faklernes Skær ordner Gæsterne sig i en 
Kreds, siddende og staaende — som det kan falde sig. Bægrene vedbliver 
at gaa flittigt rundt. Musik medens man rejser sig og Ordningen foregaar. 
Saa tier den. Oluf holder sig saa vidt muligt for sig selv. En enkelt Gang 
mødes han og Helle. Hun ser bekymret paa ham . . . han trykker tavst 
hendes Haand og vender sig bort. 

KØGEMESTER (frem — bukkende dybt for Fru Rigmor) 

Naadige Frue! Det er Køgemestren, hvem Æren 
tilfalder at føre Eder først i Dansen! 

VIDERIK VIND (som stedse holder sig tæt ved hende) 

Mig tilkommer Æren! . . . 

FRU RIGMOR (med et sigende Smil) 

Siden . . .! 
VIND 

(dæmpet — med et Blik henimod Hr. Oluf, hvem Farbror Flemming taler til) 

Da er det hans Ret! 

FRU RIGMOR (med sit Smil) 

Jeg giver Ret — som min Vilje er! (byder leende Køge- 
mestren Spidsen af sine Fingre — gaar ind i Kredsen) 

FARBROR FLEMMING (tii oiuf) 
Ser Du Vindhunden dér . . . blot han ikke for- 
løber sig — ! 

OLUF (med Betoning, idet han fjærner sig) 

Ingen kender Nattens Forløb! 

KØGEMESTER 
Hvem synger for til Dansen ? . . . (ser sig om) 

FØRSTE MUSIKANT (rejser sig) 

Vil ingen anden — saa kan jeg! 

MESTER MARTIN 

Ærbart! — ærbart! . . . 

FARBROR FLEMMING (tUkaster Musikanten sin Børs) 

Lad det blive, som i de glade Tider her. Giv 
os noget for en bred Bringe og en brav Bug! 

MUSIKANTEN synger — en af Musikanterne akkompagnerer. Mellem hvert 
Vers gaar Dansen i Kæde. Gaardnissen bugter sig ud og ind mellem de 
Dansende — under smaa Spilopper. Faklernes Skær belyser grelt disse 
Grupper af Mænd og Kvinder, paa hvem Øllet og Vinen har gjort Virk- 
ning. Maanen er kommen frem og lyser ned gennem de høje Træers Løv 

— saa at Baggrunden med den smalle Bro, Havemuren og den vedbend- 
overgroede Laage (med Klokken) ses i grønligt, lidt fjæmt-fantastisk Skær 

— i Modsætning til det rødlig-varme flakkende Fakkel-Skær. 

OLUF sidder alene paa Bænken (tilhøjre) uden at skænke Dansen nogen 
Opmærksomhed, kun nu og da under Sangen vækkes han af sin under- 
lige Dvale. Pater Anselm staar bagved ham . . . deres Øjne mødes, og 
de veksler et tavst Haandtryk. 

MUSIKANT 
Min Vise er af de gamle — og den hedder døfter 

sit høje Stob) 

ELVER-BRYG 

synger : 

Over de tystnende Skove 
ta'r Natten sit Stade og Sted, 
Godtfolk har lagt sig at sove — 
og det har Bæsterne med: 
saamænd! 

Men Troldtøjet virker og vaager, 

da gi'r det i Drømme de smaabitte Ryk: 

det er Konen ved Kæret, som koger 

i Natten sit stærke Bryg. 
Saa nusler det her, saa pusler det dér, 
er det Lopper, som hopper? — aa nej, 
det er Trapper, som knirker, og Skælmer, som lirker 
sig frem dér hvor Skælm søger Vej! 

Kær' Moder, jeg kan ikke sove 
for Lopper og Lændernes Værk, 
ud til de dampende Skove 

jeg ty'r i min hvide Særk: 
saamænd ! 
„Min Datter, Du arved ej Smykker, 
kun et har Du faaet, som selv jeg har ej't: 
vogt Dig, den Elver-Kvind brygger 

i Natten den farlige Sejd! 
Det svanser bag Trær, det danser om Kær, 
alt det Troldtøj, hvorom Du har læst, 
og det dufter af Ungmør i flagrende KlæV, 
mens Helhesten vrinsker, det Bæst!" 

KæY Moder, fra Fødselens Time 
jeg ejed en frygtesløs Sjæl — 
paa Helhesten lægger jeg Grime 

og tøjrer ham ned ved en Pæl: 
saamænd! 
Og Smykket, Du gav mig i Stunden, 
hvor selv til min Far Du forlorede det, 
det gav jeg den Svend udi Lunden, 

hvor Dansen gaar lys og let! 

I flagrende Klæ'r, i Midnattens Skær, 
under Nathimlens rødmende Hvælv, 
jeg listed mig ud, og jeg dansed som Brud — 
kære Mor, jeg er Elvermø selv! 

MESTER MARTIN (trænger sig frem) 

Jeg maa sige — hvis jeg har hørt ret . . . 
FRU RIGMOR 

(som har sluppet Viderik Vinds Arm — afbryder leende) 

— at dette var en spøgefuld Vise! Var blot min 
Hr. Gemal Hælvten saadan! (over mod oiuf) Skal Du 
ikke træde Dansen? 

OLUF (uden at rejse sig — med Betoning) 

Siden . . .! 

FRU RIGMOR (tilbage — tn Fru Merthe) 

En drøvelig Fæstemand — Eders Søn! . . . 

FRU MERTHE (forfjamsket) 

Det maa undersøges . . .! 

FRU RIGMOR (raaber ind i Kredsen) 

Hvem synger for til næste Dans? 

MESTER MARTIN (følger efter hende) 

Ærbart — ærbart! ... 

FARBROR FLEMMING 
For al Landsens! . . . lad Præsten selv tage Tonen 
— naar vi endelig skal være Hængehoveder! 
Syng om Samson ved Filistrenes Bryllup — 
saa skal jeg danse som Kong David foran 
Arken 

HELLE 

(som har staaet ved Laagen bag Lysthuset tilhøjre — kommer frem, under- 
trykkende et lille Smil) 

Her staar en fremmed Sanger udenfor i Borg- 
gaarden . . . 

MESTER MARTIN 
Mer Birfidleri . . .? 

HELLE 

Han siger, han er en fremmed Greve . . . 

FRU MERTHE (nejende) 

En Greve? . . . 

HELLE 
. . . som har givet Afkald paa Gaard og Gods, 
for at kunne øve Sangens Kunst og Gave! 

FRU RIGMOR (tørt) 
En sjælden Greve, som gør sligt! — Lad ham ind! 

SIDSEL ind — forklædt som en fremmed Sanger — i lang Kappe, langt graat 
Skæg, bred Hat ned i Panden. 

DEN FREMMEDE SANGER 

(gaar frem mod Fru Rigmor, med en udsøgt, lidt overdreven Bøjning — dyb 
Stemme) 

Festens Dronning! smukke Frue! . . . 

FRU RIGMOR smiler nedladende. Dernæst gaar han hen til Mester Martin. 
Højærværdige Herre! (saa fortsætter han over mod Oluf) 

MESTER MARTIN 
En alvorlig Mand — i Sandhed en alvorlig Mand! 

DEN FREMMEDE SANGER (tn om 
Jeg er kommen, for at synge Eder til Vilje og 
Opmuntring — unge Hr. Ridder! 

OLLJF (ser adsredt op — med en høflig Haandbevægelse) 

Velkommen! — 

PATER ANSELM ser nøje paa den fremmede Sanger — smiler — og vender 
sig til Siden. 

DEN FREMMEDE SANGER 

sætter sig i Stilling — drapperer sig i Kappen — antager en eftertænksom, me- 
get alvorlig Holdning — og siger med dyb Stemme:) 

Jeg har just nu — i Anledning af Eders Fest — 
lavet denne Vise — og den hedder, som I 
selv . . . 

OLUF 
Og Lønnen — det blev hende: 
Fru Guldholm, den skønne, dydsirede Kvinde! 

FRU RIGMOR (knejsende) 

Din Hustru! . . . 

OLUF 
Nej, min Frue — din Husbond bhr jeg ikke: 
aldrig faar Du mig under dine slugne Blikke! 

FRU RIGMOR 

En nydelig Bekendelse ved selve Fæstens-Gildet! 

(spydig) 

Min Hr. Gemal har sikkert sin Tørst for hastigt 

stillet! 
OLUF 
Min Tørst har ej haft Vinen, men Frihed som 

sit Maal. 

(griber et Bæger, som Helle holder) 

Den sidste Drik, jeg svælger her, er Hellelidens 

Skaal! 

Bevægelse blandt Gæsterne. 

FARBROR FLEMMING 

Ret gaa, min Dreng! . . . 

14* 

FRU RIGMOR (haanlig) 

Naturligvis! — han hylder Gaardens Tærne! 

(til Fru Merthe) 

Det Friheds-Maal, Fru Merthe, maa I snarest 

muligt Qærne! 
MESTER MARTIN 
Imorgen renses Luften her . . .! 

OLUF Ja, rens I, hvad I vil! 

For sidste Gang jeg drikker her den reneste 

Jomft-u til! 

(Han tager Helle ved Haanden og ser hende fast ind i Øjnene. Hun staar 
sky og ængstelig, som Maalet for de mange nysgerrige og spottende 
Blikke. Men saa hæver hun Hovedet og ser ham ind i hans blege, for- 
trukne Ansigt — med et inderiigt hengivent og dybt bedrøvet Blik — uden 
at skænke de andre nogen Tanke.) 

OLUF 

Helleliden, kære Søster! Vi er vokset op fra 

Smaa; 

jeg var Karlfolk allerede, da Du var klejn som 

saa! 
Man var ikke god imod dig . . . 

HELLE Du var det. . .! 

OLUF Vist ej! 

De drev dig og de jog dig — jeg gik min egen 

Vej. 
Men mod Kvælden, naar jeg red mig fra Hov- 
marken hjem, 
saa spored jeg min Skimmel, at den skulde haste 

frem, 
og jeg aad i Fart min Nadver — og glemte un- 
dertiden 
min Bordbøn for at sige Godnat til Helleliden! 

FRU RIGMOR 
Hvor rørende! . . . 

OLUF 
Jeg taler — Jeg bringer mit Farvel — 
og jeg afbetaler Helle min Ungdoms dyre Gæld! 

(til Flemming) 

Dig, Farbror Flemming, giver jeg den Rosen-Knop 

at skærme: 
thi Du er Slægtens ædle Most — de andre kun 

dens Bærme! 

VIDERIK VIND (frem — sUar paa sit Sværd) 

Han haaner Slægten . . . 

FARBROR FLEMMING 
Stille, Valp! tag Poten fra din Slire — 

om ej mit Slag skal jage dig i Løb herfra paa Fire ! 

(til Oluf) 

Tal, Oluf! Jeg skal gøre, som Du bad. Men hvad 

vil Du? 

for, sælsomt Ansigt har Du paa — som ej jeg 

saa' endnu! 
OLUF 

(har sluppet Helles Haand — fører Hænderne op til sin Pande — ser frem 
og vidt ud for sig — talende — først dæmpet — dernæst stigende i sam- 
mentrængt Kraft og Skønhed) 

Jeg længes mod Luft — mod Rejser og Farer — 

ja var det mod Skibbrud paa Havet: 
Valle sylter vi alle tilsammen — levende bli'r vi 

begravet. 
Slægten er frønnet, dens Marv er hul — den 

avler kun Griskhed og Galde: 
Fortidens Vrængebillede er I — og Dobbeltgæn- 
gere alle! 
Nidstirre Styrken og kalde den „gal" — det er 

den letteste Sag Jer: 
men vend Eders slimede Syn mod Jer selv . . . 

der staar et Genfærd dér bag Jer! 
Og ræddes I da for slig gyselig Gæst — som 

kridter Jer Kinderne hvide, 
saa skæld ej paa Skønhedens straalende Mø — 

hun vared Jer ad itide! 

Højt svæver hun over jert lave Liv — som Ny- 

maanens Sølv-Segl blinker; 

duft-svangret har hun den kølige Nat — hvor / 

som en Knokkel-Hob stinker — 

Stinke gøre Mare, Helhest og Heks — som Aad- 

selfluer og Tæger; 

Stank staar der op fra Natravnens Skrig — og 

fra Kirkelammet som bræger! • . . 
RAAB 

Han er fra Forstanden! — han er gal! . . . 

MESTER MARTIN 
Spændetrøje! . . . 

OLUF (stærkere) 

Spænd mig i Fjær og slut mig i Bolt — jeg smi- 
ler ad Hver og Alle: 
højt hæver min Ungdom sit stigende Mod, paa 

Trods af jer Gift og Galde! 
Levende har I min fri-fødte Sjæl i Slægtens Ben- 
Høj begravet: 
jeg længes mod Luft — mod Farer og Rejser — 
ja var det mod Skibbrud paa Havet! 

(højt og indtrængende) 

Havet er Taagens bølgende Dans, der skummer 
mod Skønhedens Strande: 

did dykker mit Mod i et u-kendt Dyb — om 
aldrig jeg saa skulde lande! 

SIDSEL (slaar ham paa Skuldren) 

Nu snakked Du fra Leveren! Endelig lød der 

et Ord — 

talt helt ud af mit Sideben . . . det har Du fra 

din Mor! 
FRU MERTHE 

Gud hjælpe os . . .! 

FRU RIGMOR (med høj, tvungen Latter) 

Ja — sandelig — fra Vid og Sans er Alle! . . . 

OLUF (bøjer sig — lytter) 

Stille! — vær dog stille! Jeg hører Nogen kalde . . . 

FRU MERTHE 
Han raser . . .! 

OLUF (vedblivende) 

Dansen raser — endda den gaar helt stille — 
i Rundkreds omkring Kæret og den piblende 

Kilde — 
de suger og drager til sig, de Taageslør i Lunden : 
og hører de op at drage — er Ridder og Hest 

forsvunden ! 

PATER ANSELM (frem tU ham) 

Hr. Oluf, I har Kolden! Skum staar Jer om 

Munden. 
Gaa til Jert Sengekammer — (med Betoning) her er 

Feberluft i Lunden! 

FRU RIGMOR (griber med sit glubske Smil Olufs Arm) 

Kom! Til vort Sengekammer . . . 

OLUF (stirrer paa hende) 

Din Mund er for bred og rød — 
den er som en ublu Fordring — Forfaldstiden 

blev din Død! 

(til Pater Anselm næsten hviskende) 

Der er Feber i min Sjæl — derfor er min Mund 

saa bleg: 
der er Længslens Brand i mit Hjærte . . . (stærkere) 
Jeg har været i Elver-Leg! 

Det giver et Ryk i Fru Rigmor. Hendes Smil er en Blanding af Angst og 
Beundring — og hun væder sine Læber med sin Tunge. Fru Merthe 
skriger. Mester Martin slaar Spændebiblen op og hæver den imod Oluf. 

HELLE (i Angst frem mod Oluf — griber om hans Hænder) 

Oluf! — Du er ædel, ridderlig og god — 
mit Liv er Alt, hvad jeg ejer: jeg lægger det for 

din Fod. 



218 HOLGER DRACHMANN 

OLUF 

Dit Liv, min stakkels Lille? Du kan danse — 

har jeg sét — 

men en Anden danser Dødens Dans ... og hende 

har jeg bed't 
MESTER MARTIN 

I Tvangstrøje med ham! Det er Nøden, som os 

tvinger — 

(raaber) 

han er farlig . . . 

SIDSEL (raaber) 

Dér er Fjenden ... se Klokken, som 

ringer! 

(peger) 

Alle ser op mod Baggrunden . . . hvor Klokken over Laagen ind til Æblegaar- 

den begynder at bevæge sig. 
Den frembringer ikke straks nogen Lyd . . . men saa høres et Par dæmpede 

sprukne Toner . . . som snart efter klinger tydeligere og som gaar over i 

en sagte spøgelsesagtig Musik, der ledsager Optrinet — og stemmes ind 

i Farven af Maaneskæret over Løvet, over Muren, den lille Bro — over 

hele Scenen idet Fakkel-Skæret synker hen. 
Og med Et aabnes Laagen langsomt. 
ELVERMØEN svæver ind. 
Bagefter følger hendes Søstre — som i deres lange Flor lejrer sig langs 

Havemuren ligesom en Taage-Sky — og dvæler dér uden at komme over 

Broen. 
ELVERMØEN derimod glider let og hurtigt over Broen — de lange Flor 

bølgende efter hende — og iler frem til Oluf. 

ELVERMØ (let og spøgende) 

Du har buden mig — og se jeg kommer, 

dansende paa Natteduggens Bølge: 

sidst slap Du af Haanden mig, min Brudgom! 

Jeg er Bruden — og Du maa mig følge! 

Hun slynger sine Flor om Oluf og drager ham, modstandsløs, med sig til- 
bage over Broen. Han vender sig een Gang og tilkaster Helle et smærte- 
ligt Blik. Saa forsvinder han og Elvermøen gennem Laagen. 

Nu sker der — hurtigt — dette : 

ELVERMØENS SØSTRE svæver over Broen ind iblandt de aldeles forvir- 
rede og skrækslagne Gæster — indhyllende dem i Taage — drejende sig 
i luftige Kredse. 

GÆSTERNE har hørt en Stemme tale, men ser kun Oluf forsvinde over 
Broen ind igennem Laagen. De raaber og larmer lydeligt — eller staar 
i stum Rædsel. 

FINK (høres at raabe — idet han hoster hæst) 

Det er den forbandede Mose-Taage! . . . 

FARBROR FLEMMING 
Spil op, Musik — Fanden er løs! 

MESTER MARTIN 
Det er det ledeste Djævelskab! . . . 

SIDSEL 

Nu faar I Syn for Sagn! . . . 

MUSIKANTERNE larmer et Øjeblik med deres Instrumenter og flygter. 
HELLE (har grebet Pater Anselms Haand) 

Vi frelser ham ... 

PATER ANSELM 
Med Himlens Bistand — ! 

HELLE drager ham med sig — skydende Elverpigerne tilside — hen mod 
Broen. Ved Broen rejser sig Lygtemænd med Ild-Blus, og vil spærre 
Vejen. 

HELLE slaar dem ned og løber alene over Broen. 

PATER ANSELM følger efter, begge gennem Laagen og ud. 

SIDSEL driver Elverpigerne tilbage over Broen. De svæver ud gennem 
Laagen, selv løber hun over Broen, i Haanden holder hun hævet Blom- 
sten „Vorherres Haand". Mester Martin med Spænde-Biblen vil følge 
hende — men bliver staaende paa denne Side. 

SIDSEL (paa den anden Side af Broen — højt) 

Nu sætter vi Skellet mellem to Verdner! 

(hun sparker til den skrøbelige Bro — den ramler ned i Voldgraven) 

MESTER MARTI N (staar forbløffet, med Bogen fremstrakt) 

Ved den store Bog byder og befaler jeg ... ! 
GAARDNISSEN 

(er kommen bag paa Mester Martin og raaber) 

Den store Bog er stor 

— for den, som paa den tror! . . . 

(lægger sin Hue drillende over Bogens Blade) 

MESTER MARTIN hugger vredt omkring sig i Blinde. Gaardnissen sætter 
i et Spring over Voldgraven og gennem Laagen ud. 

MESTER MARTIN 
Jeg skal vel mane Spøgelser! . . . 

SIDSEL (raaber — idet hun hæver Blomsten) 

Vorherres Haand er over Slægtens Spøgelser og 
dit eget . . . Vis Jer, som I er! . . . 

Da lyder en grel Tone gennem Lunden ... og bag de Paagældende, som for- 
svinder, skyder Natte-Synerne, som hæslige Genfærd, op : Mester Martin 
bliver Kirkelammet — Fru Maar bliver Heksen, — Ridder Galt Helhesten 
o. s. fr. De stirrer med Nag og Nid paa hverandre. 

I Løvhytten sidder Fru Rigmor, som Mare, i Favnen paa den vilde Jæger. — 

MESTER MARTIN (Kirkelammet) 

Ve os! Slægten — Slægten! . . . (styrterud) 

Tæppet hurtigt 

HANEN GOL OG HORNET KLANG 



DYBT inde i Skoven. Stedet er vildt og uhyggeligt I Forgrunden en 
af Lynet splintret Vindfælde, der spejler sig ned i et lille, mørkt 
Kær. I Mellemgrunden den store Kæmpe-Eg. Maanen skinner 
ned og belyser det høje Græs umiddelbart omkring den mægtige Stamme. 
Baggrunden hviler i Mørke — men inde i Mørket falder et dæmpet Strejflys 
af Maanen, og man skimter en stor Sten-Dysse, der hæver sig op fra Under- 
skoven mellem de lav- og mosgroede Stammer. 

Helle kommer løbende ind. Hendes lette Klædning er flænget af Krattet ; 
hendes lange Haar falder hende udover Skuldrene. Aandeløs kaster hun sig ned 
ved Vindfælden, dypper sin Haand i Kæret og væder de bankende Tindinger. 

DYB STEMME UD FRA MØRKET 
Frygter Du ej Skoven? . . . 

HELLE (ser op) Jeg frygter kun for ham! 

DEN DYBE STEMME 

Den dækker ej sin Nøgenhed — den skjuler ej 

sin Skam. 
HELLE 

Jeg ræddes ej for Noget — jeg ræddes kun for 

ham. 
STEMMEN 

Du ofrer ham din Ære ... det kalder de din 

Skam! 

15* 

HELLE 
Jeg ofrer, hvad jeg ejer ... jeg lever kun for ham! 

VANDREREN (fra Forspillet) træder ud fra Mørket. 

VANDRER 
Frygter Du ej for Skoven? Den dølger Mandens , 

Sind, 
den lokker med al sin Længsel — og den gør 

Kvinden blind. 
Han-Dyret huser derinde — og har det vundet 

sit Spil, 
saa Qæler det sig i det Skjulte — blindt for hvad 

Du bliver til! 

HELLE (vender sig fra ham) 

Jeg frygter ej din Tale — den rokker ikke min 

Tro. 
VANDRER 

Tro har man tilnød for sig selv — den rækker 

ej til for to! 
HELLE 

Den rakte saa langt, at den bar mig herhen — 
bristed den, finder jeg Sporet igen! 

(vender sig fra ham — og siger, hændervridende, hen for sig) 

Ikke gaar her Sti og ikke gaar her Vej — 
jeg søger og søger ... og finder ham ej. 

VANDRER mcniKr sg og rxlifcer rT—uim 7C3U^ ten jnnL ii-iur 
HELLE (ser op# 

Hvem er Du? 
VANDRER: Et Menneske — 
HELLE Nytsr =3? er! 

VANDRER «sgtTcr sg ftns aeniø 

Jeg har vandret — som Du — men en Lacnsere Vef . 
Jeg har elsket — som Du — meti har cpgorr 

rrrtr Bo. 
og jeg sø^r mig i Skovene Skjulested og Ro. 
Jeg har Ja^r og Vildt og Troldtøj paa Bagen. 
jeg har Mos om mit Hjæite og Lav-Ska^ om 

Hagen. 
jeg vil bygge mig en Hytte, for Stormen i Læ: 
jeg vil blive Et med det tankefulde Træ! 

HELLE sidder bortvendt — fyttende ind iniod Skooec 

VANDRER 
Du vil blive skuffet og skuffet paany: 
jeg byder Dig for Livet og Stormene Ly: 

HELLE (stirrer ind imod Skoven) 

Jeg elsker hans Legem, jeg elsker hans Sjæl, 
hans Pande, hans Øjne, hans Hoved og Hæl. 

VANDRER 

Han er trold-ført! . . . 

HELLE Han skal frelses — 

VANDRER Den Pine bliver lang! 

HELLE (springer op) 

Du kan drømme — jeg vil kæmpe! . . . 

VANDRER (rejser sig — berører med Haanden hendes Pande) 

Gud velsigne din Gang! 

HELLE staar ubeslutsom — seende sig lyttende om. 

VANDRER sætter sig igen — drager hende blidt ned ved sin Side. 

VANDRER 

Verdens Skønhed har jeg set, 
ad dens Daarskab har jeg lét, 
ved dens Haardhed har jeg grædt — 

til jeg atter kunde smile. 
Snart er Vandringsmanden træt 
og han har fortjent at hvile. 

Men før Hvilens sidste Stund 
vil i Øjesyn jeg tage: 
denne Tryghed under Farer, 
dette Haab, som aabenbarer 
større Kraft end Mandens Mod — 
dette Ja foruden men, 
denne Given blindt sig hen, 

denne Leven i en Anden, 

denne Væren helt ud god . . . 
Kvinden, naar hun elsker Manden! 

Livets Skønhed ser jeg her 

som det første Morgenskær, 
medens Natten, tung og træt, 

stunder imod Dagens Hvile. 
Og nu gaar jeg, karsk og let, 

bort — de sidste store Mile. 

(lægger hendes Hoved mod sin Skulder) 

Ræk mig Kinden, giv mig Munden: 

O, det er som kyssed jeg 
Blomstens Dugg i Rosenlunden! 

(Han rejser sig — og ser inderligt paa hende.) 
HELLE (utrøstelig) 

Ikke gaar her Sti og ikke gaar her Vej — 
Du taler — jeg søger . . . men finder ham ej ! 

VANDRER (pegende — med stærk Betoning) 

Du staar her ved Skovens det ældste Træ: 
søg dér vor ældgamle Moder! {hon) 

ri ELLE (frem foran Egen. Maaneskæret belyser hende) 

Saa kaster jeg mig for den Gamle paa Knæ! 

(knæler — anraabende) 

Du store, almægtige Moder, 
som holder det ringeste Straa i din Haand: 

liden er jeg kommen, afmægtig og svag, 

men jeg vender mit Haab mod den gryende Dag, 

og møder, hvad Natten vil bære. 
Jeg gemmer min Angst ved dit mægtige Bryst, 
gemmer mig ind, og søger min Trøst, 

sugende Vækst af din Aand! 
Du holder mit Liv i din stærke Haand — 

jeg lever og dør. Dig til Ære! 

En kort, dæmpet Akkord toner ud fra Træet. Den gamle Kvinde viser sig. 
Helle holder for sine Øjne. 

DEN GAMLE KVINDE 

Hvem lever og dør, mig til Ære? 

HELLE (vigende) 

Se ej saa strengt! . . . 

DEN GAMLE KVINDE (trækker paaSkuWrene) 

Et Menneskebarn! 
Den gamle Klage — den gamle Frygt . . . 

HELLE (indtrængende) 

Din Mildhed — din Klogskab — Dig har jeg søgt! 

DEN GAMLE KVINDE 
Lad høre — 

HELLE (hastig) Det gælder et Menneskeliv! 

DEN GAMLE KVINDE 

Det gælder titusinde hvert Sekund . . . 

HELLE 
Et Øjeblik er ham kan hændes forundt: 
Jeg giver mit Liv for den korteste Frist? . . . 

DEN GAMLE KVINDE 

Er han det værd ... og véd Du det vist? . . . 

HELLE (indtrængende) 

Jeg véd, han er ædel, tapper og god, 
jeg véd, at det syder, hans unge Blod; 
jeg véd, at hans Blik ej længer er frit 
— fanget hun har det, den Elvermø — 
men jeg véd, at det brændte saa angst i mit: 
Jeg beder Dig, lad ej Hr. Oluf dø! 

(knæler — med fremstrakte Hænder) 
DEN GAMLE KVINDE (roUg -med et stort Smil) 

For selv at beholde ham . . . kender jeg ret? 

HELLE (rejser sig — ser hende frimodig ind i Øjnene) 

Ja! ... for at læge hans syge Sind, 
gøre ham seende fra en Blind, 
give ham Mandsmod og Livsmod tilbage — 
og selv ud i Verden med Stolthed at drage! 

DEN GAMLE KVINDE (med samme Smil) 

Og bie ved . første Milepæl 

for han hinker vel efter, den stakkels Sjæl? 

HELLE (frejdig og inderlig) 

Og hvis han var stakkels, og hinked han efter — 
jeg flyed ham alle mine bedste Kræfter, 
tog ham af ærligste Vilje ved min Favn — 
og lod ham sove ind i vor store Moders Navn! 

(med hævet Hoved) 

Men sikker jeg er paa hans Kraft og hans Styrke, 

blot han faar Bindet fra Øjnene revet: 

sine Skove vil han frede, sine Marker vil han 

dyrke — 
han vil leve Dig til Ære, som den Stadskarl han 

har levet! 

DEN GAMLE KVINDE (et ØjeWik grundende) 

Er Kvinden i Elskov — med Hjærtet hun maaler. 

(udstrækker Haanden med Tenen) 

Saa se ham, din „Stadskarl", om Synet Du taaler! 

Højen aabner sig. Man ser Olufy med Hovedet hvilende i Elverpigens Skød. 
Begge sover. 

DEN GAMLE KVINDE 
Søvn har jeg kastet paa ham og hende. 
Drag ham nu bort! . . . han gaar som iWinde. 

HELLE løber derhen. Et Øjeblik standser hun — i Angst og Tvivl. Saa tager 
hun varsomt Oluf ved Haanden og drager ham med sig. Elvermøen stedse 
i Søvn. Det giver et Ryk i O/u/, da han føler Berøringen af Helles 
Haand ... saa lader han sig langsomt føre fremefter. 

OLUF (uden at aabne Øjnene) 

Hvor bær' det hen? ... 

HELLE Det bær' imod Dag! 

OLUF 
Intet jeg ser . . . 

HELLE Du har mine Øjne! 

OLUF (famler med Haanden nedefter) 

Vejen løber lavt . . . 

HELLE Jeg skal den højne! 

OLUF (standser) 

Hvor er den Anden? . . . 
HELLE 

(lægger hans Haand fast mod sit Bryst — og siger højt og klart :) 

Den, som elsker Dig, er her! 

EL V ERMØ (vaagner — rejser sig — truende mod Oluf:) 

Du sveg mig . . . 

DEN GAMLE KVINDE (strengt) 
Du sviger! 



236 HOLGER DRACHMANN 

ELVERMØ (frem) 

Jeg trodser Dig, Gamle! 

Hele Skoven skal jeg væbne — mine Søstre skal 

jeg samle — 
DEN GAMLE KVINDE 

Prøv det! ... 

SIDSEL ind med Pater Ånselm. 

SIDSEL 

Pater Anselm! Prøv nu Jeres Kræfter! 

PATER ANSELM (peger mod den gamle Kvinde) 

Den Stærke vil forsøge! En Større følger efter. 
ELVERMØ 

(løber hurtig hen til Oluf og Helle . . . river Helle bort fra ham) 

Slip ham! . . . 

HELLE Aldrig mere! . . . 

ELVERMØ (med Ild i Øjnene — løfter Haanden til Slag) 

Saa dø! . . . 
SIDSEL 

(kaster sig med et Spring imellem — opfanger Slaget — stønner) 

Det blev mig! 

(synker sammen i Pater Anselms Arme — griber Helles Haand) 

Galenskabet veget ... Og Gud signe Dig! 

DEN GAMLE KVINDE 

(skrider mægtig — med løftet Ten — frem mod Elvermøeriy som viger tilbage) 

Bort fra disse Steder! Jeg byder og befaler: 

det er Menneskenes Hjærter og Sjæle, som her 

taler! 
ELVERMØ 

(peger spottende mod Oluf^ som er vaagnet af sin Dvale — og stivt stirrende 
kun ser hende og lytter til hendes Ord) 

Evigt sløres Manden i Sansernes Rus: 
Ild-Tunger har den Tale i vort lyse Glædes-Hus! 

Hun viser imod Højen, som nu flammer i brændende rødt Skær — hvori 
Elvermøernes skønne Skikkelser bevæger sig. Oluf drages uimodstaae- 
ligt derhen imod. 

OLUF (i Vildelse — dukkende sig) 

Finde skal jeg mit Rige — var Vejen nok saa lav! 

DEN GAMLE KVINDE (hæver for sidste Gang Tenen) 

Saa vis dig, som Du er! Du Slægtens mørke 

Grav! 

Det røde Skær svinder hen i et grønligt, mat-spøgelseagtigt . . . Elvermøerne 

synker sammen i en Hob, som deres Flor dækker . . . Højen lukker sig. 

Men bag Højen skyder det ligblege Genfærd af Hr. Olufs Fader op imod 

Skovens Mørke. 
GENFÆRDET hæver — med usigelig Sorg i de vansirede Ansigtstræk — 

den magre Haand advarende i Vejret ... og forsvinder. 

OLUF slaar Hænderne sammen om Hovedet) 

Min Fader! . . . (styrter overvældet paa Knæ — skjuler Ansigtet i 
Hænderne) 

DEN GAMLE KVINDE 

(raaber til Elvermøen, som er bleven staaende udenfor Højen) 

Vig Vejen — og vis Dig aldrig her! 

ELVERMØ (idet hun slynger sine Flor om sig) 

Forvis mig saa langt og hvorhen Du vil: 
Jeg danser mig altid Hr. Oluf er til. — 

(danser leende ud) 

Musik. Den gamle Kvinde træder hen foran Egen — hæver Armene velsig- 
nende ... et Øjebliks Mørke — Træet har lukket sig efter hende. Musik 
hører op. Daggryet begynder. 

HELLE løfter Oluf op til sig — han staar med sit Hoved bøjet mod hendes 
Skulder. 

SIDSEL 

(hvem Pater Ånselm har løftet op fra Jorden og understøtter — peger mod 
Oluf) 

Han er frelst? (Pater Anselm nikker. Sidsel vinker de To til sig) 

Kom herhid — for jeg orker ikke mer' ! 

(viser famlende med Haanden omkring sig) 

Er det Dagen, som begynder? — er det Lyset, 

som jeg ser? 

(nikker med et mat Smil) 
Ja det er vel saa! . . . (pludselig — lldt stærkere) 

Til Lykke! hvo Dagens Lys kan skue: 

jeg selv maa se at humme mig ned i den trange 

Stue; 
men dér er lunt — og roligt! dér jages ingen Mus, 
dér spinder Edderkoppen om det ud-drukne Krus, 

Og det skal aldrig fyldes mer', og det skal aldrig 

tømmes, 
det staar dér — mens min sidste Særk af Kaal- 

ormen sømmes! 

(hendes Øjne fanger Liv — hun griber Helles Haand) 

Men én Gang bar jeg Silke-Spind om Skulder 

og om Skød, 

(peger mod Oluf) 

da blev jeg Mor til ham dér . . . Fru Merthes 

Dreng var død — 

men min blev lagt i Vuggen — og han blev stærk 

og stor, 

og aldrig skal han skamme sig, at Sidsel var 

hans Mor! 

For Slægten duer ikke! . . . min Rod af Jorden 

randt: 

det er mit Adelsblod, som til Folkets Marv ham 

bandt . . . 

dets Viser skal han lære, dets Sprog skal han 

forstaa : 

med det og Dig ved Haanden skal han til sit 

Dagværk gaa! 
PATER ANSELM 

Fred med hver Sjæl, som lider, og hver, som 

kom til Ro. 

(idet han leder Sidsel ud) 

Jeg leder Dig. Vi har vel samme Vej nu, vi to! 

De gaar langsomt ud. Det begyndende Daglys glimter bag Skoven. Enkelte 

gyldne Skær ses paa de mosklædte Stammer. 
OLUF søger at gøre sig fri for Helles Arm — idet han skærmer sine Øjne 

mod Lyset. 

OLUF 
Lad mig fare! . . . 

HELLE Aldrig, Oluf. . . 

OLUF Dybt beskæmmet, bøjet 

staar jeg — 
HELLE 

Ved din Side — fast til Døden — imod Livets 

Morgen gaar jeg. 

(peger omkring sig — bevæget — i tillidsfuldt-stærkt Udbrud) 

Se, det løfter sig, det straaler! Gennem Duggens 

tusind Blikke 
titter Dagen ind og maaler al den Fryd, som 

tælles ikke. 
Det er Sundhed, det er Arbejd, det er Haabet, 

det er Ungdom — 
ja det er vor egen Ungdoms Sang i al Naturens 

Kor: 
Fuglen vaagner. Løvet vifter. Trillen lyder. Bri- 
sen bryder 

gennem Nattetaagens Rifter — og den ler, den 

glade Jord! 
Saadan ler mit lyse Hjærte af mit Øje ind i dit, 
og min unge Elskov holder troligt med din Mand- 
dom Trit: 
thi Den blev ej Mand og moden, som ej lagde 

Vid og Sans 
skønheds-daaret ned for Foden af en Mø i El- 
verdans! 

OLUF (revet med af hendes Friskhed) 

Du er Dansen — Du er hende! Du er Trylle- 

kredsens Ringe, 
hvori, aldrig mer' iblinde, jeg vil kæde ind mit 

Liv: 
med vidt-aabent Blik for Livets dyrebareste Kle- 

nod 
lægger trygt min Mandevilje ned jeg for en Jom- 
frus Fod! 

Han knæler ned. Og Helle løfter ham smilende op. 
OLUF (stigende) 

Nylig Lysets Klinge skar mig i mit Øje dunst- 
omhyllet, 

nu er det, som Gryet bar mig i en Verden ind 

fortryllet: 

Hr. Oluf han rider — 16 

det er den, hvori vi fylder som med Havbrus 

Sind og Lunger, 
den, vi Sjælens Rigdom skylder, mens vi mætter 

Aandens Hunger; 
den, som fæstner Fred i Stue, under nok saa 

rastløs II, 
mens det Dagligdags faar Fest-Glans fra en el- 
sket Kvindes Smil; 
den, som Tungebaandet løser for hvert Kærtegns 

tavse Ord 
og^ et Væld af Blomster øser over selv det fat- 
tigst' Bord: 
Om vi da tilsammen fører fattigst Liv paa nøj- 

somst Grund, 
Hjærtets Lovsang lydt vi hører — til vort Livs- 
løbs sidste Stund. 

GAARDN ISSEN dukker frem bag den gamle Eg, holdende Papirerne trium- 
ferende ud imod de To. 

GAARDNISSE 

Pater Anselm har læst dem. Han siger: Til Lykke! 

. . . (knæler med dem for Helle) 

Arving til Gaardene Dagholt og Vang! 

HELLE (kaster et Blik i dem — siger glædestraalende til Oluf) 

Ja, vi har Lykken med os, tilvisse! . . . 

GAARDNISSE (svinger sin Hue) 

„Jeg flytter med!" sa'e Gaardens Nisse! 

Et Hanegal lyder — efterfulgt af Jagthorn. Musik fortsætter Jagthornets Klang 
— og antyder i bølgende Akkorder Lysets sejrrige Gang igennem Skoven. 
Baggninden aabner sig — Morgentaagen letter. Man ser i Solens gyldne 
Glans Marker og Smaalunde — og fjærnest træder Tagene og Taarnspir 
paa to Herregaarde frem — skilt ved et blaanende Bakkedrag. 

ALFERNE (titter frem fra alle Kanter — og en af dem siger) 

Til Lykke! er Alfernes Morgensang! 

OLUF (med Helle ved sit Bryst) 

Hanen gol — og Hornet klang: 

nu kommer vor Sommerdag lys og lang! 

HØSTFOLK 

{ha, de to Gaarde kommer ind med Leer og Hø-River — syngende) 

Hanen gol — til Leens Klang: 

nu kommer den Sommerdag lys og lang! 

Tæppet 

